34ஆண்டுகால கம்யூனிஸ் ஆட்சியை 
முடிவுக்கு கொண்டுவந்த மம்தா பனர்ஜி


உலகிலேயே மக்களால் தேர்ந்தெடுக்கப்பட்டு ஒரு மாநிலத்தை நீண்ட காலம் ஆட்சி செய்த கட்சி என்ற பெருமையை பெற்றது மார்க்சிஸ்ட் கம்யூனிஸ்ட். மேற்கு வங்காளத்தை 34 ஆண்டுகள் தொடர்ச்சியாக ஆட்சி செய்த இதன் ஆதிக்கத்தை தகர்த்துள்ளார். திரிணாமுல் காங்கிரஸ் தலைவரான 56 வயது மம்தா பார்னர்ஜி. கொல்கத்தாவில் நடுத்தர குடும்பத்தில் பிறந்தவர் மம்தா.
இவருடைய தந்தை புரோமில்லேஸ்வர் பானர்ஜி, சுதந்திர போராட்ட வீரர், ஜோக்மாயா கல்லூரியில் 1970ல் மம்தா படித்தபோது, காங்கிரசின் மாணவர் பிரிவான சத்ரா பரிஷத்தில் சேர்ந்தார். அப்போது தொடங்கியது அவருடைய அரசியல் வாழ்க்கை. அவசரகால சட்டத்தை ஏற்படுத்திய இந்திரா காந்திக்கு எதிராக மக்களை திரட்ட, ஜெயப்பிரகாஷ் நாராயணன் கொல்கத்தாவுக்கு பேரணி வந்தபோது, மம்தா நடுரோட்டில் படுத்து போராட்டம் நடத்தினார்.
து அவரை அடையாளம் காட்டியது 1979, 1980 வரை மேற்கு வங்காள மகிளா காங்கிரஸ் தலைவி தொடர்ந்து பல்வேறு பதவிகள். 1984ல் தனது 29ம் வயதில் ஜாதவ்பூர் மக்களவை தொகுதியில் காங்கிரஸ் வேட்பாளராக போட்டியிட்டு மார்க்சிஸ்ட் மூத்த தலைவரான சோம்நாத் சாட்டர்ஜியை தோற்கடித்தார். 
இதன்மூலம் மிகவும் இளம் வயதில் எம்.பி.யானவர் என்ற பெருமையை பெற்றார். கடந்த 1989 மக்களவை தேர்தலில் வீசிய காங்கிரஸ் எதிர்ப்பு அலையில் மம்தாவும் தோல்வி அடைந்தார். பிறகு 1991ல் கொல்கத்தா தெற்கு மக்களவை தொகுதியில் வெற்றி பெற்றார். அப்போது முதல் இந்த தொகுதி எம்.பி.யாக தொடர்ந்து வெற்றி பெற்று வருகிறார். இப்போது அங்கு 7வது முறையாக எம்.பி.யாக உள்ளார்.
1996ல் முதல் முறையாக நரசிம்மராவ் ஆட்சியில் மனிதவள மேம்பாடு துறை இணையமைச்சர் பதவியை வகித்தார். 1996ல் காங்கிரசில் இருந்து விலகிய மம்தா, திரிணாமுல் காங்கிரஸ் கட்சியை தொடங்கினார். மிகவும் குறுகிய காலத்தில் மேற்கு வங்காளத்தின் பிரதான எதிர்க்கட்சி அந்தஸ்தை அது பிடித்தது.
