நீண்டகால தேசிய பொருளாதார அபிவிருத்தியில் இலங்கை ஏற்றுமதி அபிவிருத்திச் சபையின் பங்களிப்பு


,லங்கையின் ஏற்றுமதி அபிவிருத்தி துறையின் பிரதான அரச நிறுவனமாக இலங்கை ஏற்றுமதி அபிவிருத்தி சபை நீண்ட கால தேசிய பொருளாதார அபிவிருத்திக்கான பங்களிப்பை வழங்கிவருவதுடன், பல்வேறுபட்ட அபிவிருத்திக்கான வேலைத்திட்டங்களை நடைமுறைப்படுத்தும் சபையாக இருப்பதாக தெரிவித்துள்ள கைத்தொழில், வணிக துறை அமைச்சர் றிசாத் பதியுதீன், அதன் மற்றுமொரு இலக்காக 2015 ஆம் ஆண்டில் அமெரிக்க டொலர் பில்லியன் 15 ஐ தனது ஏற்றுமதி எல்லையை அடைவதை திட்டமாக கொண்டு செயற்படுவதாக கூறினார்.
முதலீட்டாளர்கள் அமைச்சரை அமைச்சில் சந்தித்து கலந்துரையாடிய போது அமைச்சர் றிசாத் பதியுதீன் இவ்வாறு கூறினார்.
மேலும் அமைச்சர் அங்கு பேசுகையில் கூறியதாவது:-
ஏற்றுமதியானது, தேசிய பொருளாதாரம் மற்றும் சமூக அபிவிருத்திக்கு மிகவும் முக்கியமானதொன்றாக காணப்படுகின்றது. மஹிந்த சிந்தனை எதிர்கால நோக்கின் கீழ். ஏற்றுமதி துறையை அபிவிருத்தி செய்வதை முதன்மையாக கொண்டு செயற்படுவதை போன்று இது குறித்தும் அதில் குறிப்பிடவும் பட்டுள்ளது.
ற்போதைய நடைமுறையில் காணப்படும் பொருளாதார ஏற்றுமதி தரவுகளின் படி மேலும் பொருளாதார ஏற்றுமதியினை ஊக்குவிக்கும் ஒன்றாக காணப்படுகின்றது. 2009 ஆம் ஆண்டு இலங்கையின் ஏற்றுமதி அமெரிக்க டொலர் பில்லியன் 7.1 ஆகவும், 2010 ஆம் ஆண்டு அமெரிக்க டொலர் பில்லியன் 8.17 ஆக இருந்ததெனவும். 
இது 17 சதவீத அதிகரிப்பாகும் என்றும் அமைச்சர் சுட்டிகாட்டினார். நாட்டினது பொருளாதார வளர்ச்சி வேகம் குறித்து ஏனைய சந்தை வாய்ப்பை கொண்டுள்ள நாடுகள் தமது கவனத்தை செலுத்த வேண்டும் என்பதினாலேயே எதிர்வரும் ஆண்டில் நடை பெறவுள்ள எக்ஸ்ப்போ-2012 மாபெரும் சர்வதேச கண்காட்சி ஏற்பாடு செய்வதற்கான ஒரு காரணமாகும் என்றும் அமைச்சர் எடுத்துரைத்தார்.
மார்ச் மாதம் 28 முதல் 30 வரை சிரிமாவோ பண்டாரநாயக்க ஞாபகார்த்த கண்காட்சி மண்டபத்தில் இது இடம் பெறவுள்ளது. அதனது பிரதான கருவாக ஆசியாவின் மத்திய நிலையமான இலங்கையுடன் கைகோர்ப்போம் என்பதாகும். 
கடந்த 15 வருடங்களின் பின்னர் இந்த கண்காட்சி இங்கு இடம்பெற ஏற்பாடு செய்துள்ளமையானது பலரினதும் சிந்தனையை தூண்டிவிட்டுள்ளது. தனியார் மற்றும் அரச நிறுவனங்களினது ஒத்துழைப்புடன் இந்த கண்காட்சியினை இலங்கை ஏற்றுமதி அபிவிருத்தி சபை ஏற்பாடு செய்துள்ளது.
கைத்தொழில், வணிகத் துறை அமைச்சு வெளிவிவகார அமைச்சு, வர்த்தக திணைக்களம், முதலீட்டு சபை, விவசாய ஏற்றுமதி திணைக்களம், உல்லாச பயண சபை, இலங்கை தேயிலை சபை, தேசிய ஆபரணங்கள், இரத்தினக்கற்கள் அதிகார சபை, தேசிய ஏற்றுமதியாளர்களின் வர்த்தக ஒன்றியம் என்பன இதனது பங்குதாரர்களாகும்.
இலங்கை உயர் தயாரிப்புக்களை ஒரே கூரையின் கீழ் கொண்டுவருவதுடன் தரத்தில் சிறந்த உற்பத்திகள் மற்றும் சேவைகளை வழங்கும் வகையில் எக்ஸ்ப்போ -2012 மிளிர உள்ளதாகவும், அதற்கான சந்தர்ப்பமாக இதனை சகலரும் பயன்படுத்திக் கொள்ளுமாறும் அமைச்சர் கேட்டுக் கொண்டார். 
அதே போன்று பாரம்பரிய மற்றும் பாரம்பரியமல்லாத பொருட்கள் 300க்கும் மேற்பட்ட உற்பத்தியாளர்களினால் காட்சிப்படுத்தப்படவுள்ளதுடன், அதே வேலை 1000 வரையிலான வெளிநாட்டு கொள்வனவாளர்கள், இதில் பங்குபற்ற உள்ளதாகவும் ஏற்பாட்டாளர்களின் எதிர்ப்பார்ப்பாகும் என்றும் அமைச்சர் தெரிவித்தார்.
இந்த கண்காட்சி மட்டுமல்லாது, பயிற்சி பட்டறைகள், செயலமர்வுகள் என்பன உலகின் பிரபல வர்த்தகர்கள் மற்றும் முதலீட்டாளர்கள் கலந்து கொண்டு இதனது வெற்றிக்கும் உற்பத்தி துறைக்குமான ஆலோசனைகளையும், வழிகாட்டல்களையும் வழங்கவுள்ளனர். 
இலங்கையின் வர்த்தகம், முதலீடுகள் மற்றும் உல்லாசபயணத் துறை, அவற்றுடன் வர்த்தக சமூகத்தினை இலங்கையுடன் இணைக்கும் செயற்பாடாக இந்த கண்காட்சி ஏற்பாடு செய்யப்பட்டுள்ளது. இதற்கு முன்னர் 1990களில் இவ்வாறானதொரு கண்காட்சி இடம் பெற்றது. முதலாவது உள்நாட்டு கண்காட்சி 92 இல் பெற்றது. அந்த ஆண்டில் இலங்கையில் இருந்த 375 ஏற்றுமதியாளர்கள் கலந்து கொண்டனர். அதன் பின்னர் 94 ஆம் ஆண்டில், அதன் பின்னர் 97 ஆம் ஆண்டில் 750 முதலீட்டாளர்களின் பங்களிப்புடன் இடம் பெற்றது.
இந்த கண்காட்சியில் ஆடை துறை, தேயிலை, றப்பர், காலணி, தகவல் தொழில் நுட்பம், இரத்தினக்கற்கள் மற்றும் ஆபரணங்கள், உணவு மற்றும் மென்பானங்கள், தெங்கும் தெற்கு சார்ந்த உற்பத்திகள், சுவையுணவு மற்றும் பேக்கரி தயாரிப்புக்கள், கடல் உணவு மற்றும் மட்பாண்ட தயாரிப்புக்கள், பரிசு பொருட்கள், கைவேலைப்பாட்டு தயாரிப்புக்கள், செம்பு மற்றும் ஆயுர்வேத தயாரிப்புக்கள், நன்னீர் மீன் வளர்ப்பு வீட்டு அலங்கார மீன் வளர்ப்புகள், செயற்கை மலர்கள் மற்றும் பிளாஸ்டிக் துறை சார்ந்த தயாரிப்புக்கள், இலக்ரோனிக் மற்றும் அதனது சார்ந்த தயாரிப்புக்கள், நாற்று மேடை குறித்த உற்பத்திகள் உள்ளிட்ட இன்னும் பல துறைகளைக் கொண்ட கண்காட்சியாக இது அமையவுள்ளது என்று கூறிய அமைச்சர் றிசாத் பதியுதீன், இந்த கண்காட்சியின் மூலம் இலங்கையின் பொருளாதார வளர்ச்சிவேகம் தமது இலக்கை அடைய முடியும் என்றும் நம்பிக்கை வெளியிட்டார்.
