மும்பையில் போர் கப்பலில் பிரதிபா இன்று பயணம்


மும்பையில் இன்று நடைபெறும் கடற்படையின் பிரமாண்ட அணிவகுப்பை ஜனாதிபதி பிரதிபா பாட்டீல் போர் கப்பலில் சென்று பார்வையிடுகிறார்.
இந்நிகழ்ச்சியில் கடற்படையின் 81 கப்பல் கள், 44 விமானங்கள் கலந்து கொள்கின்றன. குடியரசு தின விழாவை முன்னிட்டு முப் படைகளின் பலத்தை ஜனாதிபதி ஆய்வு செய்யும் நிகழ்ச்சி வழக்கமாக நடைபெறும்.
கடற்படையில் உள்ள போர்க்கப்பல்கள் மற்றும் விமானங்களின் அணிவகுப்பு மும்பை கடல் பகுதியில் இன்று நடக்கி றது. இந்நிகழ்ச்சியில் கடற்படை மற்றும் கடலோர பாதுகாப்பு படையின் 76 போர்க் கப்பல்கள், 3 வர்த்தக கப்பல்கள், ஒரு பயிற்சி கப்பல் மற்றும் 44 விமானங்கள் பங்கேற்கின்றன. 
மும்பை கடற்படைத் தளத்துக்கு ஜனாதிபதி பிரதிபா பாட்டீல் வந்ததும், அவருக்கு 21 குண்டுகள் முழங்க வரவேற்பு அளிக்கப்படும். அதன் பின் அவர் ஐ.என்.எஸ். சுபத்ரா என்ற சிறிய ரக ரோந்து கப்பலில் ஏறி கடலுக்குள் செல்வார். 
20 சதுர கடல் மைல் பரப்பளவில் வரிசையாக அணிவகுத்து நிற்கும் போர்க் கப்பல்களை ஐ.என்.எஸ். சுபத்ரா போர்க்கப்பலில் சென்றபடி ஜனாதிபதி பார்வையிடுவார். கடற்படையின் 44 விமானங்கள் மற்றும் ஹெலிகொப் டர்களும் அணிவகுத்து சாகசம் நிகழ்த்த வுள்ளன. இந்நிகழ்ச்சியை முன்னிட்டு மும்பை கடல் பகுதி முழுவதும் தீவிர பாதுகாப்பு ஏற்பாடுகள் செய்யப்பட்டுள்ளன.
