மக்கள் ஜனாதிபதிமஹிந்த ராஜபக்&#39;


நாட்டின் அபிவிருத்திப் பணிகளைத் துரிதப்படுத்துவதற்கும், உள்ளூராட்சிமன்ற தேர்தல் பிரசாரங்களில் ஈடுபடுவதற் கும் கடந்த 2 வாரங்களாக நாட்டின் நாலாபாகங்களுக்கும் சென்று கொண்டிருக்கும் ஜனாதிபதி மஹிந்த ராஜபக்ஷ அவர் களுக்கு, அரசியல், கட்சி, பேதம் பாராட்டாமல், மக்கள் தங்கள் ஏகோபித்த ஆதரவையும் அங்கீகாரத்தையும் தெரிவித்து வருகிறார்கள்.
அதேவேளையில், ஐக்கிய தேசியக் கட்சியின் தலைவரும், எதிர்க்கட் சித் தலைவருமான ரணில் விக்கிரமசிங்க கட்சிப்பூசல்கள், தலை மைத்துவ போராட்டம் ஆகியவற்றில் மூழ்கி, இன்று பல்வேறு பிரச்சினைகளை எதிர்நோக்கியிருக்கின்ற காரணத்தினால், அவரு க்கு இருந்து வந்த மக்கள் ஆதரவு குறைந்து வருவதையும் நாம் அவதானிக்கக் கூடியதாக இருக்கிறது.
இவ்விரு தலைவர்களுக்கும் இப்போது நாட்டில் கிடைத்துவரும் மக்களின் ஆதரவு எதிர்வரும் உள்ளூராட்சிமன்ற தேர்தலில் எந்த தலைவரின் கட்சி மாபெரும் வெற்றியீட்டும் என்பதற்கு கட்டியம் கூறுவதாக அமைந்துள்ளது. எனது, அரசாங்கக் கட்சி இத்தேர் தலில் வெற்றிவாகை சூடும் என்று ஜனாதிபதி அவர்கள் உறுதி யாக தாம் செல்லும் இடமெல்லாம் அறிவித்திருக்கின்றார்.
ஆனால், எதிர்க்கட்சித் தலைவர் ரணில் தான் செல்லும் இடமெல்லாம் கட்சியில் எனது தலைமைத்துவம் வெற்றிபெறும், கட்சிக்குள் எவ ரும் என்னை ஓரங்கட்டித் தலைவர் பதவியை பறித்துவிட முடி யாது என்று அறிவித்து வருவது, இந்நாட்டில் பாராளுமன்ற ஜன நாயகம் தழைத்தோங்க வேண்டும் என்று நம்பிக்கை வைத் துள்ள மக்களுக்கு பெரும் மனவேதனையாக இருக்கிறது.
ஜனாதிபதி மஹிந்த ராஜபக்ஷ அவர்களின் சிறந்த ஆளுமைத் திறனின் மூலம், பலதரப்பட்ட நன்மைகளை அடையும் இந்நாட்டு மக்கள், அவரை இலங்கை ஜனாதிபதி என்று அழைப்பதற்கு பதில், இன்று எங்கள் ஜனாதிபதி என்று வாஞ்சையோடு அழைக்கிறார் கள். அவர் செல்லும் இடமெல்லாம் பெரியவர்கள் மட்டுமல்ல, சிறு பிள்ளைகளும் மகிழ்ச்சி ஆரவாரத்துடன் ஜனாதிபதியை வரவேற் கிறார்கள்.
சில தினங்களுக்கு முன்னர் இரத்தினபுரிக்கு தேர்தல் பிரசாரம் ஒன்றில் கலந்துகொள்வதற்கு மோட்டார் பவனியில் ஜனாதிபதி சென்று கொண்டிருந்த போது, ஞாயிற்றுக்கிழமை என்பதனால் தம்ம பாடசாலைக்கு போய்க் கொண்டிருந்த சிறுபிள்ளைகளை அவர் பார்த்து, வாகனத்தை நிறுத்தி, கீழே இறங்கி அந்த பிள்ளை களுடன் பேசினார். 
நான் யார் என்று தெரியுமா? என்று பால்பற் களை இழந்து, பொக்கை வாயுடன் இருந்த ஒரு சிறுமியிடம் ஜனாதிபதி கேட்ட போது, தெரியும், நீங்கள் தானே ஜனாதிபதி மஹிந்த ராஜபக்ஷ என்று மழலை மொழியில் பதிலளித்திருக்கிறார்.
இந்த சம்பவத்தினால் மகிழ்ச்சியடைந்த ஜனாதிபதி அந்தப் பிள்ளைகள் எல்லோரினதும் தலையைத் தடவி ஆசீர்வதித்து, தனது பயணத்தைத் தொடர இருந்த வேளையில், ஜனாதிபதி அவர் களை அருகில் வந்து பார்ப்பதற்கு விரும்பி ஓடி வந்த மலையக இந்திய வம்சாவளி தோட்ட தொழிலாளர்களுடனும் சிறிது நேரம் இருந்து தனக்குத் தெரிந்த தமிழில் ஜனாதிபதி பேசிய போது, அந்த மக்கள் தங்களை மறந்த நிலையில் ஆனந்தக் கண்ணீர் விட்டதாகவும் இந்த நிகழ்வை நேரில் பார்த்த ஒருவர் கூறுகிறார்.
சுதந்திர இந்தியாவின் முதலாவது பிரதம மந்திரி ஸ்ரீ ஜவஹர்லால் நேருவும், அன்று சிறுபிள்ளைகளுடன் அன்பு காட்டி, அவர்களின் நல்வாழ்வுக்காக திட்டங்களை உருவாக்கினார். இதனால் தான் இன்று இந்தியாவில் நாலாபக்கங்களிலும் பல்கலைக்கழகங்கள் தோன்றி, இந்தியாவின் எதிர்கால சமுதாயத்தின் கல்விப் பசியைத் தீர்க்கக் கூடிய நிலை ஏற்பட்டிருக்கிறது. அன்று, இந்தியாவின் சிறுவர்கள் நேரு மாமா என்றே தங்கள் பிரதம மந்திரியை அழைத்தார்கள்.
அதுபோன்று இன்று, எங்கள் ஜனாதிபதியையும் மஹிந்த மாமா என்றே சிறுபிள்ளைகள் அழைக்கிறார்கள். அதற்குக் காரணம் ஜனாதிபதி அவர்கள் எவ்வளவு வேலைப்பளு இருந்தாலும் வாரத் திற்கு இரண்டு அல்லது மூன்று தடவைகள் சுமார் 1000 முதல் 1,500 பாடசாலைப் பிள்ளைகளை தமது வாசஸ்தலமான அலரிமாளி கைக்கு அழைத்து சிற்றுண்டிகளையும், பரிசில்களையும் கொடுத்து, உபசரித்து அப்பிள்ளைகளுடன் தானும் ஒரு சிறுவனாக மாறி நெருங்கிப் பழகுவதே பிரதான காரணமாகும். 
இந்த சந்திப்புக் களின் போது, ஜனாதிபதி அலரிமாளிகையிலுள்ள தனது வீட்டுத் தோட்டத்திற்கும் பிள்ளைகளை அழைத்துச் சென்று காய்கறி களைச், செடிகளைக் காட்டி, அவர்களும் தங்கள் வீடுகளில் இது போன்று வீட்டுத் தோட்டங்களை வைத்திருக்க வேண்டும் என்றும் புத்திமதி கூறுவாராம்.
எங்கள் நாட்டின் ஜனாதிபதியான மஹிந்த ராஜபக்ஷ அவர்கள் மக்களுடன் மிகவும் நெருக்கமாக ஒட்டி உறவாடுவதைப் பார்த்து, ரணில் விக்கிரமசிங்கவும் தனது அகங்காரப் போக்கை மாற்றிக்கொண்டால் மாத்திரமே அவருக்கு மக்கள் ஆதரவைத் தொடர்ந்தும் தக்க வைத்துக்கொள்ள முடியும்.
