வீட்டுப் பணிப்பெண்களுக்குபாதுகாப்பும் காப்புறுதியும்



உடல் முழுவதும் ஆணி அறைந்தபடி சவூதி அரேபியாவிலிருந்து வந்த ஆரியவதியின் சோகக் கதையை எல்லாப் பத்திரிகைகளும் முக்கியத்துவம் அளித்துப் பிரசுரித்திருந்தன. இந்தக் கொடுமை நாட்டு மக்கள் அனைவரையும் நிச்சயமாக சோகத்தில் ஆழ்த்தியிருக்கும். இதற்குச் சில நாட் களுக்கு முன் இன்னொரு வீட்டுப் பணிப்பெண் எச மானர்களால் சித்திரவதை செய்யப்பட்ட நிலையில் மோசமான காயங்களுடன் மத்திய கிழக்கிலிருந்து வந்து இங்கே சிகிச்சைபெற்றார்.
ஆரியவதியின் உடலிலிருந்த ஆணிகள் சத்திரசிகிச்சை மூலம் அகற்றப்பட்டுவிட்டன. இப்போது அவர் ஆப த்தான கட்டத்தைத் தாண்டிவிட்டார். ஆரியவதிக்கு நடந்த கொடுமையைத் தனியான சம்பவமாகக் கருதக் கூடாது. இது தொடர்ச்சியாக நடந்து வரு கின்ற கொடுமை.
உலக சந்தையில் எண்ணெய் விலையில் திடீர் அதி கரிப்பு ஏற்பட்டதைத் தொடர்ந்து மத்திய கிழக்கு நாடுகளில் செல்வம் செழிக்க, அங்கு வீட்டுப் பணிப் பெண்களின் தேவை ஏற்பட்டது. மத்திய கிழக்கில் பல நாடுகளுக்கு இலங்கையிலிருந்தும் வீட்டுப் பணிப்பெண்கள் செல்லத் தொடங்கினர். 
இவர்கள் அங்கிருந்து அனுப்பும் பணம் ஒரு காலகட்டத்தில் இலங்கையின் அந்நியச் செலவாணிச் சம்பாத் தியத்தில் ஆகக் கூடுதலான பங்குவகித்தது. இப் போதும் மத்திய கிழக்கிலும் வேறு நாடுகளிலுமுள்ள வீட்டுப்பணிப் பெண்கள் நாட்டுக்கு அனுப்பும் பணத்தின் மூலம் கிடைக்கும் அந்நியச் செலாவணி குறைவானதல்ல.
ஆரம்ப நாட்களிலிருந்தே வீட்டுப் பணிப்பெண்களை மோசமாக நடத்துவது மத்திய கிழக்கு எசமான்களுக் கும் எசமானிகளுக்கும் வழக்கமாகிவிட்டது. இந்தக் கொடுஞ்செயலை அவர்கள் ஒரு பொழுதுபோக் காகக் கருதுகின்றார்களோ தெரியவில்லை.
மத்திய கிழக்கு மற்றும் அரபு நாடுகளிலிருந்து இலங் கையைச் சேர்ந்த பல வீட்டுப் பணிப்பெண்கள் உடற் காயங்களுடனும் மன அழுத்தங்களுடனும் முந்திய நாட்களிலும் வந்திருக்கின்றார்கள். 
அச் சந்தர்ப் பங்களில் கடுமையான நடவடிக்கைகள் எடுக்கப்படா மையும், வீட்டுப் பணிப்பெண்கள் மீதான இத்தகைய சித்திரவதைகள் தொடர்வதற்குக் காரணம் எனலாம். இந்தத் தடவை அரசாங்கம் இவ்விடயத்தில் கூடு தலான சிரத்தையுடன் நடவடிக்கை எடுத்ததால் சவூ திப் பொலிஸார் சம்பந்தப்பட்ட எசமானையும் எச மானியையும் கைது செய்திருப்பதாகத் தகவல் கிடைத் திருக்கின்றது.
வீட்டுப் பணிப்பெண்களாகச் சென்றிருக்கும் இலங்கைப் பெண்களின் பாதுகாப்பையும் அவர்கள் மனிதாபி மான முறையில் நடத்தப்படுவதையும் உறுதிப்படுத் தும் கடப்பாடு அரசாங்கத்துக்கு உண்டு. அவர்கள் மூலம் இலங்கைக்கு அந்நியச் செலாவணி கிடைக் கின்றது என்பதனால் மாத்திரமன்றி, அவர்கள் இலங் கைப் பிரசைகள் என்பதனாலும் அரசாங்கத்துக்கு இக்கடப்பாடு உண்டு.
வெளிநாடுகளுக்குப் பணிப்பெண்களை அனுப்பும் முகவர் நிலையங்கள் வலுவான சட்டக் கட்டுப் பாடுகளுக்கு உட்படுத்தப்பட வேண்டியது அவசியம். பணிபுரியும் நாடுகளில் இப் பெண்களுக்குப் பாதுகாப்பு வேண்டும். அதே போல காப்புறுதியும் வேண்டும். இதற்கான சகல ஏற்பாடுகளையும் செய்ய வேண்டிய பொறுப்பு அரசாங்கத்தைச் சார்ந்தது.
