மனித ஆயுளை நிர்ணயிக்கும் பிறப்பு மாதம்



முடிவு ஒன்று தெரிவிக்கிறது. கருவில் இருக்கும் குழந்தைக்கு கிடைக்கும் சூரிய ஒளியின் அளவே இதற்கு காரணம். குழந்தை பிறக்கும் காலநிலைக்கும், அந்த குழந்தையின் வாழ்நாளுக்கும் உள்ள தொடர்பு குறித்து நிபுணர் குழு ஆராய்ச்சி மேற்கொண்டது. இதில், ஒரு மனிதனின் அறிவாற்றல் முதல், வாழ்நாள் வரை பல்வேறு விடயங்களுக்கும், அவன் பிறக்கும் மாதத்துக்கும் தொடர்பு இருப்பது தெரியவந்துள்ளது. வசந்த காலத்தில் பிறக்கும் குழந்தைகள் ஆஸ்துமா, ஆட்டிஸம், மனவளர்ச்சி குறைவு, மூளை நோய் உள்ளிட்ட நோயால் பாதிக்க வாய்ப்பு உள்ளது. ஒக்டோபர், நவம்பர், டிசம்பர் மாதங்களில் பிறப்பவர்களைவிட ஏப்ரல், மே, ஜூன் மாதங்களில் பிறப்பவர்களின் வாழ்நாள் குறைவாக இருக்கும் என ஆய்வாளர்கள் கூறியுள்ளனர். அமெரிக்காவில் நடத்தப்பட்ட இது போன்ற ஆய்வில், வசந்த காலத்தில் பிறப்பவர்களைவிட இலையுதிர் காலத்தில் பிறப்பவர்களின் வாழ்நாள் 160 நாட்கள் அதிகமாக இருக்கும் என தெரியவந்துள்ளது. சூரிய ஒளியில் கர்ப்பிணிகள் நடமாடுவதை பொறுத்து இது கணக்கிடப்பட்டுள்ளது. சூரிய ஒளியில் உள்ள விற்றமின் டி, கரு வளர்ச்சிக்கு மிகவும் அவசியம். கருவுக்கு விற்றமின் டி குறைவாக கிடைக்கும் போது, அந்த குழந்தையின் வாழ்நாள் குறைவதுடன், மனநிலை மற்றும் உடல்நிலையிலும் பல்வேறு பாதிப்புகளை ஏற்படுத்தும் என அவர்கள் தெரிவிக்கின்றனர்.
புதுடில்லி: பெண்களுக்கு எதிரான கொடுமைகள் அதிகம் உள்ள நாடுகள் பட்டியலில் இந்தியா 4வது இடத்தில் உள்ளதாக ஓர் ஆய்வு தெரிவிக்கிறது. அதிக அளவிலான பெண் குழந்தைகளை கருவிலேயே கொன்றுவிடுவதே இதற்கு முக்கிய காரணம் என தெரியவந்துள்ளது. பெண்கள் உரிமைக்காக சட்ட உதவி வழங்கும் அமைப்பான தாம்சன் ராய்ட்டர்ஸ் டிரஸ்ட்லா உமன் சார்பில் பெண்களுக்கான சுதந்திரம் பற்றி சர்வதேச அளவில் ஒரு ஆய்வு நடத்தப்பட்டது. அதன் விவரம் 5 கண்டங்களைச் சேர்ந்த, இத்துறை சார்ந்த 213 நிபுணர்களிடம் கேட்ட கருத்துக்களின் அடிப்படையில், பெண்களுக்கு எதிரான கொடுமைகள் அதிகம் உள்ள நாடுகளை பட்டியலிட்டுள்ளது. சுகாதாரக் கேடு, பாலியல் தொந்தரவு, இதர தொந்தரவு, கலாசாரம் என்ற பெயரில் கொடுமை, மதரீதியான துன்புறுத்தல், பொருளாதார தடைகள் மற்றும் ஆள் கடத்தல் ஆகிய 6 விதமான கருத்துகளும் கருத்தில் கொள்ளப்பட்டன. இந்த பட்டியலில் இந்தியா 4 வது இடத்தில் உள்ளது. ஆப்கானிஸ்தான் முதலிடத்திலும், கங்கோ, பாகிஸ்தான் ஆகியவை முறையே 2, 3வது இடத்திலும் உள்ளன. பெண் சிசுவை கருவிலேயே கண்டறிந்து கலைப்பது, பெண் குழந்தைகளை கொலை செய்வது, பெண்களை கடத்துவது ஆகியவை இந்தியாவில் அதிக அளவில் நடப்பது ஆய்வில் தெரியவந்துள்ளது.
குழந்தை தொழிலாளர்கள் மற்றும் குழந்தை திருமணம் உள்ளிட்ட தொந்தரவுகளும் அதிகம். இந்தியாவில் கடந்த 100 ஆண்டுகளில் மொத்தம் 5 கோடி பெண் குழந்தைகள் கருவிலோ அல்லது குழந்தை பிறந்த பிறகோ கொலை செய்யப்பட்டுள்ளதாக ஐ.நா. சபையின் மக்கள் தொகை நிதியம் மதிப்பீடு செய்துள்ளது.
