கட்சியை அழிவுப்பாதைக்கு கொண்டு செல்வதாக புகார்


தங்கபாலுவை நீக்கக் கோரி டில்லி சென்று போராட்டம்
தமிழக காங்கிரஸ் தலைவர் பதவியில் இருந்து தங்கபாலுவை நீக்கக்கோரி டில்லி சென்று போராட்டம் நடத்தப்படும் என்று காங்கிரஸ் சீரமைப்புக்குழு முடிவு செய்துள்ளது. சட்டப்பேரவை தேர்தலில் உண்மையான காங்கிரசாருக்கு ஆசனம் கொடுக்கவில்லை என்று, தமிழகம் முழுவதும் காங்கிரசார் தினமும் போராட் டம் நடத்தியும், தங்கபாலு கொடும்பாவியை கொளுத்தியும் வருகின்றனர்.
சத்தியமூர்த்தி பவனிலும் உண்ணாவிரதம் இருந்தனர். இந்நிலையில் காங்கிரஸ் கட்சியின் மூத்த தலைவர் ஜி.ஏ. வடிவேல் தலைமையில் காங்கிரஸ் ‘சீரமைப்புக்குழு’ என்ற பெயரில் காங்கிரசார் சென்னையில் உள்ள பிக்கினிக் ஹோட்டலில் நேற்று முன்தினம் ஆலோசனை நடத்தினர்.
இந்த கூட்டத்தில் முன்னாள் எம்.எல்.ஏ.க்கள் தேனி அழகர்ராஜா, மனோகரன் மற்றும் காங்கிரஸ் நிர்வாகிகள் கிருஷ்ணசாமி வாண்டையார், எஸ்.எம். இதாயதுல்லா, சி.டி. மெய்யப்பன், ஜோதிராமலிங்கம், ஜி.கே. தாஸ், மயிலை பெரியசாமி, திரவியம் உள்ளிட்ட நூற்றுக்கும் மேற் பட்டோர் கலந்து கொண்டனர். இந்த கூட்டத்தில் பேசிய அனைவரும் காங்கிரஸ் கட்சியை அழிக்கும் தங்கபாலுவை தலைவர் பதவியில் இருந்து நீக்க வேண்டும்.
அவருக்கு துணையாக செயல்படும் தமிழக காங்கிரஸ் மேலிட பொறுப்பாளர் குலாம்நபி ஆசாத்தை பொறுப்பாளர் பதவியில் இருந்து நீக்க வேண்டும் என ஆவேசமாக கூறினார்.
பின்னர் ஜி.ஏ. வடிவேல், இதாயதுல்லா ஆகியோர் கூறியதாவது, தமிழக காங்கிரசை அழிவுப்பாதைக்கு தங்கபாலு கொண்டு செல்கிறார். 
கட்சிக்கு உண்மையானவர்களுக்கு தேர்தலில் போட்டியிட ஆசனம் கொடுக்க வில்லை. தனது மனைவிக்கு ஆசனம் பெற்றுக் கொடுத்து குறுக்கு வழியில் அவர் மயிலாப்பூர் வேட்பாளராக போட்டியிட்டார். மேலிட பொறுப்பாளர் குலாம்நபி ஆசாத் தும் அவருக்கு துணையாக இருக்கின்றார்.
காங்கிரஸ் கட்சியின் தேர்தல் நடத்தக் கோரியும், தலைவர் பதவியில் இருந்து தங்கபாலுவை நீக்கக் போரியும், பொறுப் பாளர் பதவியில் இருந்து குலாம்நபி ஆசாத்தை நீக்கக் கோரியும் 4 கட்டங்களாக நாங்கள் போராட்டம் நடத்த உள்ளோம். 
முதற்கட்டமாக மண்டலம் வாரியாகவும், இரண்டாம் கட்டமாக மாவட்ட வாரி யாகவும் போராட்டம் நடத்த உள்ளோம். மூன்றாம் கட்டமாக 5 ஆயிரத்துக்கும் மேற்பட்டோரை திரட்டி சென்னையில் சத்தியமூர்த்தி பவன் முன்பு போராட்டம் நடத்த உள்ளோம். 
இதற்கும் காங்கிரஸ் மேலிடம் செவி சாய்க்கவில்லை என்றால் தமிழகம் முழு வதும் இருந்து சுமார் 3 ஆயிரம் பேர் டில்லி சென்று, அவர்களை பதவியில் இருந்து நீக்கும்வரை போராட்டம் நடத்த திட்டமிட்டுள்ளோம். நாங்கள் தனிக் குழுவாக செயல்படவில்லை. இவ்வாறு அவர்கள் தெரிவித்தனர்.
