ஹுனைஸ் பாரூக் எம்.பி. பயணித்த வாகனம் விபத்தில் சிக்கியது


வன்னி மாவட்ட பாராளுமன்ற உறுப்பினர் ஹுனைஸ் பாரூக் பயணித்த வாகனம் இன்று காலை விபத்துக்குள்ளாகியதில் அவர் சிறு காயங்களுடன் உயிர் தப்பிய அதேவேளை மேலும் மூவர் பலத்த காயங்களுக்குள்ளாயினர்.
கொழும்பிலிருந்து மன்னார் நோக்கிப் பயணித்த வேளை புத்தளம்- சிலாபம் வீதியிலுள்ள பத்துலு ஓயா எனுமிடத்தில் அமைந்துள்ள மதகு ஒன்றில் மோதியே விபத்துக்குள்ளாகியுள்ளது.
காயமடைந்தோர் சிலாபம் ஆதார வைத்தியசாலையில் அனுமதிக்கப்பட்டுள்ளனர்.
மன்னார் நீதிமன்றில் நடைபெறும் அமைச்சர் ரிஷாட் பதியுதீன் தொடர்பான வழக்கு விசாரணையில் கலந்துகொள்ளும் பொருட்டு மன்னாருக்கு விஜயம் செய்தபோதே இவ்விபத்து சம்பவித்துள்ளது.


