நாவலப்பிட்டி கூ.மொ.வி.யின் 40 வருட பூர்த்தி விழா


(நாவலப்பிட்டி தினகரன் நிருபர்)
நாவலப்பிட்டி பலநோக்கு கூட்டுறவு சங்கம் எதிர்வரும் 13ம் திகதி 40வது வருடத்தை பூர்த்தி செய்வதையிட்டுப் பல்வேறு நிகழ்வுகள் நடைபெறவுள்ளன.
எதிர்வரும் 12ஆம் திகதி நாவலப்பிட்டி ஜயதிலக்க விளையாட்டு மைதானத்தில் கிரிக்கெட் சுற்றுப்போட்டி நடைபெறவுள்ளது.
இந்த கிரிக்கெட் போட்டியில் முதலாம், இரண்டாம் இடங்களைப் பெறுபவர்களுக்கு பணப் பரிசில்கள் வழங்கப்படவுள்ளதோடு மேலும் பல போட்டிகள் நடைபெறவுள்ளன.
13ஆம் திகதி நாவலப்பிட்டி ஜயதிலக்க விளையாட்டு மைதானத்தில் பரிசளிப்பு விழா நடைபெறவிருப்பதோடு அன்றைய தினம் இரவு இசை நிகழ்ச்சியும் இடம்பெறும். (வி)
