சக்தி இன்றி சிவம் இல்லைசிவம் இன்றி சக்தி இல்லை

இன்று நுவரெலியா ஆவேலியா ஸ்ரீ முத்துமாரி அம்பிகை கோயிலில் தீக்குளிப்பு

எழில் கொஞ்சும் அழகான நூரலையின் இலங்கையின் உயர்ந்த பீதுருதாலகால எனும் பசுமையான மலைத் தொடரின் அடிவாரத்தில் குளிரான மழைமேகம் தவழ்ந்தோடும் மலையோரச் சூழலிலே நுவரெலியா ஆவேலியா ஸ்ரீ முத்து மாரி அம்பிகையின் திருக்கோயில் அமையப்பெற்றுள்ளது. இன்று இவ் வாலயம் சகல அம்சங்களாலும் சிறப் பான முறையில் அமையப்பெற்று வானுயர்ந்த கம்பீரமான இராஜகோபு ரத்தோடு தோற்றமளிக்கின்றது.
மேலும் 1940 களின் ஆரம்ப காலத் தில் ஒரு கற்பூர மரத்தடியில் வைத்து வணங்கப்பட்டு வந்த கற்சிலையிருந்த இடத்தில் தான் இன்று ஸ்ரீ முத்துமாரி யம்மன் ஆலயம் அமைக்கப்பட்டிருக் கின்றது. 
இத்துடன் இவ்வாலயம் அமைக்கப்பட்டிருக்கும். இந்த இடத்தில் 60 ஆண்டுகளுக்கு முன்னரே ஒரு ஆலயம் அமைக்கப்பட்டு கும்பாபி ஷேகம் நடத்தப்பட்டிருக்கிறது என்பதை அறியமுடிகிறது. ஆகையி னாலே 1940ம் ஆண்டிக்கு முன்னரே இந்த கற்பூர மரத்தடியில் கற்சிலை வைத்து வணங்கப்பட்டிருக்கலாம் என்பதை நாம் ஊகிக்கக் கூடியதாக வுள்ளது. 
1950களில் இப்பகுதியில் வாழ்ந்த பொது வேலைப் பகுதி அதிகாரிகளும், உத்தியோகத்தர்களும், நுவரெலியா நகர வர்த்தகர்களும், இப்பகுதியில் வாழ்ந்த பல பெரியோர் களும் இவ்வாலய செயல்பாடுகளில் முன்னின்று செயற்பட்டிருக்கிறார்கள்.
மேலும் நுவரெலியா பிரதேசத்தில் சகலரும் வந்து வணங்கிச் செல்கின்ற ஒரு வழிபாட்டு மையமாக இவ்விடம் அமைந்துவிட்டதால் இவ்வாலய செயற் பாட்டிற்காக ஒரு குழு அமைக்கப்பட்டு அதன்படி ஆலயத்தின் செயற்பாடுகள் நடைபெற்று வந்துள்ளது.
1962ம் ஆண்டளவில் கிருஸ்தவ பாடசாலைகளை அரசாங்கம் பொறுப் பேற்றபின் இப்பாடசாலைகளில் ஒரு வருடகாலம் இந்து சமயம் கற்பிக்காத தால் எம். மயில்வாகனம், எஸ். சோம சுந்தரம், எம். தயாளன் ஆகியோர் இந்துசமய முக்கியஸ்தர்களின் ஆதர வோடு ஒரு அங்குராப்பண கூட்டம் ஒன்றை சுவாமி சச்சிதானந்தர் வருகை யின்போது பழைய நகர மண்டபத்தில் முத்துக்குமார் தலைமையில் நடாத்தி னார்கள். 
இக்கூட்டத்தில் எம். ஆறுமுகம், கே. காசிநாதர்முதலி, என். சுப்பையா, என். நடேசன், ஆர். மூர்த்தி, கே. இராம சாமி, ரத்தின சபாபதி, பொன்னையா, ஆர், முத்துரெட்டி, எஸ். சோமசுந்தரம், எம். தயாளன், அரவிந்தன் ஆகியோர் கலந்து நுவரெலியாவில் இந்து சமயத் தவர்களுக்கென ஒரு பொது மஹா சபை அவசியமென்று நுவரெலியா ஆவேலியா ஸ்ரீ முத்துமாரியம்மன் ஆலய பரிபாலன சபை என்று ஆரம்பித்துவைத்தனர்.
1964 முதல் 1983ம் ஆண்டு காலப் பகுதியில் இவ்வாலய பரிபாலன சபையின் தலைவர்களாக ஏ. முத்துக்குமார், எம். ஆறுமுகம், ஆர். புட்டானி, டபிள்யூ. ஞானசுந்தரம், ஆர். ஜி. மூர்த்தி, திரு. காசிநாதர், என். நடேசன், எஸ். சோமசுந்தரம் ஆகியோர் பணியாற்றியுள்ளனர்.
1993ம் ஆண்டு இவ்வாலய புனருத்தாபனத்திற்காக அடிக்கல் நாட்டப்பட்டு இதன்படி யாழ்ப்பாணத்தைச் சேர்ந்த ஸ்தபரி மார்க்கண்டு பண்ணீர் செல்வத்தின் தலைமையில் ஆலய புனர்நிர்மாண பணிகள் மேற்கொள்ளப்பட்டு 1996ம் ஆண்டு மஹா கும்பாபிஷேக விழா சிறப்பாக நடைபெற்றது. இவ்வாலயத்தில் 2004ம் ஆண்டு இராஜகோபுரம் அமைக்கப்பட்டது.
இவ்வாலயத்தின் வருடாந்த திருவிழா தற்போது நடைபெற்று வருவதோடு நேற்று தேர்த் திருவிழா நடைபெற்றதுடன் இன்று தீக்குளிப்பும் நடைபெறுகின்றது.
இத்துடன் உலகப் பொருட்களின் இயக்கத்திற்கெல்லாம் சக்தி இன்றியமையாதது. சக்தி இன்றிச் சிவம் இல்லை. சிவம் இன்றி சக்தி இல்லை. அசைவற்திருக்கும் அருவவடிவத்தை சிவம் என்றும், அசைவுள்ள ஆற்றல் வடிவத்தை சக்தி என்றும் கூறுவர். இத்துடன் சக்தியானவள் அர்த்த நாதீஸ்வர வடிவில் இறைவனுடலில் பாதியினை கொள்கின்றாள். இது சைவமும், சாந்த மும் ஒற்றிக் கலக்கும் நிலையினைக் காட்டுகிறது எனலாம்.
மேலும் நுவரெலியா ஆவேலியா ஸ்ரீமுத்துமாரி அம்மன் சந்நிதியில் நாம் அனைவரும் கரம்கூப்பித் தொழுது நிற்பால் அனைத்திலும் நமக்கு வெற்றி கிட்டும். 
உயிரெனத் தோன்றி உணர்வு கொண்டே வளர்ந்து ஏங்கிடும் சக்தியை அடிபனிந்தால் அன்னை அவள் எம்மை மேன்மையுறச்செய்திடுவாள், பயிரைக் காக்கும் மழையென எம்மைப்பாலித்துக் காப்பாள் காஞ்சி யிலே காமாட்சியாகவும், மதுரையிலே மீனாட்சியாகவும், காசியிலே விசாலாட் சியாகவும், நுவரெலியா ஆவேலியாவில் ஸ்ரீமுத்துமாரியம்மனாகவும் வீற்றிருந்து நமக்கு அருள்பாலிக்கின்றாள். 
மேலும் தேர்த்திருவிழா இன்று இரதமானது விமரிசையாக அலங்கரிக்கப்பட்டு, பக்தர்கள் புடைசூழ, பலவித வாத்தி யங்கள் முழங்க பக்த அடியார்களுக்கு ஸ்ரீ முத்துமாரியம்மன் காட்சியளித்தாள் மேலும் ஆயிரக்கணக்கான பக்தர்களின் உலக நாயகியான முத்துமாரி அம்மனை நாம் பாடிப்பணிந்து கோடானுகோடி அருள்பெறுவோமாக.
