மதுபோதையில் வாகனம் செலுத்திய 13 பேர் கண்டியில் கைது


(தினகரன் செங்கடகல நிருபர்)
கண்டி பொலிஸ் தலைமையகத்தில் செயல்படும் மோட்டார் சைக்கிளில் ரோந்து சேவைப் பொலிஸார் இரவு வேளையில் கண்டி நகரில் திடீர் சோதனை ஒன்றினை மேற்கொண்டு மது போதையுடன் வாகனம் செலுத்திய 13 பேரை கைது செய்தனர்.
இவ்வாறு கைது செய்யப்பட்டவர்களில் இரு பாடசாலை ஆசிரியர்களும் அரச திணைக்களங்களில் சேவையாற்றும் இருவரும் அடங்கியுள்ளனர்.
மத்திய மாகாண பிரதி பொலிஸ் மா அதிபர் எச்.என்.பி. அம்பன்வெல அவர்களின் ஆலோசனையின் பேரில் பொலிஸார் இத்திடீர் சோதனையை மேற்கொண்டிருந்தனர்.
