புதுச்சேரியில் அச்சினி சுறாக்கள் 
தொன் கணக்கில் அகப்படுகின்றன


பருவகாலம் தொடங்கி யுள்ளதால் புதுச்சேரி உப்பளம் துறைமுகத்திலிரு ந்து வெளி மாநிலங்களுக்கு மீன் ஏற்றுமதி செய்யும் பணி தீவிரமடைந்துள்ளது.
புதுச்சேரியில் தற்போது அச்சினி சுறா, சூறை, ஊசி, கணவாய் மீன்களின் பருவகாலம் தொடங்கியுள்ளது. அதையொட்டி தொன் கணக்கில் அச்சினி சுறாக்கள் மீனவர்களின் வலையில் சிக்கி வருகின்றன. கடந்த 5 நாட்களாக மாமல்லபுரம் கடலில் கவலை விரித்து காத்திருந்த புதுச்சேரி மீனவர்களிடம் 200 கிலோவில் தொடங்கி 300 கிலோ வரை எடை கொண்ட 10 தொன் அச்சினி சுறாக்கள் சிக்கின.
கேரளாவில் தற்போது மீன் பிடி தடைக்காலம் அமுலில் உள்ளதால் புதுச்சேரியில் பிடிபட்ட மீன்களை வாங்க கேரளாவைச் சேர்ந்த ஏற்றுமதி வியாபாரிகளு க்கிடையே கடும் போட்டி நிலவி வருகிறது.
மீன்களின் தசைப் பகுதிகள் உணவுக்குப் போக மீதமுள்ள இறக்கை மற்றும் வால் பகுதிகள் மருந்து தயாரிக்க வெளிநாடுகளுக்கு அனுப்பப் படுகின்றன. இதனால் இத்தகைய மீன்களின் விலை கிலோ 250 இந்திய ரூபா தொடங்கி 350 வரை விற்பனையாகிறது. 
புதுச்சேரியில் உள்ள உப்பளம் மற்றும் தேங்காய்த்திட்டு துறைமுகத்தில் இருந்து கன்னியாகுமாரி மாவட்டம் மார்த்தாண்டம் அருகில் உள்ள தூத்தூர் பகுதிக்கு இந்த மீன்கள் அனுப்பப்பட்டு அங்கு பதப்படுத்தப்பட்டு வெளிநாடுகளுக்கு ஏற்றுமதி செய்யப்படுகின்றன.
