நாட்டின் வளத்தைப் பேணுவதில் வனபரிபாலனத்தின் முக்கியத்துவம்



ஒரு நாட்டின் பிரதான வளங்களுள் வனவள மும் ஒன்று. நாட்டின் பரப்பளவில் குறைந்த பட்சம் இருபது வீதமாவது காடுகளாக இருக்க வேண்டும் எனச் சூழலியலாளர்கள் கூறுவர். விசேட மாக உயர் மரங்கள் சூழல் சமநிலையைப் பேணு வதில் முக்கிய பாத்திரம் வகிக்கின்றன என்பர். 
அத னாலேயே ஆரம்ப காலந்தொட்டு வன பரிபாலனத் திணைக்களம் இலங்கையின் அரசாங்க திணைக் களங்களுள் முக்கியமான திணைக்களமாக விளங்கி வருகின்றது. உயர் மரங்களின் அவசியம் கருதியே காலத்துக்குக் காலம் மரம் நடுகைச் செயற்திட்டங் களும் மேற்கொள்ளப்படுகின்றன.
சீரான மழை வீழ்ச்சிக்குக் காடுகள் அவசியம் என்பது காலங்காலமாக நிலவி வரும் நம்பிக்கை மாத்திர மன்றி விஞ்ஞான ரீதியான உண்மையும் கூட. காடு களின் சமநிலை பேணப்படாது அழிக்கப்படுமே யானால் மழை வீழ்ச்சி குறைந்து நாடு நாளடைவில் பாலைவனமாகிவிடும். 
ஆனால், இதைப் பற்றிச் சிறிதளவேனும் அக்கறை இல்லாமல் தேக்கு, பாலை, முதிரை போன்ற பெரிய மரங்களைக் களவாக வெட்டும் செயல் காலங்காலமாக இடம்பெற்று வரு கின்றது. இந்தச் சமூக விரோதச் செயலை முடிவுக் குக் கொண்டுவரும் பொறுப்பை ஏற்றிருக்கும் அதி காரிகள் தங்கள் பணியைச் சரியாகச் செய்வார் களேயானால் காடுகள் அழிக்கப்படுவதைப் பெருமள வில் தடுக்க முடியும்.
பெரிய காட்டு மரங்களைக் களவாக வெட்டும் செயல் அண்மைக் காலமாக அதிகரித்திருப்பது போல் தெரிகின்றது. களவாக வெட்டப்பட்ட மரங்கள் கடத் தப்படும் போது கண்டுபிடிக்கப்பட்டமை பற்றிய அறி க்கைகள் அடிக்கடி பத்திரிகைகளில் வெளியாகின் றன. மாட்டு எருவுக்குள் மறைத்துப் பெருந்தொகை யான மரங்கள் ஒரு லொறியில் கடத்தப்பட்ட படமும், வள்ளத்தில் காட்டு மரங்கள் கடத்தப்பட்ட படமும் பத்திரிகைகளில் பிரசுரமாகியிருந்தன.
பாரிய காட்டு மரங்களைக் களவாக வெட்டிக் கடத்தும் செயல் எல்லா அதிகாரிகளினதும் கண்களில் மண் ணைத் தூவிச் செய்யப்படுகின்றது எனக் கூற முடியாது. இச் சமூக விரோதச் செயலுக்குத் துணை போகும் அதிகாரிகளும் இல்லாமலில்லை. வனபரி பாலனத்துடன் சம்பந்தப்பட்ட எல்லா அதிகாரிகளும் இச் செயலுக்குத் துணைபோகின்றவர்கள் என்ற முடிவுக்கு வருவது மிகத் தவறானது. 
ஓரிரு அதிகாரிகளின் தவறான செயல் எல்லா அதிகாரிகளையும் சந்தேகக் கண்கொண்டு பார்க்கும் நிலையைத் தோற்றுவிக்கும் என்பதால் தவறான செயலுக்குத் துணைபோகும் அதிகாரிகளைக் கண்ட றிந்து அவர்களைக் கடுமையான தண்டனைக்கு உட்படுத்த வேண்டும். நாட்டின் விவசாய அபி விருத்திக்குத் தேவையான நீர்ப்பாசனம் வனபரிபால னத்திலேயே பெரிதும் தங்கியுள்ளது என்பதைச் சம்பந்தப்பட்ட அதிகாரிகள் புரிந்து செயற்படுவார் களென நம்புகின்றோம்.
தளபாடங்கள் செய்வதற்கும் கட்டட நிர்மாணத்துக்கும் தேவைப்படும் மரங்களை அரசாங்கமே விநி யோகிக்கும் ஏற்பாடொன்று இருக்குமேயானால் மரங் கள் களவாக வெட்டப்படுவதைத் தடுப்பதற்குப் பெரிதும் உதவும்.
