சுனாமிக்குப் பின்னர் மட்டக்களப்பு மாவட்டத்தில் பாரிய அபிவிருத்திப் பணிகள்

வ. சக்திவேல்

சிறு கிராமங்கள் நகரங்க ளாகவும் நகரங்கள் மாநகரங்களாகவும் மாற்றம் அடைகின்றன என்றால் அங்கு அபிவிருத்திகள் இடம்பெற் றுக்கொண்டிருக்கின்றன என்பதனை யாராலும் மறுக்க முடியாது. மட் டக்களப்பு மாவட்டத்தில் அவ்வாறுதான் படிப்படியாக அபிவிருத்தியில் முன்னேற்றத்தைக் காண முடிகிறது. மட்டக்களப்பு மாவட்டத்தில் கடந்த 2004 ஆம் ஆண்டு டிசம்பர் 26 ஆம் திகதி ஏற்பட்ட சுனாமி அனர்த்தத்தின் பின்னர் அபிவிருத்தி என்கின்ற மரம் மிக ஆழமாக வேரூன்றியுள்ளது.
இம் மாவட்டத்தில் சுமார் 30 வருடகால யுத்தம், இயற்கையாக இடம்பெற்ற வரட்சிகள், வெள்ளம் என பல்வேறுபட்ட தடைகளால் அபிவிருத்தி வேலைத் திட்டங்கள் தடைப்பட்டு முடங்கிக் கிடந்தன.
இன்று அனைத்துத் துறைகளிலும் அபிவிருத்தி முன்னெடுக்கப்படுகிறது.
சுனாமி தாக்கத்தினால் மட்டக்களப்பு - கல்முனை ஏ 4 நெடுஞ் சாலை முற்றாக சேதமடைந்திருந்தது. இது சீன அரசின் துணை கொண்டு கார்பட் வீதியாக புனரமைக்கப்பட் டுள்ளது. மட்டக்களப்பையும் அம் பாறையையும் இணைக்கும் கோட் டைக் கல்லாறு பாலம், பெரிய கல்லாறு பாலம் ஆகிய மிகப்பெரிய பாலங்கள் முற்றாக பாதிக்கப்பட்டு போக்குவரத்து துண்டிக்கப்பட்டது.
ஜப்பான் அரசின் உதவியைப் பெற்று இரண்டு பாலங்களும் புதி தாக அமைத்து பாவனைக்கு விடப் பட்டுள்ளன. இதனைவிட ஓட்டமாவடி புதிய பாலம் நிர்மாணம் பெரும் சாத னையாகும். மாவட்டத்தின் பெரும் பாலான உள் வீதிகள் குண்டும் குழியுமாகக் காணப்பட்டன. இவை கொங்கிரீட் வீதிகளாக மாற்றப்பட்டு அவற்றை மக்கள் தற்போது பயன் படுத்தி அதில் இருந்து உச்ச பயனை அடைந்து வருகின்றனர். நம் இலங்கைத் திருநாட்டில் ஜனாதிபதி மஹிந்த ராஜபக்ஷ அவர்களின் முறையான தலைமைத்துவத்தின் பயனாக இன்று மட்டக்களப்பு மாவட்டம் அபிவிருத்திப் பாதையில் மிளிர்கின்றது.
இயற்கை எழில் கொஞ்சும் இலங் கையில் வியக்கத் தக்க வகையில் அமை யப் பெற்றுள்ள மிகவும் அழகான சூழலில் அமையப் பெற்றி ருக்கும் மட்டக்களப்பு வாவி ஓரமாக அமைக்கப்பட்டுள்ள மத்திய பஸ் தரிப்பிடம் சுனாமிக்குப் பின்னர் ஏற்பட்ட பாரியதொரு அபிவிருத்தி யாகும். இதுபோன்று ஜனாதிபதி அவர்கள் சுனா மிக்குப் பின் ஏனைய நட்பு நாடுகளுடன் தொடர்பு கொண்டு இலங்கைக்கு உதவுமாறு கேட்டுக் கொண் டதற்கு இணங்க மட்டக் களப்பு மாவட்டத்தில் சுனா மிக்குப் பின்னர் பல அபிவி ருத்திகள் இடம்பெற்றுள்ளன.
வீட்டுத் திட்டங்கள் மூலம் மக்களுக்கு பூரணமான வீடுகள் கட்டி வழங்கப்பட் டன. இதற்கு அரசு மட் டக்களப்பு மாவட்டம் உள்ளடங்கக் கூடிய வகையில் நேர்ப், நெக்டெப், நியாப், நெல்சிப், நெக்கோட் என்ற பல திட்டங்களையும் அமுல் படுத்தி அரசாங்கத்தின் குறிப்பாக ஜனாதிபதியின் மஹிந்த சிந்தனைத் செயற்றிட்டத்தின் ஊடாக &#39;கமநெகும&#39;, &#39;மகநெகும&#39;, &#39;திவிநெகும&#39;, &#39;புறநெகும&#39;, போன்ற திட்டங்களையும் செயற் படுத்துகிறது.
அன்றைய காலகட்டத்தில் குப்பி விளக்கில் வாழ்ந்த இம் மாவட்டத்தின் பெருமளவு மக்கள் இன்றைய சூழ லில் மின் ஒளியில் வாழ்வதைக் காணக்கூடியதாக உள்ளது. இம் மாவட்டத்தில் பல கிராமங்கள் குடிநீர் இல்லாமையினால் பரிதவித் தன. இன்றைய நிலையில் கிராமங் களில் அரசின் திவிநெகும திட்டத்தின் கீழ் 2000 குளங்கள் புனரமைப்புச் செய்தல் எனும் பொருளாதார அமை ச்சின் செயற்றிட்டத்திற்கமைவாக மாவட்டத்தின் சிறு குளங்கள் புனரமைக்கப்பட்டு வருகின்றன. கிராமங்களில் புதிதாக கிணறுகள், குழாய்க் கிணறுகள் அமைக்கப்பட்டு வருகின்றன. இதனால் தண்ணீர்ப் பஞ்சம் மட்டக்களப்பில் மட்டுப் படுத்தப்பட்டு உள்ளது. இதுபோன்று பன்னெடும் காலமாக போக்குவரத் திற்கு இன்னல் உற்ற மக்களுக்கு சுனாமிக்குப் பின்னர் இலங்கை போக்குவரத்து சபையினர் ஊடாக போக்குவரத்து வசதிகள் செய்து கொடுக்கப்பட்டுள்ளன. சுகாதார வசதியினை சீர் செய்யும் முகமாக பெரியகல்லாறு வைத்தியசாலை, காத்தான்குடி வைத்தியசாலை, களு வாஞ்சிக்குடி ஆதார வைத்தியசாலை, மட்டக்களப்பு போதனா வைத்திய சாலை, வாழைச்சேனை வைத்தியசாலை போன்றன வெளிநாட்டு அரசுகளின் நிதி உதவியுடன் புனரமைக்கப்பட்டு சிறந்த சுகாதார சேவைகள் இடம்பெற ஏற்பாடு செய்து கொடுக்கப்பட்டுள்ளது.
அரசும் கிழக்கு மாகாண சபையும் மட்டக்களப்பு மக்களின்பால் கொண் டுள்ள அதீத அக்கறை காரணமாக இன்று சுனாமிக்குப் பின்னர் மட் டக்களப்பு மாவட்டம் தீவிர அபிவிருத்தி கண்டுள்ளது. இவை அனைத்திற்கும் மட்டக்களப்பு மாவட்ட மக்கள் நன்றிக் கடன் பட்டவர்கள் என்று தான் கூறவேண்டும்.
மட்டக்களப்பு மாவட்டத் தில் சுனாமிக்குப் பின்னர் பல உள்ளூர் அமைப்புக்கள், பல வெளிநாட்டு சர்வதேச அமைப்புக்கள் ஊடாக அரசாங்கத்தின் அங்கீ காரத்துடன் மக்கள் மத்தியில் வாழ்வாதாரத் திட்டங்க ளையும் நுண்கடன் செயற் பாடுகளையும் மானிய கடன் செயற்றிட்ட வகை களையும் வழங்கி வருகின் றன.
மட்டக்களப்பில் முன்னர் இலங்கை வங்கியும் மக் கள் வங்கியும் மாத்திரமே இயங்கி வந்தன. தற்போது அரசின் உதவியுடன் பல தனியார் வங்கிகளும் பல தனியார் முதலீட்டாளர் களும் புதிய, புதிய காப்புறுதி நிறு வனங்களும், நிதி நிறுவனங்களும், பல நிதி உதவிகளை வழங்கி வரு கின்றன.
இவ்வாறு பல வழிகளிலும் பலவாறு அபிவிருத்தியின் உச்சத்தில் மட்டக்களப்பு மாவட்டம் திகழ்கின் றது என்றால் அது மிகையாகாது.
ஜனாதிபதி மஹிந்த ராஜபக்ஷ அவர்களின் துணிகரமிக்க செயற் பாடுகளே இத்தகைய அபிவிருத் திகளுக்குக் காரணமாகும்.
