ஏறாவ+ர் ஸ்ரீ மதுமலர்க்கா வீரபத்திர சுவாமி தேவஸ்தான மகா கும்பாபிN~கம்


மட்டக்களப்பு மாவட்டத்தில் வரலாற்று சிறப்பு மிகுந்த ஆலயங்களில் ஒன்றாக ஏறாவூர் ஸ்ரீ மதுமலர்க்கா வீரபத்திர சுவாமி தேவஸ்தானம் விளங்குகின்றது. கொக்கட்டிச்சோலை தான்தோன்றிஸ்வரர் ஆலயம் தோற்றம் பெற்ற காலத்திலிருந்து இவ்வாலயமும் தோற்றம் பெற்றது என்பதற்கு வரலாறுகள் உண்டு.
இலங்கையில் வீரபத்திரர் ஆலயங்கள் மிகவும் குறைவு. ஏறாவூர் ஸ்ரீ மதுமலர்க்கா வீரபத்திரர் தேவஸ்தானம் வீரபத்திரர் ஆலயங்களுக்குள் முன்னோடியான ஆலயம் என வரலாறுகள் கூறுகின்றன. மருதகாலம் கொண்ட பகுதியில் ஊர்க்கோடியில் இருந்து உள்ளத்திற்கு அமைதி தரும் ஆலயமாக வீபத்திரர் தேவஸ்தானம் விளங்குகின்றது. ஆல், அரசு, வன்னி, தேற்றா, வம்மி போன்ற தல விருட்சங்களை தன்னகத்தே கொண்டு தன்னை நாடி வருவோருக்கு, அருள் சுரந்து வாழ்வை வளமாக்கி வருபவர் வீரபத்திரர்.
தக்கன் யாகத்தை அழித்திட சிவனது வியர்வைத் துளிகளிலிருந்து உதித்தவர் வீரபத்திரர் என்று புராணங்கள் கூறுகின்றன. சிவனை மதியாது தான் செய்யும் யாகத்திற்கு சகல தேவர்களையும் அழைத்து அவகளுக்குரிய அவிபாகங்களை கொடுத்த தக்கன், சிவனை மட்டும் அழையாது அதிமுக்கிய பங்கினையும் கொடுக்காது அவமதித்தான். அவனது யாகத்தை அழித்திட சிவனின் வியர்வைத் துளிகளிலிருந்து உதித்த வீரபத்திரர்.
சிவபிரானின் குமாரர்களில் ஒருவராகவே கருதப்படுகின்றார். தக்கனின் யாகத்தை அழித்து தந்தையின் மானம் காத்திட்டவர் வீரபத்திரர்.
அத்தகைய வீரபத்திரருக்கு ஆலயம் அமைத்து அவர் அருள் வேண்டி நிற்கும் தகுதியை ஏறாவூர் 5ம் குறிச்சி மக்கள் ஏற்றுக்கொண்ட காலத்திலிருந்து இன்றுவரை, இம்மக்களின் குல தெய்வமாகவும், இன்னல்கள் நீக்கி, இறையருளை அள்ளிவீசும் தேவஸ்தானமாக வீரபத்திரர் தேவஸ்தானம் விளங்குகின்றது. 
ஏறாவூர் 4ம் குறிச்சியில் அன்னை ஆதிபராசக்தியின் அற்புத வடிவான, ஸ்ரீபத்திரகாளி அம்பாள் தேவஸ்தானம் அமைவு பெற்றுள்ளது. வீரபத்திரரின் துணைவியார் பத்திரகாளியாவார். இந்த இரண்டு தேவஸ்தானங்களும் ஏறாவூர் மக்களின் குறைகளைப் போக்கிடும் குலதெய்வங்களாக விளங்குகின்றன.
சுமார் எண்ணூறு ஆண்டுகள் பழைமைவாய்ந்த இத் தேவஸ்தானத்தில் முன்னொரு காலத்தில், ஆலயங்களும், ஆழகுதரும் பூங்காவனமும் இருந்ததாக பலரும் கூறுவர். இதனால் இத்தேவஸ்தானத்திற்கு ஸ்ரீ மதுமலர்க்கா என்னும் நாமம் சூட்டப்பட்டு ஸ்ரீமதுமலர்க்கா வீபரத்திர சுவாமி தேவஸ்தானம் என அழைக்கப்பட்டு வந்தது. கவிஞர்களால் பாடப்பட்ட திருத்தலமிது.
தந்தையின் மானம் காத்து தாய்மையின் மதிப்பை போற்றி
தலைக்கனம் கொண்டதக்கன் யாகத்தையழித்து - கொடுமை
அநீதியழிக்க வியர்வை யரும்பினில் அவதரித்த
வீரத்தினிகராமெங்கள் வீரபத்திரர் கோயில் காணீர்
பண்டைக்காலத்தில் மட ஆலயமாக இருந்து வந்த இத் தேவஸ்தானம் காலத்திற்குக் காலம் மெருகு ஊட்டப்பட்ட புனருத்தாரணங்கள் நடைபெற்று வந்துள்ளன. 1978 ஆம் ஆண்டு மேற்கொள்ளப்பட்டு பாரிய புனருத்தாரணத்தின் பின்பு இந்த வருடம் மேற்கொள்ளப்பட்ட புனருத்தாரணத்துடன் மகா கும்பாபிஷேகம் காணும் வாய்ப்பினை இவ்தேவஸ்தானம் பெற்றுள்ளது.
பல இலட்ச ரூபாய் செலவுகள் செய்து அழகுற வர்ண வேலைப்பாடுகளுடன் புனருத்தாரணம் செய்யப்பட்டுள்ள இவ்தேவஸ்தானத்தின் மகா கும்பாபிஷேகம் எதிர்வரும் நவம்பர் மாதம் 16ஆம்திகதி 16-11-2011 புதன்கிழமை நடைபெறுவதற்கு, திருவருள் கிட்டியுள்ளது. 
சைவப் பெருமக்களுக்குக் கிடைத்துள்ளது வரப்பிரசாதமாகும். நவம்பர் 13ம் திகதி ஞாயிற்றுக்கிழமை ஆரம்பக் கிரிகைகளுடன் ஆரம்பமாகும் மகாகும்பாபிஷேகக் கிரியைகள் 15ம் திகதி செவ்வாய்கிகிழமை எண்ணெய் காப்பு சாத்தும் வைபவம் நடைபெற்று 16ஆம் திகதி புதன்கிழமை காலை 7 மணி 45 நிமிடம் தொடக்கம் 10 மணி 25 நிமிடம் வரையுள்ள சுப வேளையில் பஞ்சகுண்ட மகா கும்பாபிஷேகம் நடைபெறும். கும்பாபிஷேகத்தை தொடர்ந்து 48 நாட்கள் மண்டலாபிஷேகம், இடம்பெற்று முடிவில் 1008 சங்குகளை கொண்ட மகா சங்காபிஷேகமும், வீரபத்திரர் இன்னருளால் நடந்தேற வாய்ப்பு கிட்டியுள்ளது. பெரும் பாககியம் எனக் கூறலாம்.
சென்ற ஆண்டு கொக்கட்டிச்சோலை தான்தோனன்aஸ்வரர் தேவஸ்தான கும்பாபிஷேகம் இடம்பெற்றது. அதன் காலகட்டத்தில் எழுந்த ஆலயமான வீரபக்திரருக்கு இவ்வாண்டு கும்பாபிஷேகம் நடைபெறுவது மிகவும் பொருத்தம் என்றே கூறலாம். 
கொக்கட்டிச்சோலை தான்தோன்aஸ்வரர் ஆலயம் குடிவழமை பேணும் தேவஸ்தானமாக உள்ளது போன்று ஏறாவூர் ஸ்ரீ வீரபத்திரர் சுவாமி தேவஸ்தானமும் குடிவழமை பேணி, அதன் பிரகாரம், திருவிழா உற்சவங்கள் நடத்திடும் ஆலயமாக பண்டைக்காலத்திலிருந்தே இருந்து வந்துள்ளது. இதனால் கொக்கட்டிச்சோலை சிவன் ஆலயத்திற்கும் ஏறாவூர் ஸ்ரீவீரபத்திரர் ஆலயத்திற்கும் நெருங்கிய தொடர்புகள். இப்போதும் இருந்து கொண்டே இருக்கின்றன.
தற்போது செய்யப்பட்டுள்ள புனருத்தாரணத்தின் மூலம் இவ்வாலயத்தின் சகல பரிவார மூர்த்தி சிற்றாலயங்கள், நவக்கிரகங்கள், கொடிஸ்தம்பம் என்பவைகள் யாவும் பல இலட்சங்கள் செலவில் செலவு செய்யப்பட்டு நிறைவு பெற்றதொரு ஆலயமாகத் திகழ்வதற்கு தற்போதுள்ள ஆலய பரிபாலன சபையினரின் அயராத முயற்சியும், ஊக்கமும் ஆகும். அதேபோல் ஊர் பொதுமக்களும் கிள்ளிக்கொடுக்காது அள்ளிக்கொடுத்து, இவ்வாலயத்தை அழகுற அமைப்பதற்கு உதவியுள்ளமை வீரபத்திரர் அருள் என்றே கூற வேண்டும்.
இத்தகைய அருள் சுரக்கும் ஸ்ரீவீரபத்திர பெருமானின் குடமுழுக்கில் சகல பொதுமக்களும் கலந்துகொள்வதுடன், மகா கும்பாபிஷேகம் சிறப்புற நடந்தேற சகலபொருள் உதவி, சரீர உதவிகளை வழங்குவதன் மூலம் சகல செளபாக்கியல்களையும் பெற்று நல்வாழ்வு வாழ்ந்திட ஸ்ரீவீரபத்திர பெருமானின் இன்னருள் கிடைத்திட வழி சமைக்கும்.
மகா கும்பாபிஷேகம் நடக்கும் போது சகல தேவர்களும் அவ்வாலயத்திற்கு அழைத்து வரப்படுவர். இதன் மூலம் அவர்களின் பார்வையும் இன்னருளும் நமது தேகத்தில் படிந்திடவாய்ப்பு, உண்டாவதுடன், நமது கர்மங்கள், பாவங்கள் யாவும் நீங்கிடவும் வழி பிறக்கும். மகா கும்பாபிஷேகம் காண்பது கோடி புண்ணியமாகக் கொள்ளப்படுகின்றது. 
வேதங்களும், ஆகமங்களும் இதன் மகிமையை உணர்த்தும் வேளையில் நமது ஊரில் நம் கண்முன் நடந்திடும் மகா கும்பாபிஷேக கிரியைகளிலும், கும்பாபிஷேகத்திலும் கலந்து கொள்வதன் மூலம், நமது பாவங்களை போக்கி ஸ்ரீ வீரபத்திர பெருமானின் இன்னருள் கிடைத்திட வழி பிறக்கும் என்பதில் ஐயமில்லை.
ஆல்னிறை அரசு தேற்றர அரண்க்ஷ அழகு செய்யும்
வீரத்தின் நிகராமெங்கள் வீரபத்திரர் கோயில்வாரீர்

