தி.மு.க - காங் பிளவா?மறுக்கிறது காங்கிரஸ்



‘தி.மு.க.- காங்கிரஸ் இடையே, தொகுதிப் பங்கீட்டில் விரைவில் சுமுக முடிவு எட்டப்படும்; மன்மோகன் சிங் தலைமையிலான ஐக்கிய முற்போக்கு கூட்டணி அரசுக்கு எவ்வித அச்சுறுத்தலும் இல்லை’ என, காங்கிரஸ் தெரிவித்துள்ளது. 
காங்கிரஸ் கட்சியைச் சேர்ந்த முக்கிய தலைவர் ஒருவர் கூறியதாவது: தேர்தல் திகதி அறிவிக்கப்பட்டு, பிரசாரம் தொடங்கவுள்ள நிலையில், தொகுதிப் பங்கீடு தொடர்பாக தி.மு.க - காங். கூட்டணியில் கூடுதலாக மூன்று தொகுதிகளை கேட்டதற்காக பிளவு ஏற்படுமா? இது ஒன்றும் பெரிய பிரச்சினை இல்லை. 
விரைவில் இதற்கு ஒரு தீர்வு காணப்படும். அப்படி இல்லையெனில், இதை ஒரு முக்கிய பிரச்சினையாக கருதலாம். இரு கட்சிகளுக்கிடையே கூட்டணி ஏற்படும்போது, தொகுதிப் பங்கீட்டில் இழுபறி நிலை ஏற்படுவது சகஜம் தான். இவ்வாறு அவர் தெரிவித்துள்ளார்.
