இன ஐக்கியமும் ஒருமைப்பாடும் சிந்தனையில் மலர வேண்டும்


காங்கேசன்துறைக்கும் கொழும்பு கோட்டைக்கும் இடை யிலான ரயில் சேவை இடைநிறுத்தப்பட்டுப் பல வருடங்களாகிவிட்டன. 
இந்த ரயில் சேவையை அர சாங்கம் நிறுத்தவில்லை. மக்கள் புறக்கணிக்கவுமில்லை. புலி களின் எதேச்சாதிகார செயற்பாட்டின் காரணமாகவே இச் சேவையைத் தொடர முடியாத நிலை ஏற்பட்டது. புலிகளின் ஏனைய செயற்பாடுகளைப் போல இதுவும் மக்களுக்கு மிகப் பெரிய பாதிப்பை ஏற்படுத்தியது.
இந்த ரயில் சேவையினால் வடபகுதி மக்கள் மிகுந்த பலன் அடைந்தனர். சுருக்கமாகக் கூறுவதானால் இச் சேவை வட பகுதி மக்களுக்கு வரப்பிரசாதம் எனலாம். இச்சேவை இடம் பெறாத நீண்ட காலத்தில் மக்கள் அநுபவித்த சிரமங்கள் இதற் குச் சான்று.
புலிகள் முழுமையாகத் தோற்கடிக்கப்பட்ட பின்னர் சுமுக நிலை மையைத் தோற்றுவிக்கும் பணிக்கு அரசாங்கம் முன்னுரிமை அளித்துச் செயற்படுகின்றது. இதில் காங்கேசன்துறைக்கான ரயில் சேவையை செயற்பாட்டுக்குக் கொண்டு வருவதும் அடங் குகின்றது.
காங்கேசன்துறை வரையிலான ரயில் சேவையை ஆரம்பிப் பதற்கு முன் ரயில் பாதையையும் ரயில் நிலையங்களையும் சீரமைக்கும் பணியைப் பூர்த்தி செய்ய வேண்டும். ரயில் பாதை யில் உள்ள தண்டவாளங்களைக் கூட புலிகள் தகர்த்துத் தங்கள் தேவைக்குப் பயன்படுத்தியிருக்கின்றார்கள். ரயில் நிலையங்களும் மோசமாகச் சேதமடைந்துள்ளன.
பாதையைப் புனரமைக்கும் பணியை அரசாங்கம் மேற்கொள் கின்றது. ரயில் நிலையங்களைப் புனரமைப்பதற்குப் பல நிறு வனங்கள் முன்வந்திருக்கின்றன. காங்கேசன்துறை வரையி லான ரயில் நிலையங்களைப் புனரமைக்கும் பொறுப்பை 27 நிறுவனங்கள் ஏற்றுக்கொண்டிருக்கின்றன. 
இவற்றுள் வெளி நாட்டு நிறுவனங்களும் அடங்குகின்றன. இப் புனரமைப்புப் பணியை ஏற்றுக்கொண்டுள்ள உள்நாட்டு நிறுவனங்கள் எல் லாம் தென்னிலங்கையை மையமாகக் கொண்டவை. சிங்கள மக்களினால் நிர்வகிக்கப்படுபவை. இந்த விடயம் தமிழ் மக் களின் நிதானமான சிந்தனைக்கு உரியது.
இன்றைய ஜனாதிபதி பதவியேற்ற நாளிலிருந்து, தமிழ் மக்க ளுக்கும் அரசாங்கத்துக்குமிடையே இடைவெளியொன்றை ஏற்படுத்தும் வகையிலேயே தமிழ்த் தேசியக் கூட்டமைப்புத் தலைவர்கள் பிரசாரம் செய்து வருகின்றார்கள். 
இன்றைய அர சாங்கம் தமிழ் மக்களுக்கு எதிராகச் செயற்படுகின்றது என்ற இவர்களின் பிரசாரம் அடிப்படையற்றது என்பதற்கு வட பகுதிக்கான ரயில் சேவையை ஆரம்பிப்பதற்காக அரசாங் கம் மேற்கொள்ளும் நடவடிக்கைகளை உதாரணமாகக் கூறலாம்.
அரை நூற்றாண்டுக்கு மேற்பட்ட காலமாக தமிழ் மக்களின் அர சியல் தலைமையைப் பொறுப்பேற்றிருந்த தலைவர்கள் சிங் கள மக்களைத் தமிழ் மக்களின் எதிரிகளாகக் காட்டி அர சியல் நடத்தினார்களேயொழிய இன ஐக்கியத்துக்குச் சிறி தளவும் பங்களிப்புச் செய்யவில்லை. 
அதேநேரம் தென்னி லங்கையின் மேல்தட்டுத் தலைவர்களுடன் நெருக்கமான உறவுகளை இவர்கள் பேணி வந்துள்ளனர். இனத்துவ அரசி யல் என்ற போர்வையில் இவர்கள் நடத்தியது வர்க்க அரசி யல். மக்கள் இதைப் புரிந்துகொண்டு சரியான அரசியல் பாதையைத் தேர்ந்தெடுக்க வேண்டிய காலம் வந்துவிட்டது.
காங்கேசன்துறை வரையிலான ரயில் சேவை வடபகுதி மக்க ளுக்கு எவ்வளவு முக்கியத்துவம் வாய்ந்தது என்பதைச் சொல்ல வேண்டிய அவசியமில்லை. 
வடபகுதி மக்களைப் பிரதிநிதித்துவப் படுத்துவதாக உரிமை கோரும் தமிழ்த் தேசியக் கூட்டமைப்பினர் இச் சேவையை ஆரம்பிக்க வேண்டும் என்ற கோரிக்கையை ஒருபோதும் முன்வைக்கவில்லை. ஆனால் அரசாங்கம் மக்களின் தேவையை உணர்ந்து இச் சேவையை ஆரம்பிக்க முன்வந்திருக்கின்றது.
வட பகுதிக்கான ரயில் சேவை வடக்கையும் தெற்கையும் இணைப்பது போல, மக்களின் சிந்தனையிலும் இந்த இணைப்பு இடம்பெற வேண்டும். மக்களின் சகல பிரச் சினைகளுக்கும் தீர்வு காண்பதற்கான சூழ்நிலை அப்போது உருவாகும்.
