ஜனாதிபதியின் நேர்மை, பக்கச்சார்பற்ற தன்மை மீதுகிழக்கு மாகாண மக்கள் நம்பிக்கை வைத்துள்ளார்கள்


சிங்களவர், தமிழர், முஸ்லிம்கள், பறங்கியர் மற்றும் அனைத்து இன மக்களுக்கும் சரி சம உரிமையுடைய நாடே இலங்கையா கும். எங்கள் நாட்டில் ஒரு இனத்திற்கு கூடுதலான உரிமைக ளும், சலுகைகளும் கொடுக்கப்பட்டு மற்றொரு இனம் மாற்றாந் தாய் மனப்பான்மையுடன் புறக்கணிக்கப்படலாகாது. 
தென்னிலங்கையில் நடைபெறும் அனைத்து அபிவிருத்திப் பணிகள் வடக்கிலும், கிழக்கி லும் மற்றும் மலையகத்திலும் ஏக காலத்தில் மேற்கொள்ளப்படும் என்று ஜனாதிபதி மஹிந்த ராஜபக்ஷ நாட்டு மக்களுக்கு விடுத் துள்ள செய்தியில் வலியுறுத்தியுள்ளார்.
மாகாணசபை தேர்தல்களில் நீங்கள் பெற்ற வெற்றி உங்களுக்கு கிடை த்த தனிப்பட்ட வெற்றியல்ல என்று ஐக்கிய மக்கள் சுதந்திர முன்ன ணியின் 3 மாகாண சபைகளின் உறுப்பினர்கள் மத்தியில் சமீபத்தில் உரையாற்றிய ஜனாதிபதி அவர்கள் வலியுறுத்தியிருந்தார். நீங்கள் அனைவரும் இந்த வெற்றியை மக்களின் மாபெரும் வெற்றியாக மாற்ற வேண்டும். 
அதற்காக நீங்கள் கடுமையாக உழைத்து உங்கள் பிரதேசங்களில் மக்கள் சேவையை மகேசன் சேவையாக நினைத்து நல்ல பல அபிவிருத்தி திட்டங்களை கால தாமதப்படுத்தாமல் துரித வேகத்தில் நிறைவேற்ற வேண்டும் என்றும் ஜனாதிபதி தெரிவித்தார்.
நாட்டில் நகரப்புறங்களில் உள்ள மக்களுக்கு பல வகையான வசதிகள் இருக்கின்ற போதிலும் பின்தங்கிய பிரதேசங்களில் வாழும் மக்கள் இன்னமும் பல்வேறு துன்பங்களை அனுபவித்த வண்ணம் இருக்கி றார்கள். அவர்களின் கண்ணீரைத் துடைத்து கிராமங்களையும் நகரங் களாக மாற்ற உங்கள் கடுமையான உழைப்பை நல்க வேண்டுமென் றும் ஜனாதிபதி வேண்டுகோள் விடுத்தார்.
நாட்டு மக்கள் இனிமேலும் தங்களை சிங்களவர், தமிழர், முஸ்லிம், பற ங்கியர், பெளத்தர், கிறிஸ்தவர், முஸ்லிம், இந்து போன்று ஒருவரை ஒருவர் பிரித்துப் பார்க்காமல் எல்லோரும் இந்நாட்டு மக்கள் எல் லோரும் எங்கள் சகோதர சகோதரிகள் என்று அவர்களின் கனவை நிறைவேற்ற வேண்டும். நாம் அவ்விதம் செய்தால் இனங்களுக்கி டையே இருந்துவரும் கருத்து மோதல்கள், பகைமை உணர்வு, மத ங்களுக்கிடையே இருந்துவரும் நல்லிணக்கம் இன்மை போன்ற அனைத்தையும் ஒரு நொடிப் பொழுதில் இல்லாமல் செய்துவிட முடியும்.
அப்படியான இலட்சியக் கனவை இலக்காக வைத்தே ஜனாதிபதி அவர் கள் 30 ஆண்டு கால யுத்தத்தை தனது சிறந்த ஆளுமைத்திறன் மூலம் தீர்த்து வைத்து இந்நாட்டு மக்கள் அனைவரையும் பயங்கர வாத பிடியில் இருந்து விடுவித்தார். ஜனாதிபதியின் இந்த இலட்சியக் கனவை நாட்டு மக்கள் அனைவரும் ஏகமனதாக ஏற்றுக் கொண்டு ள்ள போதும் எதிர்கட்சியினர் தங்கள் சுயநல நோக்கத்திற்காக மக்க ளிடையே கசப்புணர்வை ஏற்படுத்துவதற்கு திட்டங்களை வகுத்து வரு கிறார்.
எனவே, பொதுமக்கள் எதிர்கட்சியினரின் இத்தகைய சுயநல நோக்கத்து டனான போலிக் குற்றச்சாட்டுகளை ஏற்றுக் கொள்ளாமல் அரசாங்க த்தை பலப்படுத்துவதற்காக அரசாங்கக் கட்சியினருக்கு உங்கள் பூரண ஒத்துழைப்பையும் ஆதரவையும் அளிக்க வேண்டும்.
30 ஆண்டு கால யுத்தத்தில் பல வருடங்கள் எல்.ரி.ரி.ஈ. அணியில் இரு ந்து அரசாங்கத்தை எதிர்த்து போராடிய விநாயகமூர்த்தி முரளிதரன் என்ற கருணா அம்மானும், பிள்ளையான் என்றழைக்கப்படும் சிவ னேசதுரை சந்திரகாந்தனும் பிரிவினைவாத கொள்கையை விடுத்து நாட்டின் நன்மையையும் தங்கள் மக்களின் எதிர்கால சுபீட்சத்தையும் கருத்திற் கொண்டு அரசாங்கத்தில் அதாவது, ஜனநாயக நீரோட்டத் தில் சங்கமமாயினர்.
இவ்விருவரின் உன்னதமான கொள்கையை கெளரவிக்கும் முகமாக ஜனாதிபதி அவர்கள் விநாயகமூர்த்தி முரளிதரனுக்கு பிரதி அமைச் சர் பதவியை கொடுத்து கெளரவித்தார். அன்றிலிருந்து முரளிதரன் ஒரு தேசியவாதியாக மாறி ஜனநாயக பாராளுமன்ற நீரோட்டத்தில் இணைந்து கொண்டு யுத்தத்தினால் பாதிக்கப்பட்ட கிழக்கு மாகாண மக்களுக்கு குறிப்பாக தமிழ் மக்களுக்கு மகத்தான பணியை இன்று செய்து கொண்டிருக்கிறார்.
இதற்கு முன்னர் நடைபெற்ற கிழக்கு மாகாணசபைத் தேர்தலில் அரசாங் கக் கட்சி வெற்றி பெற்றதை அடுத்து பிள்ளையான் என்று அழைக் கப்படும் சிவனேசதுரை சந்திரகாந்தனை கிழக்கு மாகாணத்தின் முத லமைச்சராக நியமித்தார். இந்த தடவை நடைபெற்ற கிழக்கு மாகாண சபைத் தேர்தலிலும் சந்திரகாந்தன் வெற்றியீட்டினார். ஆயினும் இந் தத் தடவை ஜனாதிபதி அவர்கள் சிறிலங்கா சுதந்திரக்கட்சியைச் சேர்ந்த நஜீப் அப்துல் மஜீத் அவர்களை முதலமைச்சராக நியமித் தார்.
இது ஒரு நல்ல முடிவாகும். கிழக்கு மாகாணசபைத் தேர்தலில் தனக்கு முதலமைச்சர் பதவியை பெறமுடியாவிட்டாலும் தான் புதிய முதல மைச்சருக்கு பூரண ஆதரவையும், ஒத்துழைப்பையும் அளிப்பேன் என்று சிவனேசதுரை சந்திரகாந்தன் உறுதியளித்துள்ளார்.
கிழக்கு மாகாணத்தின் அபிவிருத்தி, இன ஐக்கியம் மற்றும் சமத்து வத்தை அடிப்படையாகக் கொண்டே ஐக்கிய மக்கள் சுதந்திர முன் னணி கிழக்கு மாகாணசபையில் கூட்டு ஆட்சியை ஏற்படுத்தியிருப் பதாக சிவனேசதுரை சந்திரகாந்தன் தெரிவித்தார். கிழக்கு மாகாண சபையில் எந்தவொரு இனத்தவரும் தனித்து, பிரிந்து நின்று ஆட்சி அமைக்க முடியாது என்ற உண்மையை நடந்து முடிந்த தேர்தல் உணர்த்தியிருப்பதாகவும் அவர் தெரிவித்தார்.
கிழக்கு மாகாண சபையில் தமிழர் ஒருவருக்கு அமைச்சர் பதவி வழங் கப்படவில்லை, தமிழர்கள் புறக்கணிக்கப்படுகிறார்கள் என்ற சந்தேக த்தை ஊடகங்கள் மக்கள் மத்தியில் ஏற்படுத்தியுள்ள போதிலும் இந்த கூற்றிலும் எவ்வித உண்மையும் இல்லை என்று தெரிவித்த சந் திரகாந்தன், ஜனாதிபதி மஹிந்த ராஜபக்ஷ அவர்களின் நேர்மையி லும், அவரது பக்கச்சார்பற்ற நிலைப்பாட்டிலும் தமிழ் மக்கள் பூரண நம்பிக்கை கொண்டுள்ளார்கள் என்று கூறினார்.
