உத்தர பிரதேசத்தில் ரயிலில் பஸ் மோதுண்டு 33 பேர் மரணம்


புதுடில்லி,
உத்தரப் பிரதேசத்தில் ஆளில்லா ரயில்வே கடவையை கடக்க முயன்ற பஸ் மீது ரயில் மோதியதில் 33 பேர் உயிரிழந்தனர். 35 பேர் காயமடைந்தனர். நேற்று அதிகாலை 2.20 மணியளவில் இந்த விபத்து நிகழ்ந்தது.
அந்த ரயில் மதுராவில் இருந்து பிகா ரின் சாப்ராவுக்கு சென்று கொண்டிருந்தது. அதுபுரா கிராமத்தில் இருந்து திருமண கோஷ்டியினரை ஏற்றிச் சென்று கொண்டி ருந்த பஸ் தாரியாகஞ்ச் பகுதியில் உள்ள ரயில்வே கடவையை கடக்க முயன்றபோது ரயில் மோதியது. அந்த பஸ்ஸில் 68 பேர் இருந்தனர். ரயில் மோதியதில் 33 பேர் உயிரிழந்தனர். 35 பேர் காயமடைந்தனர் என கூடுதல் எஸ்.பி தத்தன் பிரசாத் தெரிவித்தார். காயமடைந்தவர்கள் இடா மற்றும் பருக்காபாத் மாவட்டங்களில் உள்ள மருத்துவமனைகளில் அனுமதிக்கப்பட்டுள்ளனர்.
இந்த விபத்தில் உயிரிழந்தவர்களுக்கு பிரதமர் மன்மோகன் சிங் இரங்கல் தெரிவித்துள்ளார். உயிரிழந்தவர்களின் குடும்பத்தினருக்கு தலா ரூ. 2 இலட்சமும் பலத்த காயமடைந்தவர்களுக்கு ரூ. 50 ஆயிரமும், இலேசாக காயமடைந்தவர்களுக்கு ரூ. 10 ஆயிரமும் நிவாரணமாக வழங்கப்படும் என அவர் அறிவித்தார். மமதா பானர்ஜி இராஜிநாமா செய்ததையடுத்து ரயில்வே அமைச்சகத்தையும் மன்மோகன் சிங்தான் தற்போது கவனித்து வருகிறார். இந்த குறித்து உயர் மட்ட விசாரணை நடத்தவும் அவர் உத்தரவிட்டுள்ளார்.
