நோர்வூட் நகரின் கடைத் தொகுதிகளுக்குமேலாக அதிசக்தி வாய்ந்த மின்கம்பிகள்


(நேர்வூட் தினகரன் நிருபர்)
நோர்வூட் நகரின் கடைதொகுதிகளுக்கு மேலாக அதிசக்தி வாய்ந்த (33000) வேல்ட் மின்சார கம்பி இணைக்கப்பட்டு வருகின்றது.
நோர்வுட் டின்சின் நகரத்திற்கு அருகிலும், கெகர்ஸ் தோட் தேயிலை மலையில் அமைக்கப்படுகின்ற நீர் தேக்கத்திலிருந்து பெறப்படும் மின்சாரத்தை டிக்கோயாவில் உற்பத்தி செய்யப்படும் (மின்சார கம்பியினூடாக இணைத்து பதுளை பிரதேசத்திற்கு விநியோகிக்கவே இக் கம்பிகள் கடை தொகுதியின் மேல்புறமாக இழுக்கப்படுகின்றது.
எனவே எதிர்காலத்தில் பெரிய ஆபத்துகள் ஏற்படலாம் என நகர வர்த்தகர்களும், பொதுமக்களும் கவலை தெரிவிக்கின்றனர்.
எனவே இக் கம்பிகளுக்கு கீழ்ப்புறமாக பாதுகாப்பு கம்பிகளையும் இணைக்கும் படியும் பொதுமக்கள் கோரிக்கை விடுக்கின்றனர். (ஐ-ஞ)
