பறகஹதெனியவில் இருநாள்இஸ்லாமிய மாநாடு நாளை ஆரம்பம்



பதில் : இஸ்லாம் வாழ்வின் அனைத்து துறைகளுக்கும் வழிகாட்டுகின்ற மார்க்கமாகும். அல்குர்ஆனினதும் அஸ்ஸ¤ன்னாவினதும் வழியிலமைந்த இவ்வாழ்க்கை நெறியினை ரசூல் (ஸல்) அவர்கள் சமுதாயத்திற்கு முன்வைத்து அதன் அடிப்படையிலேயே வாழ்ந்து காட்டினார்கள். ரசூல் (ஸல்) அவர்களது இவ் வழிகாட்டுதல்களை ஸஹாபாக்களும் பின்பற்றி மனித சமுதாயத்துக்கு ஒரு முன்மாதிரிமிக்க வாழ்க்கை நெறி இஸ்லாம்தான் என்பதைப் பதிவு செய்துள்ளார்கள்.
குர்ஆன் சுன்னா அடிப்படையில் முஸ்லிம்களிடையே விழிப்புணர்வை ஏற்படுத்தி ஒற்றுமையாக வாழ்வதற்கான ஆர்வத்தை ஏற்படுத்தல் தூய இஸ்லாத்தை மக்களுக்கு எத்தி வைத்தல், இஸ்லாத்தைக் களங்கப்படுத்தும் தீய சிந்தனைகள், கொள்கை கோட்பாடுகளை இனங்காட்டுதல் இலங்கை வாழ் பல்லின மக்களிடையே முஸ்லிம்களை ஏனைய மக்களுடன் ஒற்றுமையுடன் வாழ வழிகாட்டுதல், சமூகங்களுக்கிடையே புரையோடிக்கிடக்கும் ஒழுக்க வீழ்ச்சியை எடுத்தியம்பி சீர் திருத்தப்பணியை மேற்கொள்ளல் போன்ற ஆரோக்கியமான பணிகளை முன்னெடுக்கின்றோம்.
இஸ்லாத்தின் எதிரிகள் இஸ்லாத்தையும் முஸ்லிம்களுக்கிடையே வேற்றுமையையும், கருத்து முரண்பாடுகளையும் உருவாக்கி கரிபூசும் வகையில் செயற்படுகின்றனர். இன்றைய உலகில் இஸ்லாத்திற்கெதிராக வரிந்துகட்டிக் கொண்டு அமெரிக்கா களத்தில் குதித்துள்ளது. 
நபிகள் நாயகம் (ஸல்) அவர்களையும் இஸ்லாத்தையும் நிந்தனை செய்து அமெரிக்காவில் தயாரிக்கப்பட்ட குறுந்திரைப்படம் பாரிய அதிருப்தியை உண்டு பண்ணியுள்ளது. காலத்தின் தேவையைக் கருத்திற் கொண்டு இந்தச் சந்தர்ப்பத்தில் நபி (ஸல்) அவர்கள் ஓர் அழகிய முன்மாதிரி என்ற தலைப்பில் மார்க்கச் சொற்பொழிவு இடம்பெறவுள்ளது. இதுபோன்று அவ்வப்போது எமது முஸ்லிம் சமுதாயம் எதிர்நோக்கும் பிரச்சினைக்கும் சவால்களுக்கும் தக்க பதில் வழங்கும் நிவாரணியாகவே எங்களுடைய இஸ்லாமிய அழைப்புப் பணி அமைந்துள்ளது.
மேலும் இம் மாநாடு குறித்து குறிப்பிட்டுச் சொல்லப்போனால் முஸ்லிம்களின் ஈமானிய ஆத்மீக உணர்வைப் பலப்படுத்தி குர்ஆன் சுன்னா அடிப்படையில் செயற்படக்கூடியவர்களாக ஆக்கும் முக்கிய நோக்காகக் கொண்டே ஏற்பாடு செய்யப்பட்டுள்ளது.
பதில் : இம்மாநாட்டுக்கான சகல ஏற்பாடுகளும் நிறைவு பெற்றுள்ளன. ஒரே நேரத்தில் சுமார் 10000 பேர் தொழுதற்குரிய கூடாரம் அமைக்கப்பட்டுள்ளது. அத்தோடு சகல வசதிகளும் செய்யப்பட்டுள்ளன. இங்கு இடம்பெறும் நிகழ்வுகளை பதிவு செய்வதற்காக இந்தியாவிலிருந்து விசேட குழு வருகை தந்திருப்பது குறிப்பிடத்தக்கது.
இந்த தேசிய மாநாட்டை முன்னிட்டு நாம் கிழக்கு, மேல், தென், வட மத்திய, வடக்கு, மத்திய, சப்ரகமுவ, ஊவா ஆகிய மாகாணங்களுக்கு நேரில் சென்று கலந்துரையாடல்களை நடாத்தியுள்ளோம்.
இந்த தேசிய மாநாட்டை சிறப்பாக நடத்த இலங்கையின் அனைத்துப் பகுதிகளிலும் எமக்கு ஆதரவு கிடைத்துள்ளன. எல்லா மாகாணங்களிலிருந்தும் மக்கள் கலந்துகொள்ளவும் உள்ளனர்.
இம்மாநாட்டின் வளவாளர்களாக கலந்துகொள்ளவுள்ள வெளிநாட்டு பிரமுகர்கள் யாவரும் வருகை தந்துள்ளனர்.
பதில் : குருநாகல் மாவட்டத்திலுள்ள பறகஹதெனிய கிராமத்தைச் சேர்ந்த சீர்திருத்தவாதியும், சமூக ஆர்வலருமான அல்லாமா அப்துல் ஹமீத் பக்ரி றஹிமஹுல்லாஹ் என்பவரால் 1947 ஆம் ஆண்டு இவ்வமைப்பு ஆரம்பிக்கப்பட்டது. அது 65 வருடங்களுக்கு மேலாக செயற்படும் மிகப் பழமைவாய்ந்த அமைப்பாகும். அன்றிருந்து இன்றுவரை தங்கு தடையின்றி மக்களுக்கு பலவித சேவைகளை மேற்கொள்கின்றோம்.
இஸ்லாமிய அழைப்புப் பணி, பொதுக்கல்விப் பணி, சமூகப் பணி என்ற அடிப்படையில் வரலாற்றில் மறக்கவோ மறைக்கவோ முடியாதளவுக்கு நாம் சேவை செய்துள்ளோம். கல்வி என்பது மிகப் பெரும் சொத்து. அது இல்லையென்றால் மனித இனமே இல்லை. இஸ்லாம் கல்வியை முன் நிறுத்துகிறது. -ஸ்லாத்தின் சங்க நாதமே &#39;ஓதுவீராக&#39; (படிப்பீராக) என்பதுதான். எமது வழிகாட்டியான நபிகள் நாயகம் (ஸல்) அவர்கள் கல்விக்கு அதிக முக்கியத்துவம் அளித்துள்ளார்கள்.
அன்னார் ஒருமுறை &#39;கற்பவனாக இரு அதாவது மாணவனாக இரு அல்லது கற்பிப்பவனாக இரு அதாவது ஆசிரியனாக இரு அல்லது அதற்கு உதவுபவனாக இரு நான்காவது நபராக இருக்காதே&#39; என்பார்கள். இதன் மூலம் கல்வியின் பெருமை அதற்கு உதவுவது பற்றிய இஸ்லாத்தின் நிலைப்பாடு என்ன என்பது தெளிவாகிறது. அதனால்தான் இப்பணியை எமது தலையாய பணியாகக் கருதி செயற்படுகின்றோம்.
தாருத் தவ்ஹீத் அஸ்ஸலபிய்யா என்ற பெயரில் நாம் மூன்று கல்விக் கூட்ங்களை நடாத்துகிறோம். அதில் ஒன்று பறகஹதெனியவிலும் ஏனைய இரண்டும் முறையே; மட்டக்களப்பு மாவட்ட ஓட்டமாவடியிலும், அம்பறை மாவட்ட சம்மாந்துறையிலும் இயங்குகிறது. இம்மூன்றிலும் மொத்தமாக 350 பிள்ளைகள் சமகாலத்தில் கல்வி கற்றுக் கொண்டிருக்கிறார்கள். 
பல்கலைக்கழகங்களில் மருத்துவம், பொறியியல், விஞ்ஞானம், வர்த்தகம், சட்டம், கலை ஆகிய துறைகளில் கற்கும் வறிய மாணவர்களுக்கு புலமைப் பரிசில் நிதியுதவி வழங்குகின்றோம். இதுவரை சுமார் 300 மாணவர்கள் இவ்வாறு உதவிபெற்று தமது படிப்பை பூர்த்திசெய்திருக்கிறார்கள். எத்தனையோ பேர் வறுமையின் விளிம்பில் நின்று தமது பட்டப்படிப்பை முடிக்க வழிதெரியாது கைவிடும் நிலையில் இருந்த பலரை இறைவன் அருளால் கரை சேர்த்து விட்டிருக்கிறோம்.
தந்தையை இழந்த அநாதைப் பிள்ளைகள் க. பொ. த. உயர்தரம் படித்து முடியும் வரையும் தனியாக ஒரு திட்டத்தை அமுல்படுத்தி வருகிறோம். இப்பிரிவினால் முழு இலங்கையிலும் சுமார் 1500 பிள்ளைகள் தற்போது பராமரிக்கப்படுகிறார்கள்.
அந்த வகையில் மதம், சாதி, இனம் ஆகியவற்றிற்கு அப்பால் சென்று அனைவரையும் ஒரே குடும்பமாகவே கருதி சமூக பணிகளை மேற்கொள்கின்றோம். இங்கு குறிப்பாக ஒரு விடயத்தை சுட்டிக்காட்ட வேண்டும். அதாவது புலிகளுடனான கடைசி யுத்தத்தின்போது இடம்பெயர்ந்த மக்களுக்கு அதிலும் குறிப்பாக மெனிக் பாம் முகாம் மக்களுக்கு பிரதேச செயலாளர் ஊடாக நாம் சேவை வழங்கினோம்.
சுனாமியின்போது மட்டக்களப்பு ஓட்டமாவடி சலவைத் தொழிலாளர் மக்களுக்கு நாம் அளித்த உதவிகளை அவர்கள் இன்றும் நினைவு கூர்வார்கள். மாவத்தகமை பிரதேச வைத்தியசாலைக்கு நீர் விநியோகத் திட்டத்தை முழுமையாக செய்துகொடுத்திருக்கிறோம். வன்னி மாவட்டம் வவுனியா காக்கையன்குளம் கிராமத்தில் வசிக்கும் தமிழ் மக்களுக்கு வெள்ள அனர்த்தத்தின்போது நிவாரணங்கள் வழங்கப்பட்டன.
சமூக உணர்வு இல்லாதவன் மனிதம் இல்லாதவன் என்பார்கள். அந்த உணர்வு வெறுமனே வெளிப்பாடாக இன்றி உண்மையானதும் இதய சுத்தியுடனும் இருத்தல் வேண்டும் என்பதற்கு ஏற்ப நாங்கள் முழு மூச்சாக நின்று செயற்பட்டு வருகின்றோம் என்றும் சொல்லலாம்.
பதில் : இம்மாநாடு முஸ்லிம்களின் மத்தியில் ஆன்மீக, சமூக, கலாசார மேம்பாட்டுக்காகவும் நாட்டில் சமூகங்களுக்கிடையிலான புரிந்துணர்வும் ஐக்கியம் மேலோங்கவும் பாரிய பங்களிப்பு செய்யும். அதனால் இம் மாநாட்டின் மூலம் சகலரும் பயன்பெற வேண்டும் என எதிர்பார்க்கிறோம்.
