பிள்ளைகளின் கல்விக்கு உதவுமாறுதோட்டத் தொழிலாளர்கள் கோரிக்கை


இரத்தினபுரி தினகரன் நிருபர்
இரத்தினபுரி மாவட்ட தோட்ட மக்களின் பொருளாதார நிலை பாரிய பின்னடைவினை எதிர்நோக்கி வருவதனால் தோட்ட மாணவர்களின் கல்வி நிலையும் பாரிய பின்ன டைவினை எதிர்நோக்கி வருவதாக புத்திஜீவிகள் பலரும் தெரிவிக்கின் றனர்.
பொருட்களின் விலை அன்றாடம் அதிகரித்துச் செல்லும் நிலையில் தோட்டப் பகுதியில் பொருட்களின் விலை நகரப்பகுதியைவிட இரட் டிப்பாக காணப்படுகின்றது இதனால் தோட்ட மக்கள் பல்வேறு சிரமங் களை எதிர்நோக்கி வருகின்றனர்.
சம்பள அதிகரிப்பு சாத்தியப்படாத பட்சத்தில் தோட்ட மக்கள் பொருளாதார ரீதியில் பாரிய நெருக்கடியை எதிர்நோக்க வேண்டிய நிலை ஏற்படும்.
இந்நிலையில் இவர்கள் உணவினைத் தவிர மேலதிக செலவிற்காக தேவையான பணத்தை சேமிக்கவோ, பிள்ளைகளின் கல்வி நடவடிக்கைகளுக்காக செலவிடவோ முடியாது திண்டாடுகின்றனர்.
மலையக மாணவர்களில் பெரும்பாலானவர்கள் அப்பியாசக் கொப்பிகள் கூட இல்லாது பாடசாலைக்குச் சமுகந்தருகின்றனர் இதனால் இவர்களுக்கு முழுமையான கல்வியைப் போதிக்க முடியாதுள்ளது என அதிபர்களும், ஆசிரியர்களும் தெரிவிக்கின்றனர்.
எனவே மலையக மாணவர்களின் நலன் கருதி மலையக அரசியல் தலைவர்கள் தோட்ட தொழிலாளர்களின் சம்பள அதிகரிப்புக்கு வழிவகுப்பதுடன், மாணவர்களுக்கு, இலவசமாக அப்பியாசக் கொப்பிகள், எழுது பொருட்களை பெற்றுக்கொடுக்க ஆவன செய்யவேண்டுமென கோரிக்கை விடுக்கின்றனர்.
எதிர்வரும் உள்ளூராட்சி மன்றத் தேர்தலுக்கு கோடிக்கணக்கான பணத்தை அரசியல்வாதிகள் மற்றும் அதனுடன் சம்பந்தப்பட்டவர்கள் செலவிட உள்ளனர். இதில் ஒரு பகுதியையாவது தோட்ட மாணவர்களின் கல்வி நடவடிக் கைகளுக்கு வழங்கினால் அதில் மாணவர் சமூகம் பலனடையும் என்பது மட்டும் உண்மையென பெற்றோர்கள் தெரிவிக்கின்றனர்.(வி) 
