நாகரிகத்; தொடர்புக்கு 
பங்காற்றிய சீனாவின் பட்டுப்பாதை


சுமார் ஈராயிரம் ஆண்டுகளுக்கு முன் சீனாவில் திறந்து வைக் கப்பட்ட பண்பைக் கால வர்த்தகப் பாதை யான பட்டுப்பாதை உலகப் புகழ்பெற்றது. சீனா வையும் ஐரோப்பிய ஆசிய மற்றும் ஆபிரிக்க நாடுகளையும் இணைக்கும் இப்பட்டுப்பாதை, கீழை மற்றும் மேலை நாடுகளின் பொருள் பரிமாற்றத்து க்கும் நாகரிகத் தொடர்புக்கும் முக்கிய பங்காற்றியுள்ளது.
பண்டை காலத்தில் சீனாவிலிருந்து மத்திய ஆசியா வழியாக தெற்காசியா, மேற்காசியா, ஐரோப்பா வட ஆபிரிக்கா ஆகியவற்றுக்குச் செல்லும் தரை வழி வணிகப் பாதையாகப் பட்டுப்பாதை திகழ்ந்தது. சீனாவின் ஏராளமான இயற்கைப் பட்டு நூல்களும் பட்டுத் துணிகளும் இப்பாதை வழியாக மேலை நாடுகளுக்கு அனுப்பப்பட்டன. 
இதனால் பட்டுப்பாதை என்று அழைக்கப்பட்டது. கி.மு. முதலாவது நூற்றாண்டில் சீனாவின் ஹென் வம்சக் காலத்தில் இப்பட்டுப்பாதை உருவாகியது என்று தொல் லியல் ஆய்வு மூலம் கண்டுபிடிக்க ப்பட்டது. அப்போதைய பட்டுப் பாதையின் தெற்கு வழியிலிருந்து மேற்கு திசையை நோக்கிச் சென்றால், தற்போதைய ஆப்கானிஸ்தான், உஸ்பெக்கிஸ்தான், ஈரான் ஆகிய பகுதிகளைச் சென்றடையலாம். 
மிகத் தொலைவில் எகிப்தின் அலெக்ஸான்ட்ரியா நகரச் சென்றடையலாம். மற்றொரு பட்டுப்பாதை, பாகிஸ்தான் ஆப்கானிஸ்தானின் காபுல் ஆகியவற்றுக்கு ஊடாக பாரசீகக் வளை குடா வை நோக்கிச் சென்றது. காபூலிலிருந்து தெற்கு நோக்கிச் சென்றால் தற்போதைய பாகிஸ்தானின் கராச்சி நகரை அடைந்த பிறகு கடல் வழி மூலம் பாரசீகம், ரோம் முதலிய இடங்களுக்கும் செல்லலாம்.
கி.மு. 2வது நூற்றாண்டு முதல் கி.பி. 2வது நூற்றாண்டு வரை, பட்டுப்பாதை நெடுகிலும், மேற்கிலிருந்து கிழக்கு வரை 4 பேரரசுகள் இருந்தன. அவை ஐரோப்பாவின் ரோம், மேற்காசியாவின் Persia (பண்டைக்கால அடிமை முறையுடைய நாடனான ஈரான்) மத்திய ஆசியாவின் குஷான், Kushan (மத்திய ஆசியாவிலும் இந்தியாவின் வட பகுதியிலும் ஆதிக்கம் செலுத்திய பேரரசு), கிழக்காசியாவைச் சேர்ந்த சீனாவின் ஹென் வம்ச பேரரசு என்பன வாகும். பட்டுப்பாதை யினால் இந்தப் பண்டை கால நாகரிகங்களுடன் நேரடித் தொடர்பு எற்பட்டு அதன் தாக்கம் பரவியது. அதன் பின்னர், எந்த நாகரிகமும் தனித்து வளரவில்லை.
பட்டுப்பாதையின் சிக்கலான வலைத் தொடர்பு மூலம் மேலை நாடுகளும் கீழை நாடுகளும் அடிக்கடித் தொடர்பு கொள்ள முடிந்தது. சீனாவின் பண்டை கால ஆவண த்தில் ஹு என்னும் எழுத்துடன் தாவர வகைகள் எழுதப்பட்டிருந்தன. ஹுதெள, ஹுச்சியெள, ஹுருப் போன்ற தாவரங்களின் பெயர்கள் பதிவு செய்யப்பட்டிருந்தன. அவை முறையே வாதுமை, மிளகு (Pepper) கரட் (Carrot) என்று பொருள்படுகின்றன. அவற்றில் பெரும்பாலானவை, மேலை நாடுகளிலிருந்து வந்தமை. 7வது நூற்றாண்டு முதல் 9வது நூற்றாண்டு வரை தாங் வம்சக் காலத்தில் பட்டுப்பாதை மிகவும் விறுவிறுப்பாக இயங்கியது. 
சீனாவுக்கும் மேலை நாடுகளு க்கும் இடையே வணிகத் தொடர்பு அதிக அளவில் நடைபெற்றது. மேலை நாடுகளின் அரிய விலங்குகள், நகை வகைகள், வாசனைப் பொருட்கள், கண்ணாடிப் பொருட்கள், தங்க மற்றும் வெள்ளி நாணயங்கள், மேற்காசியா மற்றும் மத்திய ஆசியாவின் இசை, நடனம், உணவுப் பொருட்கள், ஆடைகள் முதலியவை சீனாவுக்குள் வந்த வண்ணம் இருந்தன. 
அதேவேளையில் சீனாவின் பொருட்களும் தொழில்நுட்பமும் பட்டுப்பாதை வழியாக உலகின் பல்வேறு இடங்களுக்குக் கொண்டு செல்லப்பட்டன. எடுத்துக்காட்டாக பட்டுத்துணி, பட்டுப்புழு, காகித உற்பத்தி மற்றும் அச்சு நுட்பம், அரக்கு (lacquer) மட்பாண்டம், வெடி மருந்து, திசையறி கருவி முதலிய சீனப் பொருட்கள் உலகின் நாகரிகத்துக்கு முக்கிய பங்கு ஆற்றியுள்ளன.
பட்டுப்பாதையினால் பொருள் வர்த்தகத் தோடு பண்பாட்டுத் தொடர்பும் விறு விறுப்பாக நடைபெற்றது. உலகின் 3 முக்கிய மதங்களில் ஒன்றான பெளத்த மதம் கி.மு. 206 ஆம் முதல் கி.மு. 220 ஆம் ஆண்டின் இறுதி வரை சீனாவில் நுழை ந்தது. 3வது நூற்றாண்டில் செதுக்கப்பட்ட சிங்ஜியாங்கின் கச்சிழ் கற்குகைக் கோயிலில் இதுவரை பாதுகாக்கப்பட்டு வரும் சுமார் 10 ஆயிரம் சதுர மீற்றர் பரப்பளவுடைய சுவர் ஓவியம். முற்காலத்தில் இந்தியாவிலிருந்து சீனாவுக்குள் பெளத்த மதம் பரவிய அடையாளத்தைப் பிரதிபலிக்கின்றது. 
பெளத்த மதம் இந்தியாவிலிருந்து பட்டுப் பாதை வழியாகச் சீனாவின் சிங் ஜியாங் கச்சிழில் நுழைந்து கான்சு மாநிலத்தின் துன்ஹுவாங் சென்றடைந்த பின்னர் சீனா வின் உள் வட்டாரங்களில் பரவியது. பட்டுப்பாதை நெடுகிலும் இதுவரை பாதுகாக்கப்பட்டுள்ள புத்த மதக் கற் குகைகளில் துன்ஹுவாங் முகெளக் கல்கு கை, லொயாங் லுங்மன் கற்குகை முதலியவை புகழ்பெற்றவை. 
3வது நூற்றாண்டுக்குப் பின் ஐரோப்பிய மற்றும் ஆசியக் கண்டங்களில் ஏற்பட்ட அர சியல், பொருளாதார மாற்றங்களினால் கடல் போக்குவரத்து வளர்ச்சி பெற்று வர்த்தகத்தில் கடல் போக்குவரத்து முக்கிய இடம் வகித்தது. பாரம்பரிய சிறப்பு மிக்க இந்தப் பண்டைக் காலத்தரை வழி வணி கப் பாதை படிப்படியாக வீழ்ச்சியடைந்தது. 10 வது நூற்றாண்டின் சொங் வமிசக் காலத்தில் பட்டுப்பாதையின பயன் பாடு மிகவும் குறைவாக இருந்தது.
பட்டுப்பாதை என்னும் பண்டைக் கால வணிகப் பாதை நீளமானது. நீண்ட வரலாறுடையது. உலகின் நாகரிக வளர்ச் சியில் முக்கிய பங்காற்றியுள்ளது. 
கடந்த சில ஆண்டுகளாக யுனெஸ்கோ ஏற்பாடு செய்த பட்டுப்பாதை பற்றிய புதிய ஆராய்ச்சித் திட்டத்தில் பட்டுப்பாதை பேச்சுவார்த்தைப் பாதையாகப் பயன்படத் தொடங்கியுள்ளது. கீழை மற்றும் மேலை நாடுகளுக்கிடையில் தொடர்புகளை ஏற்படுத்தி பேச்சுவார்த்தைகளை வளர்க்க உதவுகிறது.
