நுவரெலியாவில் 130 டெங்குநோயாளர்கள் இனங்காணப்பட்டனர்


(மத்திய மாகாண மேலதிக குறூப் நிருபர்)
நுவரெலியா மாவட்டத்தில் இதுவரையில் 130 டெங்கு நோயாளர்கள் இனங்காணப்பட்டிருப்பதாக நுவரெலியா பிரதேச தொற்று நோய்த் தடுப்புப் பிரிவினர் தெரிவிக்கின்றனர்.
ஹங்குரன்கெத்த, அம்பகமுவ மற்றும் கொத்மலைப் பகுதிகளிலிருந்து இத்தொகையினர் அறிவிக்கப்பட்டிருப்பதுடன் இவர்கள் டெங்கு தொற்றிய பின்னர் அல்லது தொற்றுவதற்கு முன் அறிகுறி தென்பட்டவர்களாவர்.
டெங்கு தொற்றியுள்ளவர்கள் அனைவரும் கண்டி, கொழும்பு மற்றும் ஏனைய பிரதேசங்களில் தொழிலின் நிமித்தம் சென்று விட்டு திரும்பி வந்தவர்கள் என தெரிவிக்கப்பட்டுள்ளது.
மேலும் டெங்கு நோய் தொற்றியவர்கள் சம்பந்தமான கணிப்பீடு, பொது சுகாதார பரிசோதகர்களின் தொழிற்சங்க நடவடிக்கை காரணமாக சரியாகப் பெற்றுக் கொள்ள முடியாது போனதாயினும் கடந்த ஏப்ரல் மாத இறுதி வரையான தொகையினரே 130 ஆகும் என நுவரெலியா பிரதேச தொ.நோ. பிரிவினர் மேலும் தெரிவிக்கின்றனர். (ஐ-ஞ)
