சிங்கப்பூரையும் மிஞ்சிவிடக்கூடியதாக நாடு அழகிய தோற்றத்தைக் கொண்டுள்ளது

சிங்கப்பூரையும் மிஞ்சிவிடக்கூடியதாகநாடு அழகிய தோற்றத்தைக் கொண்டுள்ளது
உலகில் மிகவும் அழகிய தோற்றத்தையுடைய விரல் விட்டு எண் ணக்கூடிய அளவில் உள்ள நாடுகளில் இலங்கை ஒன்றாக இன்று ஜொலித்துக்கொண்டிருக்கிறது. பயங்கரவாதப் பிடியில் இருந்து இந்நாட்டு மக்களை மீட்டெடுத்த மாவீரர் ஜனாதிபதி மஹிந்த ராஜபக்ஷ அவர்களின் இளைய சகோதரரான பாதுகாப்பு மற்றும் நகர அபிவிரு த்தி அமைச்சின் செயலாளருமான கோதபய ராஜபக்ஷ அவர்களே இந்த சாதனையை புரிந்த திறமைமிக்க அரசாங்க உயரதிகாரியாவார்.
பொதுவாக கொழும்பையும் அதனை அண்டியுள்ள நகரங்களையும் அபி விருத்தி செய்யும் பணிக்காக அரசாங்கம் 7 கோடி ரூபாவை ஒதுக்கீடு செய்கின்றது. இந்தப் பெருந் தொகையை அரசாங்கம் கொழும்பையும் அதனை அண்டியுள்ள நகரங்களையும் அபிவிருத்தி செய்வதற்கு ஒது க்கினாலும் அதில் மூன்றரை கோடி ரூபாவை பாதாள உலகைச் சேர் ந்த பெருச்சாளிகளும் சமூக விரோத செயற்பாடுகளில் ஈடுபடும் முத லைகளும் விழுங்கி விடுகின்றன.
இந்த கருத்தைத் தெரிவித்த திரு. கோதபய ராஜபக்ஷ தான் இப்போது அரச ஊழியர் மற்றும் உள்ளூராட்சி மன்ற ஊழியர்கள் மத்தியில் நல் லொழுக்கத்தையும், நேர்மையான செயற்பாடுகளையும் கடுமையான முறையில் கடைப்பிடிக்குமாறு வலியுறுத்துவதனால், கடந்த 30 ஆண்டு காலமாக அரசாங்கத்தின் மூன்றரை கோடி ரூபா களவாடப்படுவதற்கு நிரந்தர முற்றுப்புள்ளி வைத்திருப்பதாக அறிவித்தார்.
பாதுகாப்புச் செயலாளர் என்ற முறையில் தான் இத்தகைய மோசடிகளுக் கும், ஊழல்களுக்கும் இடமளிக்க மாட்டேன் என்று தெரிவித்த அவர், இவ்விதம் கடந்த காலத்தில் களவாடப்பட்ட மூன்றரை கோடி ரூபாவும் அரசாங்கத்தின் அபிவிருத்திப் பணிகளுக்கே இப்போது செலவிடப் படுகின்றன என்று வலியுறுத்தினார். இப்போது அபிவிருத்திப் பணிக ளுக்காக அரசாங்கம் ஒதுக்கும் 7 கோடி ரூபாவும் முழுமையாக அபி விருத்திப் பணிகளுக்கே பயன்படுத்தப்படுகிறது என்றும் இதனால் கொழும்பும், நாட்டின் ஏனைய நகரங்களும் அழகிய தோற்றத்தைக் கொண்டிருக்கின்றன என்று கூறினார்.
சமீபத்தில் இலங்கைக்கு வந்திருந்த சிங்கப்பூரின் டுடே என்ற பத்திரிகை யின் ஊடகவியலாளர் கொழும்பு நகரமும், நாட்டின் ஏனைய பிரதான நகரங்களும், கிராமங்களும் நாட்டின் அபிவிருத்திப் பணிகளை பிரதி பலிக்கின்றன என்று பாராட்டியுள்ளார். கொழும்பிலும் ஏனைய நகரங்க ளிலும் குப்பை கூளங்களை என்னால் பார்க்க முடியவில்லை என்று தெரிவித்த அவர் குப்பைகளை ஏற்றிச் செல்லும் வாகனங்களைக் கூட நான் காணவில்லை என்று குறிப்பிட்டுள்ளார்.
சிங்கப்பூர் இன்று உலகில் மிகவும் சுத்தமான, அழகிய நகரம் என்று பாரா ட்டப்படுகின்ற போதிலும் இலங்கை சிங்கப்பூரையும் விட நல்ல முன் னேற்றம் அடைந்திருக்கிறதென்று கூறிய அவர் சிங்கப்பூரின் நகர அபி விருத்தியாளர்கள் இலங்கைக்கு வந்து இலங்கையிடம் இருந்து ஒரு நாட்டை எவ்விதம் சுத்தமாகவும், அழகாகவும் வைத்திருக்க வேண்டும் என்பதை கற்றுக்கொள்ள வேண்டும் என்று யோசனை தெரிவித்துள் ளார்.
கொழும்பை அண்டியுள்ள ஸ்ரீ ஜயவர்தனபுர கோட்டேயை கடந்த 10 ஆண்டுகளுக்கு பின்னர் சென்று பார்க்காதவர்கள் அங்கு ஒரு மாலை பொழுதில் சென்றால் நாம் அழகிய நீர்த்தேக்கங்களையும் ரம்மியமான காட்சிகளையும் கொண்ட மின்னொளியில் ஜொலித்துக் கொண்டிருக் கும் சொர்க்கலோகத்துக்கு சென்ற உணர்வை பெறக்கூடியதாக இருக் கும். அந்தளவுக்கு ஸ்ரீ ஜயவர்தனபுர கோட்டே அழகுபடுத்தப்பட்டி ருக்கிறது. சுமார் 4 வருடங்களுக்கு முன்னர் ஸ்ரீ ஜயவர்தனபுர கோட்டே பிரதேசத்தில் இடைவிடாது 2 மணிநேரங்கள் மழை பெய்தால் அந்நக ரமே நீரில் மூழ்கி வெள்ளக்காடாக காட்சியளிப்பதை நாம் பார்த்திருக் கிறோம். பாராளுமன்றத்திற்குக் கூட வாகனங்களில் செல்ல முடியாத அளவிற்கு நீர் மட்டம் உயர்ந்திருந்தது.
இதனால் அன்று எதிர்கட்சித் தலைவரும், சிரேஷ்ட அமைச்சர்களும் 4 அடி உயரமான இராணுவ வீரர்களை ஏற்றிச் செல்லும் கவச வாகனம் ஒன்றில் ஏறியே பாராளுமன்றத்துக்கு சென்றதையும் நாம் இங்கு ஞாப கப்படுத்த விரும்புகிறோம்.
இப்போது 24 மணிநேரம் மழை பெய்தாலும் ஸ்ரீஜயவர்தனபுர கோட்டே பிரதேசத்தில் வெள்ளம் ஏற்படுவது தடுக்கப்பட்டுள்ளது. சதுப்பு நிலங் களை ஆழமாகத் தோண்டி அவற்றையும் நீரேந்தும் பிரதேசங்களாக பாதுகாப்புச் செயலாளர் மாற்றியதே இதற்குக் காரணமாகும்.
அரசாங்கத்தின் இந்த நற்பணிகளுக்கு ஐக்கிய தேசியக் கட்சியின் கொழு ம்பு மாநகர முதல்வர் ஏ.ஜே.எம். முசம்மில் தமக்கு பூரண ஒத்துழைப்பு வழங்கிவருகிறார் என்று பாதுகாப்புச் செயலாளர் பாராட்டுத் தெரிவித் தார். இவரது முன்மாதிரியைப் பார்த்து ஏனைய எதிர்கட்சியனரும் அர சாங்கத்தின் நல்ல பணிகளுக்கு ஒத்துழைக்க வேண்டும் என்றும் தெரி வித்தார்.
இவ்விதம் பாதுகாப்புச் செயலாளர் மேற்கொள்ளும் செயற்பாடுகளினால் நாட் டில் அமைதி, ஸ்திரத்தன்மையை சர்வதேச சமூகம் ஏற்றுக்கொண்டுள் ளது. இதனால் வெளிநாட்டு முதலீடுகளும் இலங்கைக்கு வருவதற்கான சாதகமான சூழ்நிலை ஏற்பட்டுள்ளது.
புலம்பெயர்ந்த புத்திஜீவிகள் நாடு திரும்பி நாட்டை அபிவிருத்தி செய்யும் செயற்பாடுகளுக்கு உதவி செய்ய வேண்டும் எனவும் அவர் கேட்டுக் கொண்டார். இயற்கை அழகை சீர்குலைக்கும் விளம்பர பதாகைகளை யும் தான் அகற்றப் போவதாக பாதுகாப்புச் செயலாளர் அறிவித்துள் ளார்.
அண்மையில் கொழும்பில் நடைபெற்ற 58வது பொதுநலவாய பாராளும ன்ற அமர்வு, தற்போது நடைபெற்றுக் கொண்டிருக்கும் ரி 20 கிரிக் கெட் போட்டி மற்றும் 2013 ம் ஆண்டு நடைபெறவுள்ள பொதுநல வாய நாடுகளின் அரசாங்கத் தலைவர்களின் உச்சிமாநாடு ஆகியன சர்வதேச அரங்கில் இலங்கையின் நற்பணிகளை அங்கீகரிப்பதற்கு சான்று பகர்வதாக பாதுகாப்பு அமைச்சு சுட்டிக்காட்டியுள்ளது.
