மனித மனத்தை மாற்றும் அரங்க யுக்திகள்


அரசியல், சமய, பொருளாதார, கலை, கலாசார, கல்வி, சுகாதார, சமய ஒழுக்கக் கருத்துக்களை மக்கள் மத்தியில் பரப்பு வதில் விழிப்புணர்வுப் பிரசார நிகழ்வுகள் முக்கியமானதொரு வழிமுறையாக காணப்படுகின்றது.
விழி என்றால் கண் திறத்தல், கவனித் துப் பார்த்தால் தெளிவாக்குதல், உரித் தாக்குதல் போன்றவற்றையும் ஞானம், பார்வை போன்ற கருத்துக்களையும் குறிக்கும். அரங்கினூடாக விழிப்புணர்வு பிரசார நிகழ்வு உணர்வு பூர்வமாக விழிப்பை ஏற்படுத்தும் நிகழ்வாகின்றது. 
இதன் முக்கிய நோக்கம் அல்லது எதிர்பார்ப்பு பொது மக்களின் மனங்களை வென்றெடுப்பதாகும். அவர்களின் செயற்பாடுகளை மாற்றி ஏற்கனவே கொண்டுள்ள எண்ணங்களைக் கட்டுப்படுத்தி புதிய அபிப்பிராயங்களை உருவாக்குதலேயாகும்.
அரங்கச் செயற்பாடுகளின் ஊடாக மனித மனங்களை வென்றெடுப்பதென்பது சாத்தியப்படக் கூடிய ஒன்றாகும். மனித நடத்தை மாற்றமென்பது உடனடியாக சாத்தியப்படாத ஒன்றாக இருப்பினும் தொடர்ச்சியான விழிப்புணர்வின் ஊடாக கால ஓட்டத்தில் மாற்றத்தினை ஏற்படுத்தி விடலாம் என்பது உண்மையே. நுணுக்க மாக அரங்க யுத்திகள் மனிதனது மனதை மாற்றும் வல்லமை கொண்டவை.
அரங்கு மக்களுடன் நேரடியாக தொடர்பு கொள்ளக்கூடிய ஒரு சிறந்த கலை வடிவமாகும் இது கலையம்சமாக வும், கலைச் செயற்பாடாகவும், அமைவ தோடு மட்டுமல்லாது மக்களைப் பங்காளர்களாக மாற்றுகின்ற நிலையினை யும் கொண்டமைய வேண்டும்.
இன்று அரங்கு மக்களைப் பார்வை யாளர்கள் என்ற நிலையிலிருந்து மாற்றிப் பங்காளர் என்ற நிலைக்கு கொண்டு வருவதனால் அவர்கள் மனம் திறந்து தம்மை நம்பிக்கையுடன் வெளிப்படுத்துகின்றனர். இதனால் இவ்வரங்கு வெளிப்பாட்டுக்கான அரங்காகிறது. விழிப்புணர்வு அரங்கும் அவ்வாறே உருவாக முடியும்.
அரங்கு ஒரு கூட்டுக் கலை வடிவமாகும். இது நடிப்பு, ஆடல், பாடல், இசை, ஓவியம், ஒலி, ஒளி, கதையாடல், ஒப்பணை, காண்பியம் போன்ற பல்வேறு கலைக் கூறுகள் மக்களின் மனதை கவரக் கூடியதாக உளவியல் நுட்பத்துடன் தெரிவு செய்து பயன்படுத்துகின்ற போது அவை நல்ல விளைவுகளை ஏற்படுத்துகின்றன. 
கலையை ரசிப்பதில் மக்கள் ஆர்வ முடையவர்கள் என்பதால் அரங்கை நோக்கி மக்கள் திரண்டு வருவார்கள். வெளிப்பாட்டுக்கான பங்கு கொள் அரங்காக அது அமையும் போது அதன் அழகியல் தன்மையும் வேறு பட்ட விதத்தில் வித்தியாசமானதாகவே அமைந்திருக்கும்.
இங்கு பிரசார நடவடிக்கைகள் அறிவுபூர்வமானதாகவும் உணர்ச்சிபூர்வ மானதாகவும் அமைந்திருக்கும். உள உணர்வுககளை கிளறிவிடுவதிலும் வெளிப்படுத்தி வைப்பதிலும் அதனூடாக சிந்தனையில் மாற்றத்தினை ஏற்படுத்து வதிலும் புதிய தீர்மானங்களை எடுக்க வைப்பதிலும் விழிப்புணர்வு பிரசார நிகழ்வில் வெற்றி தங்கியுள்ளது. 
இது கற்புல, செவிப்புல ரீதியாக பார்ப்போரை யும் பங்காளராக மாற்றிவிடும் அரங்காடு னரின் உணர்ச்சியும், வசீகரப் பேச்சும் உடல் அசைவுகளும் பங்குபற்று வோரையும் உணர்ச்சிப் பிளம்புகளாக்கி ஊடாட வைத்து கருத்தேற்றி விடுகிறது.
பிரச்சினை உள்ள இடங்களுக்கு மக்களை நாடி அரங்கு செல்கிறது. மக்களை நோக்கி மக்கள் மயமான அரங்கு செல்லும் போது அரங்கச் செயற்பாடுகளில் ஈடுபடும் அரங்காடிகள் அரங்க நுட்பங்களை மட்டும் தெரிந்து கொண்டவர்களாக இருந்தால் மட்டும் போதாது. அவர் அச்சமூகத்தின் அரசியல் பொருளாதார கலை பண்பாட்டு கல்விச் சமூக சூழ்நிலைகளையும் அம்மக்களின் வாழ்வாதாரப் பிரச்சினைகளையும் அறிந்தவராக இருக்க வேண்டும்.
மேலும் விழிப்பை ஏற்படுத்த முனையும் கருத்துத் தொடர்பாக போதிய அறிவும் தெளிவும் கொண்டவராக இருக்க வேண்டும். அப்போது தான் மக்களின் கேள்விகளுக்கும் பிரச்சினைகளுக்கும் சந்தேகங்களுக்கும் விமர்சன ரீதியான விடை காணக் கூடியவராக இருப்பார்.
அரங்காடிகள் தாங்கள் கூறும் விடயத்தில் மிகுந்த தெளிவும், விளக்கமும் கொண்டவர்களாக இருப்பதுடன் உணர்வு பூர்வமாக கருத்துக்களை சொல்லாமல் செய்யக் கூடியவர்களாகவும் பார்ப்போரின் உணர்ச்சிகளைத் தட்டியெழுப்பக் கூடியவர்களாகவும் இருக்க வேண்டும்.
மக்களின் பங்குபற்றுதலுடனும் பங்களிப்புடனும் விழிப்புணர்வுப் பிரசார நிகழ்வுகள் நடத்தப்படும் பொழுது அம்மக்கள் தன்னம்பிக்கை மிக்கோராய் மாறுவதுடன் மக்களுக்கும் விழிப்புணர்வை நடத்தும் அமைப்புக்குமிடையே இருக்கமான உணர்வும் பிணைக்கப்படுகின்றது.
மக்களின் அறிவுப் புலன் பற்றி அறியாமலும் அவர்களின் எண்ணங்கள் அவர்களின் சிந்தனைகள் பற்றி அறியாமலும் செய்யப்பட்டு வந்த பிரச்சார நடவடிக்கைகள் பெரிய அளவிலான வெற்றியை ஏற்படுத்திக் கொடுக்க வில்லை.
மக்கள் அரங்கு மானிடம் சுடரும் விடுதலைக்காக முன்னெடுக்கப்படுவதனால் அவை பண்பாட்டுடன் இணைந்த செயற்பாடுகளுடனும் உணர்வுடனும் மேற்கொள்ளப்படுகின்றன. மக்களின் நிலையில் நின்று அவர்களை விடுவிப்பதற்கான ஆக்கபூர்வமான செயற்பாடுகளாகவே இவை முன்னெடுக்கப்படுகின்றன. முயன்று ஆற்றும் செயற்பாடுகளிலிருந்தே மாற்றங்கள் ஏற்படத் தொடங்குகின்றன எனலாம்.
சமூகத்திற்குத் தேவையானவற்றை உணர்ந்து கொள்வதின் மூலமாகவே மக்களுக்கு பயன்படக்கூடிய முறையில் அரங்கை பிரயோகிக்க முடியும் சுனாமியின் போது அம்மக்களின் வாழ்க்கை முறை தொழில் முறை ஆகியவற்றை அறிந்தும் சுனாமியால் ஏற்பட்ட உடனடிப் பாதிப்புக்கள் மன உணர்வுகள் பற்றி உணர்ந்தும் அரங்காடியமையால் அன்று மக்கள் அரங்கு வென்றெடுத்தது.
இவ்வரங்கில் உண்மையைச் சொல்லுதலும், செய்தலும் முக்கியமானதாகவும் ஆற்றுகையாளர்கள் பார்த்தும் கேட்டும் அனுபவித்தும் உணர்ந்தும் கொண்ட பிரச்சினைகளைப் பற்றி உண்மையாகப் பேச வேண்டும். அவர்களின் உண்மையான உணர்வு வெளிப்பட வேண்டும். நடித்தல், பொய்யாக செயற்படுதல் பொருத்தமற்றதாகும்.
மக்களுக்கான விழிப்புணர்வு அரங்கில் காட்சிப் பொருட்களை பயன்படுத்துவது சிறந்ததாகும். மேலும் பண்பாட்டின் அடிப்படையில் இருந்து எழும் படிமங்களைப் பயண்படுத்துவதுடன் பலவகையான காட்சிப் பொருட்களையும் உபயோகிக்க வேண்டும். காட்சிப் பொருட்கள் சூழலை ஞாபகப்படுத்துவதாகவும் குறியீட்டுத் தன்மை கொண்டதாகவும் அமைய வேண்டும். இங்கு பார்ப்போரின் கவனத்தை ஈர்க்கப் பார்ப்பதற்கு வினோதமான முறையில் அமைந்த ரசிப்புத் தன்மை நிறைந்த வேட உடைகள் இருக்க வேண்டும்.
பங்கு கொள் அரங்கை அல்லது மக்கள் அரங்கை நடத்திம் ஓர் அரங்கச் செயலாளி அரங்கு பற்றி அறிவுடையவராக இருத்தல் வேண்டும். அரங்க கருவிகளின் தாக்க வன்மை பற்றியும் அதனைக் கையாழுவது தொடர்பாகவும் தொடர் பயிற்சி பெறுதல் வேண்டும் ஏனைய நாடுகளில் விழிப்பை ஏற்படுத்தும் மக்கள் அரங்கு பற்றி அறிந்து கொள்வதுடன் எமது அரங்கின் நிகழ்கால அரங்கு பற்றிய அறிவும் சமூகத்தின் அரங்கின் தேவை பற்றியும் கருத்தில் கொண்டு சமூக மாற்றத்தை ஏற்படுத்தும் அரங்க அனுபவம் பெற்றவராக இருக்க வேண்டும்.
