தமிழகத்தின் டி.ஜி.பி.யாக லத்திகா சரணை நியமித்தது சரி

உயர்நீதிமன்றில் தமிழக அரசு
தமிழக டி.ஜி.பியாக லத்திகா சரணை நியமித்தது சரிதான் என்று, சென்னை உயர்நீதிமன்றில் தமிழக அரசு பதில் மனுத் தாக்கல் செய்துள்ளது. சென்னை உயர்நீதிமன்றில் லத்திகா சரண் (வயது 59) மனு ஒன்றை தாக்கல் செய்தார். அதில் கூறப்பட்டு இருப்பதாவது,
8.1.10 அன்று நான் தமிழக டி.ஜி.பி.யாக நியமிக்கப்பட்டேன். இதை தீயணைப்புத் துறையின் முன்னாள் இயக்குநர் ஆர். நடராஜ் (ஓய்வு) எதிர்த்து மத்திய நிர்வா கத் தீர்ப்பாயத்தில் வழக்கு தொடர்ந் தார். 
அந்த மனுவை தீர்ப்பாயம் 8.3.10 அன்று தள்ளுபடி செய்து உத்தரவு பிறப்பித்தது. இந்த உத்தரவை எதிர்த்து உயர்நீதிமன்றில் ஆர். நடராஜ் மேல் முறையீடு செய்தார். அந்த வழக்கில் உயர்நீதிமன்று பிறப்பித்த உத்தரவின்படி, மத்திய அரசு பணியாளர் தேர்வாணையமும் (யு.பி.எஸ்.சி.), தமிழக அரசும் நடவடிக்கை எடுத்ததன் பேரில் நான் மீண்டும் டி.ஜி.பி.யாக தேர்வு செய்யப்பட்டேன்.
இதற்கான உத்தரவை 27.11.10 அன்று அரசு பிறப்பித்தது. இந்த உத்தரவை எதிர்த்து மத்திய நிர்வாக தீர்ப்பாயத்தில் ஆர். நடராஜ் மனுத் தாக்கல் செய்தார். அதன் மீது 31.5.11 அன்று மத்திய நிர்வாக தீர்ப்பாயம் தீர்ப்பளித்துள்ளது.
