மத்துகம புனித மரியாள் மகா வித்தியாலயத்தில்19 ஆம் திகதி இலவச கருத்தரங்கு


(களுத்துறை தினகரன் விசேட நிருபர்)
மத்துகம புனித மரியாள் மகா வித்தியாலய தமிழ் பிரிவு பழைய மாணவர் ஒன்றியம் கொழும்பு ஐயப்ப சேவா சங்கத்தின் அனுசரணையுடன் நடாத்தும் ஐந்தாம்தர புலமைப் பரிசில் பரீட்சைக்கு தோற்றவுள்ள மாணவர்களுக்கான இலவசக் கருத்தரங்கு எதிர்வரும் 19 ஆம் திகதி ஞாயிற்றுக்கிழமை காலை 9 மணிக்கு மத்துகம புனித மரியாள் மகா வித்தியாலய மண்டபத்தில் நடைபெறவுள்ளது.
இக் கருத்தரங்குக்கு மத்துகம, ஹொரணை, களுத்துறை கல்வி வலயங்களுக்குட்பட்ட தமிழ், முஸ்லிம் பாடசாலைகளின் தரம் ஐந்து புலமைப் பரிசில் பரீட்சைக்கு தோற்றவிருக்கும் மாணவர்கள் கலந்து கொள்வதற்கு பாடசாலை அதிபர் ஊடாக அழைப்பு விடுக்கப்பட்டுள்ளது.
மேற்படி கருத்தரங்கை ஆசிரியர் கிரிதரன் அவர்கள் நடாத்தி வைப்பார். இச் செயலமர்வு தொடர்பாக கருத்தரங்கின் ஏற்பாட்டாளரும், பழைய மாணவர் ஒன்றியத்தின் பொருளாளருமான எஸ். விஸ்வநாதனோடு தொடர்பு கொள்ளுமாறு பழைய மாணவர் ஒன்றியத்தின் செயலாளர் எஸ். டி. சதாசிவம் அறிவித்தார். அன்றைய தினம் காலை 10 மணிக்கு பழைய மாணர் ஒன்றியத்தின் நிருவாகக் குழு கூட்டம் அதன் தலைவரும், மத்துகம புனித மரியாள் மகா வித்தியாலய தமிழ் பிரிவு அதிபருமான கெளஸ் அமீத் தலைமையில் நடைபெறவுள்ளது.
