சென்னையில் ஒரே நாள் இரவில் 669 பேர் கைது


சென்னையில் முன்னெச்சரிக்கை நடவடிக்கையாக 669 பேர் கைது செய்யப்பட்டுள்ளதாக சென்னை பெருநகர பொலிஸார் தெரிவித்துள்ளனர்.இது குறித்து பொலிஸார் கூறியது:-
சென்னை பெருநகரை குற்றங்கள் அற்ற அமைதியான பெருநகராக உருவாக்கும் வகையில் சென்னை பொலிஸ் ஆணையர் திரிபாதி உத்தரவின் படி, நேற்று முன்தினம் இரவு அதிரடி சோதனை மேற்கொள்ளப்பட்டது.
இந்தச் சோதனையில் ரவுடிகள், பழைய குற்றவாளிகள் மற்றும் தலைமறைவாக உள்ள குற்றவாளிகளைக் கைது செய்யவும் கண்டுபிடித்து விசாரிக்கவும் அவர்களைக் கண்காணித்து நீதிமன்ற பிடியாணைகளை நிறைவேற்றவும் வாகனத் தணிக்கைகளை மேற்கொள்ளவும் நடவடிக்கைகள் மேற்கொள்ளப்பட்டன.
