சிறுவரின் கவனத்தை 20 வீதம் குறைக்கிறது கைத்தொலைபேசி


கைத்தொலைபேசியில் பேசியபடியே வீதியில் நடக்கும் சிறுவர்கள் மற்றும் பால்ய வயதினரை நாம் சாதாரணமாகக் காணலாம். 
கைத்தொலைபேசியில் அதிக நேரம் பேசுவது மூளைக்கு ஆபத்து. கைத்தொலைபேசியில் பேசிக்கொண்டே காரோட்டுவது கவனத்தைச் சிதைக்கும் என வரிசையாக வந்து கொண்டிருக்கும் ஆராய்ச்சிகளின் பட்டியலில் புதிதாய் சேர்ந்திருக்கிறது. இன்னுமொரு ஆராய்ச்சி....
குழந்தைகள் கைத்தொலைபேசியில் பேசிக்கொண்டே வீதியைக் கடக்கும்போது அவர்களுடைய கவனம் 20 சதவீதம் குறைந்து போகிறது. இதன் மூலம் அவர்கள் பெரும் விபத்துகளில் சிக்கிக்கொள்ளும் வாய்ப்பு ஏற்படுகிறது என்பதே அந்த ஆராய்ச்சி.
இந்த ஆராய்ச்சியில் பங்கு பெற்ற டேவிட் ஸ்வேபெல் எனும் ஆராய்ச்சியாளர் குறிப்பிடுகையில், பேசிக்கொண்டே குழந்தைகள் வீதியைக் கடக்கும் போது அவர்களை அறியாமலேயே கவனத்தைச் சிதற விட்டு விடுகின்றனர். பெரியவர்களைப் போல எச்சரிக்கை உணர்வைக் காத்துக்கொள்ள முடிவதில்லை எனத் தெரிவிக்கிறார்.
