மலையகத்தில் கடும்காற்றுடன் பலத்த மழை


(ஹட்டன் நிருபர்)
மலையகமெங்கும் கடும் குளிர் காற்று வீசி வருவதோடு இடை, இடையே பலத்த மழையும் பெய்து வருகின்றது. பாடசாலை மாணவர்களும், காலையில் தொழிலுக்குச் செல்லும் ஆசிரியர்களும், வர்த்தக நிலையங்களுக்குச் செல்வோரும், நுவரெலியாவில் இருப்பது போல குளிரை போக்க ஆடைகளை அணிந்து செல்ல வேண்டியுள்ளது. 
சிறுவர்கள் முதல் பெரியவர்கள் வரை தலை கவசமும், சுவிட்டர்களும் அணிந்து செல்லுவதைக் காணக்கூடியதாகவிருக்கின்றது. கடும் குளிர் பகல் இரவாக வீசி வருகின்றது. நீரேந்தும் பகுதிகளான மவுசாகலை மஸ்கெலியா, கென்னியேன், நாசல் ரீ போன்ற நீர்த்தேக்கங்களில் ஓரளவிற்கு நீர் நிறைந்து வருகின்றது. (ஐ - ஈ)
