சாதனை வீரரான ஜனாதிபதியைமக்கள் என்றும் மறக்கமாட்டார்கள்


முப்பதாண்டு கால பயங்கரவாத யுத்தத்தை இடைநடுவில் நிறுத்தி விடுமாறு வெளிநாடுகள் விடுத்த அழுத்தங்களை உதாசீனம் செய்து, யுத்தத்தைத் தொடர்ந்தும் நடத்தி இந்நாட்டு மக்களு க்கு பயங்கரவாத துன்புறுத்தலில் இருந்து விடுதலை பெற்றுக் கொடுத்த சாதனை வீரரான ஜனாதிபதி மஹிந்த ராஜபக்ஷ அவர் கள் தனது சிறந்த ஆளுமைத் திறனால் நாட்டின் அபிவிருத்திப் பணிகளை மேற்கொண்டு வரும் அதே வேளையில் யுத்தத்தினால் வாழ்வாதாரங்களையும், தங்கள் உறவினர்களையும் இழந்து துன் பத்தில் மூழ்கியிருந்த தமிழ், சிங்கள, முஸ்லிம் மற்றும் பறங்கி இன மக்களின் வாழ்க்கையில் மீண்டும் நம்பிக்கை ஒளியை ஏற் படுத்தி அவர்களுக்கு அமைதியான வாழ்க்கையை பெற்றுக்கொடுத் திருக்கிறார்.
யுத்தத்தினால் தங்கள் இருப்பிடங்களை இழந்து முகாம்களில் அல்லல் பட்டுக்கொண்டிருந்த சுமார் 3 இலட்சம் மக்களில் பெரும்பான்மை யானோரை அவர்களின் பூர்வீக வாசஸ்தலங்களில் மீள்குடியமர்த் தியும் இருக்கிறார். சுமார் 5,000 பேர் மாத்திரமே அவர்களின் இருப் பிடங்களுக்கு அருகில் கண்ணி வெடிகள் அகற்றப்படுவதனால் அந்தப் பணி நிறைவுபெறும் வரை தங்கள் சொந்த இருப்பிடங் களில் மீள் குடியேறுவதற்காக காத்திருக்கிறார்கள்.
சாமாதானமும், அமைதியும் திரும்பியுள்ள நாட்டில் இன ஐக்கியத்தை யும், நல்லிணக்கப்பாட்டையும் ஏற்படுத்தும் உன்னத நோக்கத் துடன் ஜனாதிபதி அவர்கள் இனப் பிரச்சினையை தீர்த்து வைப்ப தற்கான யோசனைகளை தெரிவிப்பதற்காக கற்றறிந்த பாடங்கள் மற்றும் நல்லிணக்க ஆணைக்குழுவை நியமித்தார். 
சுமார் ஓராண்டு காலம் இந்த ஆணைக்குழு பொது மக்களிடம் இருந்து எழுத்து மூலமான மகஜர்களையும் மற்றும் நூற்றுக்கணக்கானோரை நேரில் அழைத்து அவர்களின் வாக்குமூலங்களையும் பதிவு செய்து பின்னர் ஒரு முழுமையான இனப்பிரச்சினையை தீர்த்து வைப் பதற்கான ஆலோசனைகளை உள்ளடக்கும் ஓர் அறிக்கையை வெளியிட்டது.
ஆணைக்குழுவினர் தம்மிடம் சமர்ப்பித்த அறிக்கையை ஆராய்ந்து பார்த்த ஜனாதிபதி அவற்றில் பெரும்பான்மையானவை தமது அதிகாரத்துக்கு உட்பட்டவையாக இருந்ததனால் அவற்றை உட னடியாக அமுல்படுத்தினார். அதையடுத்து இந்த ஆணைக்குழு அறிக்கையை ஜனாதிபதி அவர்கள் பாராளுமன்ற தெரிவுக்குழு வுக்கு சமர்ப்பித்து, அதனை சகல அரசியல் கட்சிகளின் பிரதிநிதி களும் ஆராய்ந்து இனப்பிரச்சினைக்கு சுமூகமான நிரந்தர தீர் வொன்றை ஏற்படுத்துவதற்காக முன்வைக்க உள்ளார்.
இனப்பிரச்சினைக்கு நிரந்தரமான தீர்வை ஏற்படுத்துவதற்காக சகல அரசியல் கட்சிகளும் பாராளுமன்ற தெரிவுக்குழுவில் பங்கு கொள்ள வேண்டும் என்று அரசாங்கம் விடுத்த கோரிக்கைக்கு தமிழ் தேசியக் கூட்டமைப்பின் பிரதிநிதிகளும் வேறு கட்சிகளின் பிரதிநிதிகளும் சாதகமான பதிலைக் கொடுப்பதற்கு பதில் அதில் கலந்து கொள்ளாமல் காலதாமதப்படுத்தி வருவதாக அரசியல் அவதானிகள் வேதனை தெரிவித்துள்ளனர்.
தென்னாபிரிக்கா இந்தப் பிரச்சினையை தீர்த்து வைப்பதற்கு மூன்றாந் தரப்பாக இணைந்து அனுசரணை வழங்க விருப்பம் தெரிவித்தி ருந்த போதிலும் அந்தக் கோரிக்கையை அரசாங்கம் நிராகரித்து இனப்பிரச்சினைக்கு தீர்வு காணும் பணியை இந்நாட்டு மக்களே மேற்கொள்ள வேண்டும் என்பதை ஆணித்தரமாக எடுத்துரைத் துள்ளது.
இவ்விதம் 2005ம் ஆண்டில் ஜனாதிபதியாக முதல் தடவை தேர்ந் தெடுக்கப்பட்ட போது மாண்புமிகு மஹிந்த ராஜபக்ஷ அவர்களு க்கு சுனாமியினாலும், பயங்கரவாத யுத்தத்தினாலும் சீர்குலைந்து போயிருந்த ஒரு நாட்டையும், பொருளாதாரத்தில் பலவீனம் அடைந் திருந்த திறைச்சேரியையும் பொறுப்பேற்க வேண்டிய நிலை இருந்தது.
ஜனாதிபதி பதவியை ஏற்று ஓர் ஆண்டில் சுனாமியினால் பாதிக்கப் பட்டவர்களுக்கு வாழ்வாதாரங்களை பெற்றுக்கொடுத்து அவர்களின் இடிந்து போன வீடுகளை புனர்நிர்மாணம் செய்து கொடுத்தும் இந்த மக்களின் துயரத்தை தீர்த்து வைத்தார்.
அதற்குப் பின்னர் எல்.ரி.ரி.ஈ. இயக்கத்துடன் இனப்பிரச்சினைக்கு சமரச தீர்வென்றை ஏற்படுத்துவதற்காக ஜனாதிபதி அவர்கள் அவ்வியக் கத்துடன் வெளிநாட்டில் எமது தூதுக்குழுவினரை அனுப்பி பேச்சு வார்த்தைகளை நடத்த எடுத்த முயற்சிகளையும் எல்.ரி.ரி.ஈ.யினர் போலி காரணங்களை முன்வைத்து காலதாமதப்படுத்தி பேச்சு வார்த்தைகளில் இருந்து வெளியேறினர்.
அதற்குப் பின்னர் யுத்தத்தில் தீவிரமாக ஈடுபட்டுக்கொண்டிருந்த எல்.ரி.ரி.ஈ. யினர் மாவில் ஆறு வான்கதவை மூடி சிங்கள விவ சாயிகளை துன்புறுத்தியதை அடுத்து ஜனாதிபதி பேச்சுவார்த்தை களின் மூலம் இப்பிரச்சினைக்கு தீர்வு காண முடியாது யுத்தத்தின் மூலமே நிரந்தர தீர்வை காணமுடியும் என்ற வேதனைக்குரிய முடிவை எடுத்து யுத்தத்தைத் தொடர்ந்தும் நடத்தினார். 
அப்போது வெளிநாடுகள் யுத்த நிறுத்தத்தைக் கொண்டு வந்து பேச்சுவார்த்தை களை ஆரம்பியுங்கள் என்று கொண்டுவந்த அழுத்தங்களை நிராகரித்துவிட்டு ஜனாதிபதி மஹிந்த ராஜபக்ஷ யுத்தத்தைத் தொடர்ந்து நடத்தி இறுதியில் 2009ம் ஆண்டு மே 18ந் திகதியன்று எல்.ரி.ரி.ஈ. பயங்கரவாதத்தை முற்றாக ஒழித்துக்கட்டினார்.
சாதனை வீரர் மஹிந்த ராஜபக்ஷ அவர்கள் இன்று தனது மூன்று மகன்மாரையும் நாட்டின் மேம்பாட்டுக்காக அர்ப்பணித்திருக்கிறார். அவரது மூத்த மகன் நாமல் ராஜபக்ஷவை அரசியலுக்கும், இரண்டாவது மகன் யோஷித்த ராஜபக்ஷவை நாட்டை பாது காக்கும் பாதுகாப்புப் படைக்கும், கடைசி மகன் ரோஹித்த ராஜ பக்ஷவை விண்வெளி ஆய்வுக்காகவும் மனம் உவந்து அர்ப் பணித்துள்ளார். இத்தகைய சாதனை வீரரை நம் நாட்டு மக்கள் என்றுமே மறந்து விடமாட்டார்கள்.
