இனந்தெரியாத குழு இளைஞன் மீது தாக்குதல் : யாழில் சம்பவம்


இனந்தெரியாத குழுவினால் விளையாட்டு மைதானத்தில் வைத்து தாக்கப்பட்டு காயங்களுக்குள்ளான நிலையில் இளைஞர் ஒருவர் தெல்லிப்பளை ஆதார வைத்தியசாலையில் நேற்று இரவு அனுமதிக்கப்பட்டுள்ளார்.
யாழ்ப்பாணம் சுன்னாகம் கிழக்கு கடவைப்புலத்தைச் சேர்ந்த 22 வயதான இளைஞரே இவ்வாறு தாக்கப்பட்டு காயங்களுக்குள்ளான நிலையில் வைத்தியசாலையில் அனுமதிக்கப்பட்டவராவார்.
மேற்படி சம்பவத்திற்கான காரணம் என்னவென்று இதுவரை தெரியவராத போதிலும் சுன்னாகம் பொலிசில் செய்யப்பட்ட முறைப்பாட்டின் அடிப்படையில் பொலிசார் விசாரணைகளை மேற்கொண்டு வருகின்றனர்.

