வீட்டுத்தோட்ட பயிர்ச்செய்கைக்கு400 ச. கிலோமீற்றர் காணி


(மத்திய மாகாண மேலதிக குறூப் நிருபர்)
மாத்தளை மாவட்டத்தில் உள்ள 1990 சதுர கிலோ மீற்றர் பரப்பளவு காணியில் 400 சதுர கிலோ மீற்றர் காணியை வீட்டுத்தோட்ட வர்த்தகப் பயிர்ச் செய்கை நடவடிக்கைகளுக்கு உட்படுத்துமாறு மாத்தளை மாவட்டச் செயலாளர் எச்.ஏ. மீகஸ்முல்ல ஆலோசனை வழங்கியுள்ளார்.
இதன்படி மாத்தளை மாவட்ட மனைப் பொருளாதார அலகுகள் 54500ம் வெற்றிகரமாக முன்னெடுக்கப்படுவதாக மாவட்ட செயலாளர் தெரிவிப்பதுடன் 425 விவசாய ஆராய்ச்சி உதவியாளர்களும் 427 கிராம சேவை உத்தியோகத்தர்களும் 897 சமுர்த்தி அபிவிருத்தி உத்தியோகத்தர்களும் மற்றும் 78 குடும்ப சுகாதார உத்தியோகத்தர்களும் இதற்கு பங்களிப்புச் செய்யுமாறு பணிக்கப்பட்டுள்ளனர்.
கமநல சேவைகள் திணைக்களம். விவசாயத்திணைக்களம், மற்றும் சிறு ஏற்றுமதித் திணைக்களம் உள்ளிட்ட பல்வேறு அரச நிறுவன அனுசரணையுடன் சுமார் 55. 000 குடும்ப அலகுகளின் பொருளாதார நடவடிக்கைகள் வலுப்பெறவிருப் பதாகவும் மாவட்ட செயலாளர் தெரிவித்தார். தேசிய விதை வகைகள், மரக் கன்றுகள், மிருக வளர்ப்பு மூலப்பொருட்கள் உள்ளிட்ட உற்பத்தி சார் மூலப் பொருட்கள் யாவும் அரசினால் வழங்கப்படவிருப்பதுடன் உற்பத்தியின் பின்னர் சேவைகளும் வழங்கப்படவிருப்பதாக மா.செ. மீகஸ்முல்ல தினகரனுக்குத் தெரிவித்தார். (ஐ-ஞ)
