சிறையில் உருவான எழுத்தாளர்


உலகப் புகழ்பெற்ற எழுத்தாளரான ஓ ஹென்றி தொடக்க காலத்தில் ஒரு வங்கியில் பொருளாளராகப் பணியாற்றினார்.
ஒரு தடவை வங்கியின் கணக்கைப் பரிசோதித்தபோது ஒரு பெருந்தொகை குறைந்திருப்பது கண்டுபிடிக்கப் பட்டது.
யாரோ செய்த மோசடி அப்பாவியான ஓ ஹென்றி மீது விழுந்தது. வங்கிப் பணத்தை மோசடி செய்தார் என்று குற்றஞ்சாட்டப்பட்டு சிறையில் அடைக்கப்பட்டார் அவர்.
நிரபராதியான தான் சிறைக்குள் முடக்கப்பட்டது ஓ ஹென்றியின் மனதில் பெரும் வேதனையை ஏற்படுத்தியது.
அந்த வேதனையை மறப்பதற்காக ஓ ஹென்றி சிறையில் கதை, கட்டுரைகள் எழுத முயற்சித்தார். அதில் வெற்றி பெற்ற அவர், சிறையிலேயே நல்ல கதைகளை எழுதினார்.
சிறையை விட்டு வெளியே வந்த ஓ ஹென்றிக்கு வேறு வேலை கிடைக்கவில்லை. எனவே அவர் எழுதுவதையே தொழிலாகக் கொண்டார். பின்னாளில் மிகவும் புகழ்பெற்ற கதாசிரியரான ஓ ஹென்றி, பெரும் புகழும் நிறைய பொருளும் சம்பாதித்தார்.

1907ல் மேற்கு விர்ஜினியாவில் வசித்த மிஸ் அன்னா ஜார்விஸ், தன் தாயின் இரண்டாம் ஆண்டு நினைவு அஞ்சலிக் கூட்டத்துக்கு ஏற்பாடு செய்தார். சர்ச் பிரார்த்தனையின் போது வெள்ளை கார்னேஷன் மலர்களை அவர் எல்லோருக்கும் அளித்தார்.
அதில் தொடங்கிய &#39;அன்னையர் தினம்&#39; பின்னர் வணிக ரீதியாகப் பெரிய அளவில் வளர்ந்து விட்டது. அத்தினத்தை மிக எளிமையாகக் கொண்டாடும் வழக்கத்தை மீண்டும் கொண்டு, வருவதற்காக ஜார்விஸ் தனது வாழ்நாள் முழுவதும் பாடுபட்டார், அந்த முயற்சியில் அவர் தனது பணம் முழுவதையும் இழந்து விட்டார்.
அன்னையர் தினம் ஆடம்பரமாகக் கொண்டாடப்படும் முறையை நிறுத்த எடுத்துக் கொண்ட முயற்சியாலும், அது ஆடம்பரமாகக் கொண் டாடப்படுவதைக் கண்டு வருந்திய தாலும் உடல் நலித்த ஜார்விஸ் முதியோர் காப்பகத்தில் சேர்க்கப்பட் டார். அங்கு யாருமில்லாத அனாதை யாக 1948ம் ஆண்டு ஜார்விஸ் மர ணமடைந்தார்.
உலகில் ஐந்து பெருங்கடல்கள் உள்ளன என்று நாம் படித்து இருக்கிறோம். அதை, இப்போது ஏழாகப் பகுக்கிறார்கள். வட, தென், அட்லாண்டிக், பெருங்கடல், வட, தென், பசிபிக் பெருங்கடல், இந்தியப் பெருங்கடல், அந்தார்டிக் பெருங்கடல், ஆர்டிக் பெருங்கடல் என்பவையே அந்த ஏழு பெருங்கடல்கள்.
தமிழ் இலக்கியங்களில். உப்புக்கடல், கரும்பச் சாற்றுக் கடல், மதுக்கடல், நெய்க்கடல், தயிர்க்கடல், பாற்கடல், சுத்தநீர்க் கடல் என ஏழு கடல்களைப் பற்றிய குறிப்புகள் காணப்படுகின்றன.
பெருங்கடல்களின் (Ocean) பகுதிகளாக, கடல் (Sea) வளைகுடா (Gulf, விரிகுடா (Bay), நீரிணை Strait) போன்றவை விளங்குகின்றன. எடுத்துக்காட்டாக இந்தியப் பெருங்கடல், அரபிக் கடல், தென் சீனக் கடல், பாரசீக வளைகுடா, வங்காள விரிகுடா, பாக் நீரிணை ஆகியவற்றைச் சொல்லாம்.
நான்கு புறமும் நீரால் சூழப்பட்ட நிலப்பகுதியை தீவு என்று அழைக்கிறார்கள். கடல்களின் உள்ளே அமிழ்ந்து கிடக்கின்ற மலைகளின் உச்சிப்பகுதி, கடலுக்கு மேலே நீட்டிக் கொண்டு இருக்கும். அதுதான் தீவுகள் ஆகும். மூன்று புறங்களில் நீரால் சூழப்பட்ட பகுதி தீபகற்பம் என்று அழைக்கப்படுகிறது. இந்தியா ஒரு தீபகற்பம்.
