Rio+20 இற்காக இளைஞர்நிலை அறிக்கையை தயாரித்துள்ள இலங்கை இளைஞர்கள்


பசுமையான இலங்கைக்கான இளைஞர் YGSL அமைப்பினால் தயாரிக்கப்பட்ட இளைஞர் தொடர்பான இலங்கை நிலைப்பாட்டு அறிக்கை சுற்றுச் சூழல் அமைச்சர் அனுர பிரியதர்ஷன யாப்பா மற்றும் Rio+20 வதிவிட மையப் புள்ளியான அமைச்சின் செயலாளர் பஸ்நாயக்கவிடம் 2012 ஆம் ஆண்டு ஜூன் மாதம் எட்டாம் திகதி கோட்டே சோலிஸ் ஹோட்டலில் வைத்து கையளிக்கப்பட்டது.
ரியோவில் புவி மாநாடு நடைபெற்று இருப்பது வருடங்களின் பின்னர் சர்வதேச நிறுவனங்கள் மற்றும் உலகெங்கிலும் உள்ள சிவில் சமூகங்களின் பிரதிநிதிகள் இந்த ஜுன் மாதம் பிரேசிலில் நடைபெறவுள்ள நிலைத்திருக்கக் கூடிய அபிவிருத்தித் தொடர்பான ஐக்கிய நாடுகளின் மாநாட்டில் சந்திக்கவுள்ளனர். 
வறுமையை ஒழிப்பதற்கு உறுதியான நடவடிக்கைகளை கட்டியெழுப்பல், அதேவேளை, சமூக ஒப்புரவு மற்றும் சுற்றுச் சூழல் பாதுகாப்பினையும் மேம்படுத்தல் ஆகிய நோக்கங்களுடன் இந்த மாநாடு நடைபெறவுள்ளதும். உலகெங்கிலும் நிலைத்திருக்கக் கூடிய அபிவிருத்திக்கான புதுப்பிக்கப்பட்ட அரசியல் பொறுப்புக்களை பாதுகாப்பதற்கு இந்த மாநாடு மிகவும் முக்கியம் வாய்ந்ததாக உள்ளது.
இளைஞர்கள் என்ற வகையில் நிகழ்காலம் மற்றும் எதிர்காலத்தின் பிரதிநிதிகளாக நாம் உள்ளோம். எமது உலகத்தில் நாளாந்தம் மக்கள் தொகை அதிகரிக்கின்றது. வளங்களும் வேகமாக குறைவடைந்து வருகின்றன. 
இது ஒரு பாரிய சவாலாக எமக்கு முன்னால் வெளிப்படும் நிலையில், அதனை எதிர்கொள்வதற்கு முன்வந்து, எங்களுடைய குரல்களை எழுப்புவதற்கான எமக்கு விருப்பமான எதிர்காலம் ஒன்றை கட்டியெழுப்புவதற்கான நடவடிக்கைகளை எடுப்பதற்கான சந்தர்ப்பமாக இது உள்ளது. Rio+20 வெளியீடுகளில் இளைஞர்கள் செலுத்தக் கூடிய செல்வாக்கு குறித்து உணர்ந்துள்ள ஐக்கிய நாடுகளின் செயலாளர் நாயகம் பான் கீ மூன், இந்த செயற்பாட்டுக்கு புதிய ஆலோசனைகள், புதிய எண்ணங்கள் மற்றும் சக்தியை முன்வைக்குமாறு இளைஞர்களிடம் கோரியுள்ளார்.
Rio+20 இன் வெளியீடுகளின் செல்வாக்கு செலுத்தும் வகையில் இளைஞர்கள் வகிக்கக் கூடிய பிரதான பாத்திரங்களை பரிந்து கொண்டு, சுற்றுச் சூழல் அமைச்சின் கோரிக்கைக்கு அமைய, பல்வேறுபட்ட இளைஞர் மற்றும் இளைஞர் நிறுவனங்கள் மத்தியில் முன்னெடுக்கப்பட்ட கலந்தாய்வு தொடர்களின் பின்னர் YGSL இன் விசேட துணை குழுவானது இளைஞர் நிலை அறிக்கையை தயாரித்தது.
“உயரிய உயிர் பல்வகைத் தன்மையுடன், நிலப்பகுதியை விட ஐந்து மடங்குகள் பாரிய நேரடி பொருளாதார வலயம், நீர், உயிர்வாயு, காற்று, சூரிய சக்தி, காற்றுச் சக்தி போன்ற புதுப்பிக்கக் கூடிய சக்தி வளங்கள் மற்றும் 20% இற்கும் அதிகமான அளவில் இளைஞர்களைக் கொண்ட சனத் தொகையில் உயர்தர பயிற்சியளிக்கப்பட்ட மனித மூலதனம் உள்ளடங்களாக உயர் இயற்கை வளத் தளத்தினை கொண்டுள்ள இலங்கையானது நிலைத்திருக்கக் கூடிய அபிவிருத்திக்கான சாதகமான சூழலைக் கொண்டுள்ளது” என ஸினிளிஜி இலங்கையின் அணித் தலைவர் (சுற்றுச் சூழல், சக்தி மற்றும் அனர்த்த அபாயக் குறைப்பு) கலாநிதி. ஆனந்த மல்லவதந்திரி விளக்கினார்.
அதன் அடிப்படையில் “பசுமையான இலங்கைக்கான இளைஞர்கள் உள்ளடங்கலாக இலங்கை இளைஞர்கள் நிலைத்திருத்தலுக்கு சாத்தியமான ஆற்றல்கள், தேவைகள் மற்றும் இலாபங்கள் தொடர்பில் மக்களை கூருணர்வுப்படுத்தல், பசுமை வளர்ச்சி மற்றும் பசுமை தொழில்களின் நெகிழ்ச்சி, சந்தர்ப்பம் மற்றும் சாதகத் தன்மை மற்றும் சுற்றுச் சூழல் ஆட்சிமுறை, நிலைத்திருக்கக் கூடிய அபிவிருத்தி அடிப்படையிலான தகவல் மற்றும் சமூக உள்ளடக்கல் என்பவற்றை மேம்படுத்துவதற்கு அரசாங்கத்திற்கு உதவுதல் என முக்கியமான பாத்திரத்தினை வகிக்க முடியும்” என அவர் மேலும் குறிப்பிட்டார்.
இந்த ஆவணத்தில் இளைஞர்களால் குறிப்பிடப்பட்டுள்ள விடயங்களை பார்க்கும் போது சாதகமான உற்சாகமளிக்கும் உணர்வு ஏற்படுகின்றது. அனைவருக்கும் கண்ணியமளிக்கும் எதிர்காலம் குறித்த அவர்களுடைய எதிர்பார்ப்பு ஞியிலி 20 மாநாட்டுக்கு அப்பால் பெறுமதி மிக்கதாக உள்ளது” என ஐக்கிய நாடுகளின் தன்னார்வ ஊழியர்கள் இலங்கை, நிகழ்ச்சி அதிகாரி திரு. நடால் டொனாலொயா தெரிவித்தார்.
சமூகம் ஒன்றில் தன்னார்வத் தொண்டுக்கு வழங்கப்படும் உயர் முக்கியத்துவம் குறித்து கருத்துத் தெரிவித்த அவர் “அனைவருக்கும் தன்னார்வத் தொண்டுக்கான சந்தர்ப்பங்கள் உருவாக்கப்பட வேண்டிய தேவையுடன் இணைந்ததாக தேசிய, சமூக மற்றும் தனிநபர் அபிவிருத்திக்கான தன்னார்வ தொண்டின் முக்கியத்துவத்தினை அவர்கள் சுட்டிக்காட்டியுள்ளனர். 
அனைவருக்கும் திறன்களும், தகைமைகளும் உள்ளன. அத்துடன், நிலைத்திருக்கக் கூடிய உலகிற்கும் அவர்கள் பங்களிக்க முடியும். நிலைத்திருக்கக் கூடிய எதிர்காலத்திற்காக இந்த இளைஞர்கள் தொடர்ந்தும் செயற்பட்டு, பரப்புரை செய்வார்கள் என்பதில் நான் உறுதியாக உள்ளேன்” எனக் குறிப்பிட்டார்.
ஐக்கிய நாடுகளின் அபிவிருத்தி நிகழ்ச்சித் திட்டம், தேசிய இளைஞர் சேவைகள் பேரவை, ஐக்கிய நாடுகள் தன்னார்வ ஊழியர்கள், சர்வதேச தொழிலாளர் நிறுவனம் மற்றும் மக்கள் தொகைக்கான ஐக்கிய நாடுகள் நிதியம் போன்ற பல நிறுவனங்களால் அறிக்கை தயாரித்தல் குழுவுக்கு ஆதரவளிக்கப்பட்டது.
“இலங்கையின் முன்னணி இளைஞர் சேவைகள் நிறுவனம் என்ற வகையில் பல்வேறு பின்புலங்களை கொண்ட இளைஞர்கள் பலர் நிலைத்திருக்கக் கூடிய அபிவிருத்தி தொடர்பான கலந்துரையாடல்களில் கலந்து கொண்டுள்ளமை எமக்கு மகிழ்ச்சியைத் தருகின்றது. இளைஞர்களுக்குத் தேவையான எதிர்காலத்தை தீர்மானிப்பதில் பங்குபற்றுவதற்கான சுற்றுச் சூழலை இளைஞர்களுக்கு ஏற்படுத்திக் கொடுப்பதில் தேசிய இளைஞர் சேவைகள் பேரவை நம்பிக்கை கொண்டுள்ளது. 
இந்த வரலாற்று சிறப்பு மிக்க ஆவணத்தை தயாரிப்பதில்YGSLி இற்கு வழங்கப்பட்ட வழிகாட்டல் மற்றும் மூலோபாய வழிகாட்டல் என்பன அதற்கான சிறந்த உதாரணமாகும்” என தேசிய இளைஞர் சேவைகள் பேரவையின், தலைவர், திரு. லலித் பியும் கூறினார். 
“இளைஞர் குறித்த நிலைப்பாட்டு அறிக்கையை தயாரித்ததன் மூலம், Rio+20 தொடர்பான தேசிய கலந்துரையாடலில் இளைஞர்களுக்கான சந்தர்ப்பம் ஒன்றை வழங்கிய ஒரே நாடாக இலங்கை இருக்கும் என்பதில் நாம் உறுதியாக உள்ளோம். 
இவ்வாறான இயலுமையை இளைஞர்கள் தம்வசம் கொண்டுள்ளமையானது, 2014 ஆம் ஆண்டில் உலகளாவிய இளைஞர் மாநாட்டினை இலங்கையில் நடத்துவதற்கான வலிமையை அதிகரித்துள்ளது” என அவர் மேலும் குறிப்பிட்டார்.
சமூகம், பொருளாதாரம் மற்றும் அரசியல் என்ற மூன்று பரந்த பகுதிகளாக இளைஞர் கொள்கை நிலைகள் அறிக்கை பிரிக்கப்பட்டுள்ளது. சமூகப் பிரிவில் ஒப்புரவுக் கோட்பாடு, நலன் மற்றும் மகிழ்ச்சி, சரியான நெறிகள் / உணர்வுகள் என்பன விளக்கப்பட்டுள்ளன. பொருளாதாரப் பிரிவில் சுற்றுச் சூழல் நிலைத்திருத்தல் தன்மை மற்றும் வறுமை ஒழிப்பு, பசுமையான பொருளாதாரத்தை நோக்கிய பாதை மற்றும் நுகர்வும், உற்பத்தியும் என்பன விளக்கப்பட்டுள்ளன. 
இறுதிப் பிரிவான அரசியல் பிரிவில் எதிர்காலத் தலைமுறையினர்களுக்காக ஒம்புட்ஸ்மன் / உயர்ஸ்தானிகர் அலுவலகம் ஒன்றை உருவாக்கல் தொடர்பான குறிப்புக்கள் தரப்பட்டுள்ளன.
எதிர்கால தலைமுறையினரை நோக்கிய தற்போதைய தலைமுறையினரின் கடமைகளும், பொறுப்புக்களையும் அவதானிக்கும் போது அவை சுற்றுச் சூழலுடன் தவிர்க்க முடியாத பிணைப்பை கொண்டுள்ளன என்ற தத்துவ அடிப்படையிலேயே இந்த அறிக்கை தயாரிக்கப்பட்டுள்ளது” என உபதேச பொறுப்பாளர் பயிற்சிக்கான, செயற்றிட்ட பணிப்பாளரும், அறிக்கை தயாரிப்பு குழுவின் தலைவருமான, திரு. நேஷான் குணசேகர குறிப்பிட்டார்.
நிலைத்திருக்கக் கூடிய எதிர்காலம் என்பதில் ஒன்றிணைந்து பணியாற்றல், ஒன்றாக இருத்தல் மற்றும் மிக முக்கியமாக இலங்கையில் நிலைத்திருக்கக் கூடிய சமாதானம் மற்றும் அபிவிருத்திக்கான அனைத்து இலக்குகளையும் எட்டுவதற்கு நீண்ட கால முயற்சிகளில் எமது நேரம் மற்றும் உழைப்பினை அர்ப்பணித்தல் என்பன உள்ளடங்கியுள்ளன” என அவர் மேலும் தெரிவித்தார்.
