59வது தேசிய திரைப்பட விருது விழா: சிறந்த நடிகை வித்யாபாலன்


அழகர்சாமியின் குதிரைப்படத்துக்கு தங்கத் தாமரை தேசிய விருது வழங்கப்பட்டது. சிறந்த நடிகைக்கான விருதை வித்யா பாலன் பெற்றார்.
டெல்லியில் 59வது தேசிய திரைப்பட விருதுகள் வழங்கும் விழா நேற்று முன்தினம் நடந்தது. துணை ஜனாதிபதி ஹமீத் அன்சாரி விருதுகளை வழங்கினார். தமிழில் சிறந்த ஜனரஞ்சகப் படமாக தேர்வான அழகர்சs¡மியின் குதிரை படத்துக்கு தங்கத்தாமரை விருது மற்றும் ரூ. 2 இலட்சம் பரி வழங்கப்பட்டது. 
இதில் கதாநாயகனாக நடித்த அப்பு குட்டி சிறந்த துணை நடிகருக்கான விருது பெற்றார். வெள்ளித் தாமரையும் ரூ. 50 ஆயிரமும் வழங்கப்பட்டது.
விமல், இனியா நடித்த வாகை சூடவா சிறந்த தமிழ் படத்துக்கான விருது பெற்றது. 
உமேஷ் குலுகர்னி இயக்கிய மராட்டியப் படம் ‘தியோல்’ பியாரி ஆகிய படங்கள் சிறந்த படங்களுக்கான தேசிய விருதை பகிர்ந்து கொண்டன. இந்த படங்களுக்கு தங்க தாமரையும், இரண்டரை லட்ச ரூபாய் பரிசும் வழங்கப்பட்டது. சில்க் ஸ்மிதா கதையாள ‘தி டர்ட்டி பிக்சர்ஸ்’ இந்திப் படத்தில் நடித்த வித்யாபாலனுக்கு சிறந்த நடிகை விருதும், ‘தியோல்’ படத்தில் நடித்த கிரிஷ் குல்கர்னி சிறந்த நடிகருக்கான விருதும் பெற்றனர்.
பஞ்சாப் மொழிப்பட இயக்குனர் குர்விந்தர் சிங் (படம் ஆன்கே கியோரி பாடான) சிறந்த இயக்குனர், ‘ஆரண்யா காண்டம் பட இயக்குனர் குமாரராஜா தியாகராஜா சிறந்த புதுமுக இயக்குனர் விருதுகளைப் பெற்றனர்.
