வைத்தியசாலையில் அனுமதிக்கப்பட்ட பெண்ணிடம் பொலிஸார் வாக்கு மூலம்


உன்னிச்சைப் பிரதேசத்தில்நேற்றிரவு கோடரியினால் தாக்கப்பட்ட பெண் மட்டக்களப்பு போதனா வைத்தியசாலையில் 12ஆம் இலக்க வார்ட்டில் அனுமதிக்கப்பட்டுள்ளதாக குறித்த பெண்ணின் சகோதரன் காசிம் தெரிவித்தார்.
குறித்த பெண்ணின் கழுத்துப் பகுதி மற்றும் கைப்பகுதி ஆகியன கடுமையாக கோடாரியினால் கொத்தப்பட்டு தாக்கப்பட்டுள்ளதாகத் தெரிவித்த அவர் இரவு குறித்த பெண் மயக்க நிலையில் இருந்து தற்போது நினைவு திரும்பியுள்ளதாகத் தெரிவித்தார்.
எக்ஸ்ரே எடுக்கப்பட்டுள்ளதாகவும் மேலதிக சிகிச்சைகள் இன்று வைத்தியர்கள் சமுகமளித்ததன் பின்னரே மேற்கொள்ளப்படுமெனவும் தெரிவித்த அவர் தற்போது வைத்தியசாலையில் பொலிஸார் குறித்த பெண்ணிடம் வாக்கு மூலம் எடுப்பதாகவும் தெரிவித்தார்.

