தெரிவுக்குழு அறிக்கை தொடர்பில் விவாதிப்பது சட்டவிரோதமாகும்: சபாநாயகர் மீது நடவடிக்கை எடுக்கலாம்


பாராளுமன்றத் தெரிவுக்குழு மற்றும் நிலையியல் கட்டளை தொடர்பில் உயர்நீதிமன்றம் மிகத் தெளிவான தீர்ப்பினை வழங்கியுள்ளமையினால் பிரதம நீதியரசர் ஷிராணி பண்டாரநாயக்கவுக்கு எதிரான தெரிவுக்குழு அறிக்கை குறித்து பாராளுமன்றத்தில் விவாதம் நடத்துவது சட்ட விரோதமாகும்.
இந்த செயற்பாடானது உயர் நீதிமன்றத்தை அவமதிக்கும் நடவடிக்கையாகும் என்று சிரேஷ்ட சட்டத்தரணி கருணாரதேரத் தெரிவித்துள்ளார்.
உயர் நீதிமன்றத்தின் தீர்மானத்தையும் மீறி பாராளுமன்றத்தில் விவாதம் நடத்தப்பட்டால் சபாநாயகருக்கு எதிராக நீதிமன்றத்தால் நடவடிக்கை எடுக்க முடியும்.
பாகிஸ்தானில் நீதிமன்றத்தை அவமதித்ததற்காக அந்நாட்டு பிரதமருக்கு எதிராக உயர்நீதிமன்றம் நடவடிக்கை எடுத்து பதவி விலக்கியமையை சிறந்த உதாரணமாக கொள்ள முடியும்.
எனவே, பாராளுமன்றத்தின் நடவடிக்கை நீதிமன்ற தீர்ப்பினை மீற முடியாது என்றும் அவர் சுட்டிக்காட்டியுள்ளார்.

