திருக்குறளில் மனிதவள மேம்பாடு



இந்த மனித வாழ்க்கையில் வெற்றியும், மகிழ்ச்சியும் அடைய உலகைப் புரிந்து கொள்ளல் அவசியம். சில பேர் சொல்வார்கள், இது இப்படி இருக்கும் என்று நான் கொஞ்சம் கூட எதிர்பார்க்கவில்லை. இவர்கள் இப்படி இருப்பார்கள் என்று நான் நினைக்கவேயில்லை” புரிந்துகொள்ளல் இல்லாததுதான் இவ்வாறு சொல்வதற்குக் காரணம்.

உலகம் இரு பக்கங்களைக் கொண்டது. இதை “Law of Duality” “இருபக்க விதி” என்று சொல்கிறார்கள். அதாவது இரவு-பகல், வெப்பம்-குளிர்ச்சி, இன்பம்-துன்பம், சத்தம்-நிசப்தம், கடுமை- மென்மை, உடன்பாடு-எதிர்மறை, உண்மை-பொய்மை, அறிவு-அறியாமை, குணம்-குற்றம், இப்படி இரு பக்கங்கள்-இரண்டு துருவங்கள் கொண்டதாக இயற்கை வாழ்க்கை உள்ளது. நாணயத்திற்கு இருபக்கம் போல் உள்ளது.
நூற்றுக்கு நூறு எல்லா வகையிலும் சரியானது என்ற ஒன்று அல்லது மனிதர் இந்த உலகில் இல்லை.(No 100% Perfection) அப்படி இருக்கும்போது நல்லது, கெட்டது என்று எப்படிச் சொல்வது? “(+) மற்றும் (-) ஆராய்ந்து - குணம் - குற்றம் பார்த்து, இவற்றில் எது அதிகமாக உள்ளதோ அதை வைத்து முடிவு செய்” என்கிறார் வள்ளுவர். மனிதர் உறவுகளில் சிக்கல் வராமலிருக்க - வெறுப்பு வராமலிருக்க - நாம் நினைக்க வேண்டிய ஒரு கருத்து
மனிதர்கள் தவறு செய்யக் கூடியவர்கள் தான். நல்ல தன்மைகளும் கெட்ட தன்மைகளும் கலந்தவர்கள்தான் மனிதர்கள். குற்றமற்றவர்கள் என்று உலகில் யாருமில்லை. எனவே மனிதர்களை அப்படியே ஏற்றுக் கொள்வோம். உடன்பாட்டுத் தன்மைகளுக்கு அங்கீகாரம் கொடுப்போம். எதிர்மறைத் தன்மைகளோடு, எச்சரிக்கையாய் இருப்போம்.
நாம் மனிதர்களோடு பழகும்போது பலர் சொல்வதை கேட்கலாம். சிலரைப் பற்றி இவ்வாறு சொல்கிறார்கள். “எல்லாம் சரி - ஆனால் நாணயம் மட்டும் அவரிடம் இல்லை”
இன்னொருவர் குடிக்கும் பழக்கம் அவரிடம் உள்ள குறை - அடுத்த ஒருவர் பற்றி “சொன்ன நேரத்துக்கு வராதது அவரிடம் உள்ள குறை” - மற்றுமொருவர் பற்றி” உடனே கோபம் வந்து - வார்த்தைகளைச் சொல்லிவிடுவார்”.
இப்படி குறைகள் மனிதர்களிடம் இருக்கத்தான் செய்கிறது. அதற்காக மனிதர்களை வெறுக்க வேண்டாம். ஏனென்றால் நம்மிடமும் குறைகள் உண்டல்லவா?
மனிதர்களைப் புரிந்து கொள்ள நிறைகளையும் பார்க்க வேண்டும். அதீத நம்பிக்கை கொண்டு - உள்ளுக்குள்ளே சில உள்நோக்கு கொண்டு முற்றிலும் நல்லவர் என்றோ கெட்டவர் என்றோ பார்த்து எடை போடக்கூடாது. இரண்டும் உண்டு என்ற பார்வையில் பார்த்து விழிப்புணர்வுடன் நடந்து கொள்ளும்போது ஏமாற்றம் வராது.

முதலில் நம்மை நாம் புரிந்துகொள்ள வேண்டும். “எனக்கு எல்லாம் தெரியும் - என்னால் எதையுமே செய்ய முடியும் - நான் செய்வது எல்லாம் சரி - நான் சொல்வதெல்லாம் சரி” இப்படி அகந்தையுடன் கூடிய - இறுமாப்புணர்வுடன் கூடிய (“Over Confiedence”) மமதையுடன் கூடிய முட்டாள்தனமான நம்பிக்கை கூடாது.
அதேசமயத்தில் “என்ன பாவம் செய்தேனோ என் வாழ்க்கை இப்படி ஆகிவிட்டது. எனக்கு மட்டும், ஏன் தான் இப்படி நிகழ்கிறது? நான் பாவி. என் இராசி. என் விதி. எனக்கு ஒன்றுமே புரிவதில்லை. நான் இருக்கிற நிலைமைக்கு இதையெல்லாம் எங்கே செய்ய முடியும்? அப்படியே செய் தாலும் எனக்குத் தோல்விதான் வரும்” என்று தாழ்வு மனப்பான்மை - சுய பச்சாதாபம் - தன்னைத்தானே அலட்சியப்படுத்திப் பின் வைத்தல் வேண்டாம்.
நாம் உணர வேண்டியது என்னவென்றால் - என்னிடம் நிறையும், குறையும், பலமும், பலவீனமும் கலந்துள்ளது. நிறைகளை - பலத்தை மேலும் மேலும் கூட்டிக்கொள்வேன். குறைகளை - பலவீனங்களை படிப்படியாக நீக்கிக்கொள்வேன்.
என்னை உலகம் எப்போது மதிக்கும்? எப்போது அங்கீகாரமும் பாராட்டும் கொடுக்கும்? எப்போது நான் இந்த உலகுக்கு அதிகமாகப் பயன்பட முடியும்?
எனது அறிவை - திறமையை - செயல்பாட்டை - நல்ல பண்புகளை - நற்குணங்களை அதிகமாக்கிக் கொண்டே போனால் நான் மதிக்கப்படுவேன்.
என்னிடம் குற்றங்கள் அதிகரித்தால் உலகம் என்னை ஒதுக்கும். மதிப்பிலிருந்து கீழ் போய்விடுவேன்.

மது பயிற்சி முகாமில் இந்தப் பயிற்சியை செய்கிறோம். செய்யும் முறை.
இரண்டு தாள் எடுத்துக் கொள்ளுங்கள். ஒரு தாளில் உங்களுடைய குறைகள் - பலவீனங்கள் - வளர்ச்சிக்குத் தடைகள் இவற்றை மனம் விட்டு எழுதிக் கிழித்து விடுங்கள்.
இன்னொரு தாளில் உங்களுடைய நிறைகள் - பலம் - சிறப்பம்சங்கள் - தகுதிகள் இவற்றை எழுதி உங்களிடம் வைத்துக் கொள்ளுங்கள்.
கறைகளை நீக்கத் தொடர் முயற்சி செய்வோம்.
நற்குணங்களை - நற் பழக்கங்களை - வெற்றியைக் கொடுக்கும் வெற்றிப் பழக்கங்களை - அதிகரிக்க அதிகரிக்க தீய குணங்களின் - தோல்விப்பழக்கங்களின் ஆற்றல் குறையும்.
நம் மதிப்பு (Value addition) கூடும். எல்லோருக்கும் வேண்டப்பட்டவர்களாக மாறுவோம். அப்போது வாழ்க்கை சந்தோஷம் சாதனை நிறைந்ததாக மாறும்.
தொடர் முயற்சி செய்வோம். வெற்றி வெறுவோம்.
