இறையச்சம்

இதில் முதல் பகுதி மிகைத்து விட்டால் மனிதன் மனோ இச்சைக்கு அடிமையாகிவிடுகிறான். இரண்டாம் பகுதியான றூஹ் மிகைத்துவிட்டால் உயர் நிலையை அடைந்து மலாயிக்க பண்பைப் பெறுவதன் மூலம் இறை திருப்தியைப் பெற்று உலக வாழ்வில் வெற்றி பெறுகின்றான். இவ் இலட்சியத்தை அடையவே இவ்வுலக வாழ்வை ஒரு சோதனைக் களமாக மாற்றி சில கடமைகளை விதியாக்கியுள்ளான். இதில் நோன்பு பிரதானமானதாகும்.
&quot;இறை விசுவாசம் கொண்டவர்களே! உங்களுக்கு முன்பிருந்தவர்கள் மீது நோன்பு விதியாக்கப்பட்டிருப்பது போல் உங்கள் மீதும் நோன்பு விதியாக்கப்பட்டுள்ளது. (அதன் மூலம்) நீங்கள் இறையச்சம் உடையோராகலாம்&quot; (2:183)
இவ்வசனத்தின் மூலம் நோன்பு விதியாக்கப்பட்டிருப்பதன் நோக்கம் தக்வாவை அடைந்து கொள்வதாகும். மேலும் நபி (ஸல்) அவர்கள் நோன்பின் நோக்கத்தை விளக்கும் போது &quot;நோன்பு ஒரு கேடயம். எனவே நோன்பு வைத்தவர் தீய வார்த்தைகளை பிர யோகிக்க வேண்டாம். நோன்பாளிகளுக்கு ஒருவர் திட்டினால் அல்லது சாபமிட்டால் நான் ஒரு நோன்பாளியென இரு முறை கூறி க்கொள்ளட்டும்.&quot;
முத்தக்கீன்களின் பண்புகள் புனித அல்குர்ஆனில் பல இடங்களில் தெளிவுபடுத்தப்பட் டுள்ளன. அவற்றில் சூறா ஆல இம்ரானில் குறிப்பிடப்பட்டுள்ள பண்புகளாவன.
1. செல்வ நிலையிலும் வறுமை நிலையிலும் செலவு செய்யக் கூடியவர்கள்.
2. கோபத்தை அடக்கிக் கொள்ளக் கூடியவர்கள்
3. மனிதர்களின் குற்றங்களை மன்னித்துவிடக் கூடியவர்கள்
4. பாவமிழைத்து தங்களுக்கு தாங்களே அநீதமிழைத்துக் கொண்டால் உடன் அல்லாஹ்வை நினைவு கூர்ந்து பாவமன்னிப்புத் தேடுபவர்கள்.
5. தவறான காரியத்தை தவறென்று அறிந்து கொண்டே அதில் நிலைத்திருக்க மாட்டார்கள்.
&quot;(பயபக்தியுடையோர் எத்தகையோர் என்றால்) அவர்கள் இன்பமான (செல்வ) நிலையிலும் துன்பமான (ஏழ்மை) நிலையிலும் (இறைவனின் பாதையில்) செலவிடுவார்கள். தவிர கோபத்தை அடக்கிக் கொள்வார்கள். மேலும் மக்(களின் தவறு)களை மன்னிப்போராய் இருப்பார்கள். (இவ்வாறு அழகாக) நன்மை செய்வோரையே அல்லாஹ் நேசிக்கின்றான்&quot; (3-134)
எமது வாழ் நாளில் பல நோன்பை எதிர் கொண்ட நாம் அதன் மூலம் உரிய இலக்கை அடைந்துள்ளோமா என முஹாஸபா செய்ய வேண்டும். அவற்றை அடைந்தால் நாம் உய ரிய இடத்தைப் பெற்றுக்கொண்டோம் என்பதும் இவற்றில் எதுவுமில்லையெனில் பசித்திருந்ததையும் தாகித்திருந்ததையும் தவிர வேறு எதுவுமில்லை. எனவே நாம் தக்வா கொண்ட முத்தக்கீன்கள் கூட்டத்தில் சேர அல்லாஹ் அருள் புரிவானாக.
கஸ்பியா எம். முஜாஹித்
நற்பிட்டிமுனை-02
