பிரதம நீதியரசர் விவகாரம் வடபகுதி சட்டத்தரணிகள் 4நாள் பகிஷ்கரிப்பு


வடபகுதியை சேர்ந்த சட்டத்தரணிகள் இன்று செவ்வாய்க்கிழமை முதல் பணிப்புறக்கணிப்பில் ஈடுபட தீர்மானிததுள்ளதாக யாழ்ப்பாண சட்டத்தரணிகள் சங்க தலைவியும் இலங்கை சட்டத்தரணிகள் சங்கத்தின் உப தலைவியுமான சாந்தா அபிமன்னசிங்கம் அறிவித்துள்ளார்.
பிரதம நீதியரசர் சிராணி பண்டாரநாயக்கவிற்கு எதிராக தெரிவுக்குழுவினால் எடுக்கப்பட்ட முடிவுகள் தொடர்பிலும் அக் கூட்டத் தொடரில் இடம்பெற்ற சம்பவங்கள் தொடர்பிலும் சட்டத்தரணிகள் அதிருப்தியடைந்ததையிட்டு யாழ். நீதிமன்ற சட்டத்தரணிகள் அவசர சந்திப்பொன்றை மேற்கொண்டனர்.
நேற்று இடம்பெற்ற அவசர சந்திப்பின் போதே இந்த தீர்மானம் எடுக்கப்பட்டுள்ளதாக அவர் கூறினார்.

