அசாம் மாநிலத்தில் வெள்ளம்:116 பேர் பலி


அசாம் மாநிலத்தில் தற்போது ஏற்பட்டு உள்ள வெள்ளப்பெருக்கின் காரணமாக, மாநிலத்தின் நிலைமை தொடர்ந்து கவலைக்கிடமாகவே உள்ளது. வெள்ளப்பெருக்கு மற்றும் நிலச்சரிவுகளில் சிக்கி இதுவரை 116 பேர் பலியாகியுள்ளனர். 16 பேர் மாயமாகி உள்ளனர். சுமார் 22 இலட்சம் மக்கள் கடுமையான பாதிப்புக்கு உள்ளாகி உள்ளனர்.
பிரம்மபுத்திரா மற்றும் அதன் கிளை ஆறுகளில் அபாய எல்லையை விட அளவுக்கு அதிகமான வெள்ளம் பெருக்கெடுத்து ஓடுகிறது. மாநிலத்தின் பல பகுதிகளில் சாலைகளை வெள்ளம் மூழ்கடித்து உள்ளது. பல இடங்களில் சாலைகள் துண்டிக்கப்பட்டு உள்ளன. நிலச்சரிவின் காரணமாக லும்டிங் - பாடர்பூர் ரயில்வே பிரிவில் உள்ள தண்டவாளர்கள் சேதம் அடைந்துள்ளன.
தேசிய பேரிடர் மீட்புப் படையினர், மாநில பேரிடர் மீட்பு குழுவினர் மற்றும் இராணுவத்தினர் தொடர்ந்து மீட்பு பணிகளில் ஈடுபட்டு வருகின்றனர். அவர்களுக்கு உதவியாக விமானப் படையினரும் மீட்பு பணிகளில் ஈடுபட்டு உள்ளனர்.
