தரமான அரிசிமா பிஸ்கட் உள்@ரில் தயாரிக்கப்படுகிறது



லிட்டில் லயன் எசோசியேட் நிறுவனம் அரிசி மாவிலிருந்து இலங்கையில் முதல் தடவையாக சுவையான பிஸ்கட்டை தயாரித்துள்ளது. இதுவரையில் இலங்கையில் அரிசி மாவின் மூலம் சுவைமிக்க பிஸ்கட்டை தயாரிக்கும் முயற்சியில் எந்தவொரு நிறுவனமும் ஈடுபடவில்லை என்பது குறிப்பிடத்தக்கது.
மெலிபன் நிறுவனத்தின் கிளை நிறுவனமான லிட்டில் லயன் நிறுவனம் இரண்டு ஆண்டுகாலம் இதுபற்றி ஆய்வுகள் நடத்திய பின்னரே சமீபத்தில் அரிசி மா பிஸ்கட்டுகளை வெற்றிகரமான முறையில் தயாரித்து சந்தைப்படுத்தியுள்ளது.
அரிசிமாவுடன், தேங்காய் மற்றும் ஏனைய சில சுவையூட்டிகளும் கலந்த பின்னரே இந்த பிஸ்கட்டுகள் தயாரிக்கப்பட்டன. இந்நிறுவனம் தயாரிக்கும் அரிசி மா பிஸ்கட்டுகள் 62 சதவீதமானவை உள்ளூரில் சந்தைப்படுத்தப்படுகின்றன. 
இலங்கையில் பொதுவாக சகல பிஸ்கட் நிறுவனங்களும் கோதுமை மாவின் மூலமே பிஸ்கட் தயாரிக்கின்றன. இவற்றிற்கு தேவையான 90 சதவீதமான மூலம்பொருட்கள் வெளிநாட்டில் இருந்து இறக்குமதி செய்யப்படுகின்றன.
லிட்டில் லயன் நிறுவனத்தின் பிரதி பொது முகாமையாளர் எஸ். எம். டி. சூரியகுமார் தற்போதைய அரசாங்கம் இன்று கோதுமை மாவிற்கு பதிலாக மாற்று உள்ளூர் உணவுத் தானிய மாவை பயன்படுத்துவதற்கு ஊக்கமளித்து வருகின்ற காரணத்தினால் தங்கள் இந்த முயற்சிக்கு பாவனையாளர்கள் மத்தியில் நல்ல வரவேற்பு இருப்பதாக கூறினார்.
பாரம்பரியமாக சிறுவர்களுக்கு மட்டுமன்றி பெரியவர்களுக்கும் ஏற்ற வகையில் தயாரிக்கும் கோதுமை பிஸ்கட்டை பிஸ்கட் ஆரோக்கியமாக இருக்கிறதென்று வைத்தியர்கள் தெரிவித்திருக்கின் றனர். தாங்கள் அரிசி மா பிஸ்கட்டுகளை தயாரிப்பதற்காக உள்ளூரில் இருந்து வருடமொன் றுக்கு 12,000 முதல் 13,000 மெற் றித் தொன் அரிசியை கொள் வனவு செய்வதாகவும் இதனால் உள்ளூர் விவசாயிகள் நன்மை யடைவார்கள் என்றும் கூறினார்.
அடுத்த சில மாதங்களில் நாடெங்கிலும் உள்ள ஐம்பதா யிரம் விற்பனை நிலையங்களில் அரிசி மா பிஸ்கட் உற்பத்திகளை சந்தைப்படுத்த லிட்டில் லயன் நிறுவனம் எதிர்பார்த்துள்ளது எனவும் சூரியகுமார் மேலும் தெரிவித்தார்.
