போலி ஏ.டி.எம். அட்டைகள் மூலம் பண மோசடி: ரோமானியர்கள் இருவர் கைது


போலி ஏ.டி.எம். அட்டைகள் மூலம் மோசடியில் ஈடுபட்ட ரோமானிய பிரஜைகள் இருவரை பொலிஸார் தெஹிவளையில் வைத்து நேற்று கைது செய்துள்ளனர்.
இவர்களிடம் இருந்து 58 போலி ஏ.டி.எம் அட்டைகள் மற்றும் 23இலட்சத்து 51 ஆயிரம் ரூபா பணத்தினையும் பொலிஸார் கைப்பற்றியுள்ளனர்.
குறித்த நபர்கள் போலி அட்டைகளை உபயோகப்படுத்தி தெஹிவளை, கல்கிஸ்ஸ மற்றும் பம்பலபிட்டிய பகுதிகளில் உள்ள ஏ.டி.எம் இயந்திரங்களிலிருந்து பணத்தினை திருடியுள்ளமை விசாரணைகளிலிருந்து தெரியவந்துள்ளது.
தற்போது இவர்களிடம் மேலதிக விசாரணைகளை பொலிஸார் மேற்கொண்டு வருகின்றனர்.

