அட்டன் - டிக்கோயா நகரசபைதலைவராக மீண்டும் நந்தகுமார்


(ஹட்டன் நிருபர்)
அட்டன் – டிக்கோயா நகராட்சி மன்றத்தை இம்முறை ஐக்கிய மக்கள் சுதந்திர முன்னணியே கைப்பற்றியுள்ளது. இ. தொ. கா. சார்பில் போட்டியிட்ட மூவரும் வெற்றிபெற்றுள்ளனர். முன்னாள் நகராட்சி மன்றத் தலைவர் டாக்டர் அ. நந்தகுமார் மீண்டும் நகராட்சி மன்றத் தலைவராவார். முன்னாள் நகராட்சிமன்ற உறுப்பினரும், முன்னாள் தலைவருமான எஸ். லோகேஸ்வரன் இம்முறை பிரதித் தலைவராவார் எனத் தெரிய வருகின்றது. 
ஐக்கிய மக்கள் சுதந்திர முன்னணி சார்பில் போட்டியிட்ட ஆறுபேரும் இம்முறை உள்ளூராட்சிமன்றத் தேர்தலில் வெற்றிபெற்றுள்ளனர்.
அதிகப்படியான வாக்குகளால் தெரிவு செய்யப்பட்டுள்ள டாக்டர் அ. நந்தகுமார், எஸ். லோகேஸ்வரன், கே. யோகேந்திரன், பிரிந்த பெரேரா, சூட்டி மூஜ்புல்லா ஆகியோருடன் ஐக்கிய தேசிய கட்சி சார்பில் பாமிஸ் (சனா) முன்னாள் நகராட்சி மன்றத் தலைவர் எம். ஏ. எஸ். அபுசாலி, அனுர குணசேகர இவர்களுடன் 9 நகராட்சி மன்ற உறுப்பினர்களே தெரிவாகியுள்ளனர்.
இது இவ்வாறிருக்க தமிழர்கள் மூவர், முஸ்லிம் மூவர், சிங்களவர் மூவர்என்ற அடிப்படையில் ஒன்பது உறுப்பினர்கள் மூவினத்தைச் சேர்ந்தவர்கள் தெரிவாகியுள்ளனர் என்பது குறிப்பிடத்தக்கது.
