சென்னை அண்ணா வளைவுகள்அகற்றப்படுகின்றன


சென்னை அண்ணா நகருக்குப் பெருமை சேர்த்த அண்ணா ஆர்ச் என்று சொல்லப்படும் அண்ணா வளைவுகள் அகற்றப்படுகிறது.
1986 ஆம் ஆண்டு சென்னை மாநகராட்சி சார்பில் ரூபாய் 7இலட்சத்தி 47 ஆயிரம் ரூபா செலவில், இந்த அண்ணா வளைவுகள் அமைக்கப்பட்டது. இதன் உயரம் 50 அடிகள் என்று சொல்லப்படுகிறது.
அரும்பாக்கம் ஈ.வே.ரா சாலையில் ஏற்பட்டுள்ள போக்குவரத்து நெருக்கடிகளை சமாளிக்க நெல்சன் மாணிக்கம் சாலை அண்ணா நகர் 3வது நிழற்சாலைகளை இணைத்து மேம்பாலம் மற்றும் கீழ்ப்பாலம் அமைக்க 117 கோடி ரூபாய் செலவில் திட்டப் பணிகள் நடந்து வருகின்றன. இந்த பணிகளுக்காகவே தற்போது அண்ணா வளைவுகள் அகற்றப்பட உள்ளன.
இந்த பகுதியின் மேம்பாலம் மற்றும் கீழ்ப்பாலம் கட்டும் பணிகள் முடிவடைந்த உடன், சென்னை மாநகராட்சி பரிந்துரையின் படி வேறு இடத்தில் இதுபோல வளைகள் மற்றும் அண்ணா சிலை வைக்கப்படும் என்றும் தெரிகிறது.
