அபுதாபியில் நடந்த ஒட்டகங்களுக்கான அழகுப் போட்டி


ஒட்டகங்களுக்கான அழகுப் போட்டி ஐக்கிய அரபு எமிரேட்ஸ் அபுதாபியில் நடந்தது. 20 ஆயிரம் ஒட்டகங்கள் பங்கேற்ற இந்தப் போட்டியில் மிகவும் அழகான ஒட்டகத்திற்கு 10 மில்லியன் டொலர் பரிசுத் தொகை வழங்கப்பட்டது. வளைகுடா நாடுகளில் பாலைவன கப்பல் என ஒட்டகத்தினை அழைப்பர். அபுதாபி கலாசாரம் மற்றும் பண்பாட்டு மையத்தினால் ஆண்டு தோறும் அல் தஹாக் ஃப்ராக் எனும் ஒட்டக திருவிழா நடைபெறும். 
ஒட்டகங்களுக்கான ஓட்டப் பந்தயமும் நடத்தப்படும். முன்னதாக நாட்டின் பல்வேறு பகுதிகளிலிருந்து கலந்துகொள்ள 20 ஆயிரம் ஒட்டகங்கள் வந்திருந்தன. முதலில் அதன் உடல் அமைப்பு உரிமையாளர் அதனை சுத்தமாகவும், சுகாதாரமாகவும் வைத்துள்ளாரா, அதன் மூக்கு முதுகில் உள்ள திமில், பிடரியில் வளர்ந்துள்ள மயிர்கள் என அனைத்தினையும் போட்டியின் ஒருங்கிணைப்பாளர் ஆய்வு செய்த பின்னர் நடுவர் தேர்வு செய்த ஒட்டகத்திற்கு சிறந்த அழகான ஒட்டகம் என விருதும் ரூ. 10 மிலியன் டொலர் பரிசுத் தொகையும் வழங்கப்பட்டது.
ஜேம்ஸ்பொண்ட் பட கதா பாத்திரத்தினை உருவாக்கியதற்கான மூலகாரணமான புத்தகம் இலண்ட னில் 19 ஆயிரம் பவுண்களுக்கு ஏலம் போனது. இலண்டனைச் சேர்ந்த இயான் பிளமிங் எனும் எழுத்தாளரின் கற்பனை கதாபாத் திரத்தில் உருவானது தான் 007 ஜேம்ஸ்பொண்ட் திரைப்படங்கள் ஆகும். இவர் எழுதிய நால்களை தழுவி திரைப்படமாக தயாரிக்கப்பட்டு உலகம் முழுவதும் வெளியிடப்பட்டு வெற்றி பெற்று வந்தன. 
இந்நிலையில் இவரது முதல் நாவலான காஸினோ ரோயல் எனும் நாவல் பிரித்தானியாவின் க்ளவுஸ்டர்ஸ்சையர்ஸ் மாகாணத்தில் உள்ள கெர்னி ஏல நிறுவனத்தில் வைத்து ஏலம் போனதில் 19 ஆயிரம் பவுண்களுக்கும், இரண்டாவது நாவலான லைவ் அன்ட் லெட் டை 6,600 பவுண்களுக்கும், மூன்றாவது நாவலான முன்ரேக்கர் 7,2000 பவுண்களுக்கும் ஏலம் போனது. இது குறித்து ஏல விற்பனை நடத்துபவர் டொனிமிக் வென்டர் கூறுகையில், எப்பொழுதுமே ஜேம்ஸ்பொண்ட் பட நாவல்கள் என்றால் அதனை வாங்குவதற்கு பெரும் ரசிகர் கூட்டம் தான் கூடும். அதன்படி கடந்த 2004ம் ஆண்டு ஜேம்ஸ்பொண்டின் நாவல் 22 ஆயிரத்து 750 பவுண்களுக்கு இலண்டனில் உள்ள புளும்ஸ்பெர்ரியில் ஏலம் போனது. எனினும் இப்போது நடந்த ஏலத்தில் அதிக தொகையினை பேட்மேன் எனும் நாவல் 24 பவுண்கள் ஏலம் போனதாக கூறப்பகிறது.

கடந்த 2007 ஆம் ஆண்டு முதல் தற்போது வரை தலைநகர் டெல்லி சுமார் 2000 மரங்களை இழந்துள்ளது.
கடந்த 2007 ஆம் ஆண்டு முதல் டெல்லி நகரசபைக்கு சொந்தமான பகுதிகளில் பல்வேறு பணிகளுக்காக சுமார் 900 மரங்கள் வெட்டப்பட்டுள்ளன. மனிதர்கள் மட்டும் தான் மரங்களை அழிக்க முடியுமா என்று இயற்கையும் தன் பங்கிற்கு மழை மற்றும் புயல் மூலம் 850 மரங்களை வேரோடு பெயர்த்தெடுத்தது.
மேலும், புதுடில்லி நகர சபை கவுன்சில் கட்டுப்பாட்டில் உள்ள இடங்களில் இருந்த சுமார் 200 மரங்கள் இயற்கை சீற்றத்தில் விழுந்தன.
டெல்லி அரசின் வனத்துறையோ, டெல்லி கன்டோன்மென்ட் போர்டோ நகரத்தில் இருக்கும் மரங்களின் நிலைமை குறித்து எந்த ஆய்வும் மேற்கொள்ளவில்லை.
ஆனால், டேராடூனைச் சேர்ந்த வன ஆராய்ச்சி நிறுவனம் 48 சாலைகள் மற்றும் என்டிஎம்சி பகுதிகளில் இருக்கும் 6288 மரங்களின் நிலைமை குறித்து கணக்கெடுத்தது. இதில் 5507 மரங்கள் ஆரோக்கியமாகவும், 435 இறந்தும் அல்லது சேதமடைந்தும், 86 உருக்குலைந்தும், 221 நோய் வாய்பட்டும் 145 சேதமடைந்தும் இருப்பதாக தெரிய வந்துள்ளது.
