எப்படி மிதக்கிறது கப்பல்?


ரு ஊரே நகர்ந்து செல்வது போன்ற கப்பல் தண்ணீரில் மிதப்பது எப்படி என்ற வியப்பு நமக்கு உண்டு. கடலில் கப்பல்கள் எவ்வாறு மிதக்கின்றன என்று பார்ப்போம்.
சிறிய கப்பல்கள், பெரிய கப்பல்கள் என்ற வித்தியாசமின்றி எல்லா கப்பல்களும் அதிக எடை கொண்டவை. ஆகவே ஒரு கப்பல் தண்ணீரில் இருக்கும்போது அதன் உடற் பகுதி ஓரளவு வரை தண்ணீரில் அமிழ்ந்திருக்கும். அதாவது, கப்பலின் எடைக்குச் சமமான தண்ணீர் இடம்பெயரும் வரை அதன் உடற்பகுதி தண்ணீரில் அமிழும். 10 ஆயிரம் தொன் எடையுள்ள ஒரு கப்பலின் உடற்பகுதி அதே எடையுள்ள தண்ணீரை இடம்பெயரச் செய்யும். எனவே ஒரு கப்பலின் எடையைக் கூறுவதற்குப் பதிலாக அது இடம்பெயரச் செய்யும் தண்ணீரின் எடையைக் கூறுகிறார்கள். அதாவது, ஒரு கப்பலின் இடப்பெயர்வு 10 ஆயிரம் தொன் என்று கூறுவார்கள்.
அமிழ்ந்துள்ள கப்பலின் ஒவ்வொரு பகுதியையும் தண்ணீர் அழுத்துகிறது. தண்ணீரில் கிடப்பு நிலையில் இருந்து ஏற்படும் அழுத்தங்கள் கப்பலின் உடற்பகுதியை நசுக்குகின்றன. ஆனால் அவை இந்த நடைமுறையில் ஒன்றை யொன்று அமிழ்த்துச் சமநிலையை ஏற் படுத்துகின்றன. செங்குத்தான போக்கில் உள்ள அழுத்தங்களின் சக்தியே கப்பலின் எடையை ஒரு சமநிலைக்குக் கொண்டு வருவதாக ஆக்கிமிடிஸ் கருதினார்.
காற்றில் அமிழ்ந்துள்ள பொருட்களுக் கும் இந்தக் கொள்கை பொருந்தும், கேஸ் உள்ளிட்ட எல்லா திரவங்களுக் கும் ஆக்கிமிடிஸின் கொள்கை பொதுவானதே. உதாரணமாக பலூனை எடுத்துக்கொள்வோம். அது தனது பருமனுக்குச் சமமான எடையை விட இலேசாக இருந்தால் பறக்கும்.

எழுத்துக்களை அழித்துத் திரும்பத் திரும்பப் பயன்படுத்தக்கூடிய கடதாசி உருவாக்கியிருப்பதாக தைவான் நாட்டு விஞ்ஞானிகள் அறிவித்துள்ளனர்.
‘ஐ2ஆர் ஈ-பேப்பர்’ என்ற இந்த கடதாசியில் பெக்ஸ் எந்திரத்தில் பயன்படுத்தப்படக் கூடியதைப் போன்ற ‘தெர்மல் பிரிண்டர்’ கொண்டு அச்சிடப்படுகிறது.
குறிப்பிட்ட காலத்துக்குப் பிறகு அச்சிடப்பட்ட விடயம் தேவைப்படாதபோது அதற்குரிய எந்திரத்தில் எழுத்துக்களை அழித்து மீண்டும் பயன்படுத்தலாம். இவ்வாறு ஒரு கடதாசியை மீண்டும் மீண்டும் 260 முறை பயன்படுத்தலாம் என்கிறார்கள்.
இந்த பேப்பரை உருவாக்கியிருக்கும் தைவான் நாட்டு தொழிலகத் தொழில்நுட்ப ஆராய்ச்சி நிறுவன ஆராய்ச்சியாளர்கள் சுவரொட்டிகள் அறிவிப்புகள் போன்றவற்றுக்குப் பயன்படுத்துவதற்கு இது மிகவும் ஏற்றது என்று கூறுகின்றனர். தற்போதைய அச்சிடும் முறையைப் போல இல்லாமல் இந்த கடதாசியில் குறைவான செலவில் அச்சிடலாம் என்றும் உறுதி தெரிவிக்கின்றனர்.
“இந்த கடதாசி மிகவும் மென்மையானது எடை குறைவானது திரும்பத் திரும்ப அச்சிடக்கூடியது. இது ஓர் உண்மையான ஈ-பேப்பர்” என்று மேற்கண்ட ஆராய்ச்சி நிறுவனத்தின் துணைத் தலைவர் ஜான் சென் கூறுகிறார்.
இந்தத் தனித்தன்மையான கடதாசியில் ‘கொலஸ்டேரிக் லிக்விட் கிரிஸ்டல்’ என்ற வேதிபொருள், ஒருவகை பிளாஸ்டிக் படலத்துடன் பூசப்பட்டுள்ளது. இதுதான் இந்தக் கடதாசியை திரும்பத் திருப்பப் பயன்படுத்த உதவியாக உள்ளது.
தற்போது காகித உற்பத்திக்கு என உலகெங்கும் ஆயிரக்கணக்கான மரங்களை வெட்ட வேண்டியுள்ளது. அந்த வகையில் சுற்றுச் சூழலுக்கு உகந்த இந்த கடதாசி பெரும் வரவேற்புப் பெறும் என்று இதன் கண்டுபிடிப்பாளர்கள் நம்பிக்கை தெரிவிக்கின்றனர்.
