கறுவாக்கேணி ஸ்ரீ முத்துமாரியம்மன் ஆலயசங்காபிஷேகமும் பாற்குடப்பவனி விழாவும்


மீன்பாடும் தேன்நாடாம் மட்டுமாநகரின் வட புலத்தில் 20 மைல் தொலைவில் உள்ள வளம் பொருந்திய வாழைச்சேனை, கறுவாக்கேணி கிராமத்தில் 1960ம் ஆண்டிலே எழுந்தருளி மாபெரும் சக்தி ஆலயமாக திகழும் ஸ்ரீமுத்து மாரியம்மன் ஆலய 1008 சங்காபிகேஷமும், பாற்குடப் பவனியும் எதிர்வரும் 29-08-2012ம் திகதி இடம்பெறவுள்ளது.
கடந்த 2010ம் ஆண்டு இடம்பெற்ற மகா கும்பாபிஷேகத்தைத் தொடர்ந்து மூன்று வருடங்களாக இவ்விழா இந்து பாரம்பரிய முறையான கலாசார நிகழ்வுகளோடு வெகு சிறப்பாக நடைபெற்று வருகிறது. வாழைச்சேனை கைலாய பிள்ளையார் ஆலயத்திலிருந்து காலை 07 மணிக்கு ஆரம்பமாகவுள்ள பக்தி பரவசமிக்க இந் நிகழ்வில் ஏராளமான ஆண், பெண், அடியார்கள் கலாசார உடைகள் அணிந்து பங்குபற்றவிருக்கிறார்கள். கும்மி, கோலாட்டம், காவடி மயில் நடனம், வேல் நடனம் வாத்திய இசை வாகன அணி என பல நிகழ்வுகள் இடம்பெறவுள்ளன.
பிரதமகுரு தேசமான்ய சிவஸ்ரீ வெங்கட சுந்தரராம குருக்கள் சித்திவிநாயகர் ஆலயம் புத்தளம் நித்தியதேவி பூஜா துரந்தரர் சிவஸ்ரீ ப. கண்ணன் குருக்கள் (ஸ்ரீமுத்துமாரியம்மன் ஆலயம்) கறுவாக்கேணி ஆகியோர் இக்கிரியைகளை செய்வார்கள்.
